ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓު އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނަށް ލިބެންޖެހޭ އަސާސީ ހިދްމަތްތަކާއި އިނާޔަތްތަކާބެހޭ ގަވާއިދު (ގަވާއިދު ނަންބަރު 34/2016) - Gaanoon.com\nމި ގަވާއިދު ވަނީ ގަވާއިދު ނަންބަރު 79/2020 އިން އުވާލެވިފައި\nގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓު އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނަށް ލިބެންޖެހޭ އަސާސީ ހިދްމަތްތަކާއި އިނާޔަތްތަކާބެހޭ ގަވާއިދު\n(ގަވާއިދު ނަންބަރު 34/2016)\nމިއީ ގާނޫނު ނަންބަރު 14/2013 (ދިވެހިރާއްޖޭގެ ޖަލުތަކާއި ޕެރޯލްގެ ގާނޫނު) ގެ 144 ވަނަ މާއްދާގެ (ށ) ގެ (9) ވަނަ ނަންބަރުގެ ދަށުން ބާރުލިބިގެން އެކުލަވައިލެވިފައިވާ ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓު އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނަށް ލިބިދޭންޖެހޭ އަސާސީ ހިދުމަތްތަކާއި އިނާޔާތްތަކާބެހޭ ގަވާއިދެވެ.\nމި ގަވާއިދަށް ކިޔާނީ "ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓު އަމުރެއްގެ ދަށުން ބަންދުގައި ބައިތިައްބަންޖެހޭ މީހުންނަށް ލިބިދޭންޖެހޭ އަސާސީ ހިދުމަތްތަކާއި އިނާޔާތްތަކާބެހޭ ގަވާއިދު" އެވެ.\nމި ގަވާއިދުގެ މަގުސަދަކީ ޖަލުގައި ބަންދުކުރެވޭ މީހުންނަށް ފޯރުކޮށްދޭންޖެހޭ އެންމެހައި އަސާސީ ހިދުމަތްތަކާއި، އިނާޔާތްތައް ކަނޑައެޅުމާއި އެ ހިދުމަތްތައް ފޯރުކޮށްދިނުމުގައި އަމަލުކުރާނެ އުސޫލުތައް އަންގައިދިނުމެވެ.\n5 ވަނަ މާއްދާ – ގަވާއިދަށް އަމަލުކުރަން ފެށުން\nމި ގަވާއިދަށް އަމަލުކުރަން ފަށާނީ، މި ގަވާއިދު ދިވެހިސަރުކާރުގެ ގެޒެޓުގައި ށާއިއުކުރާ ދުވަހުން ފެށިގެންނެވެ.\n6 ވަނަ މާއްދާ – ގައިދީންނާއި، ބަންދުމީހުންނަށް ލިބިދޭންޖެހޭ އަސާސީ ހިދުމަތްތައް\nޖަލަށް ގެންނަ ކޮންމެ ގައިދީއަކަށް އަދި ބަންދުމީހަކަށްވެސް އެމީހާ ޖަލަށް ގެންނަ ދުވަހުން ފެށިގެން، ތިރީގައި ބަޔާންކޮށްފައިވާ އަސާށީ ހިދުމަތްތައް، މި ގަވާއިދުގައި ބަޔާންކޮށްފައިވާ ގޮތުގެމަތިން ފޯރުކޮށްދޭންވާނެއެވެ.\n(ހ) ނަމާދުކޮށް ގުރުއާން ކިޔަވައި ރޯދަ ހިފުމުގެ އިންތިޒާމު؛\n(ށ) ކެެއިންބުއިމުގެ އިންތިޒާމު؛\n(ނ) ފެންވަރާ ގައިން ތާހިރުވުމާއި، ފާހާނާކުރުމުގެ އިންތިޒާމު އަދި ބީކޮށައި ފިރިހެން ގައިދީން ތުނބުޅި ބޭލުމުގެ އިންތިޒާމު؛\n(ރ) ނިދުމާއި ނިދަން ބޭނުންވާނެ ތަކެތީގެ އިންތިޒާމު؛\n(ބ) ބޭސްފަރުވާކުރުމުގެ އިންތިޒާމު؛\n(ޅ) މަސައްކަތްކޮށް، ކަސްރަތުކޮށް އުޅުމުގެ އިންތިޒާމު؛\n(ކ) މުޖުތަމައަށް އަނބުރާ ގެނައުމަށްޓަކައި ބޭނުންވާ އެހީތެރިކަން ލިބިގަތުމުގެ އިންތިޒާމު؛\n(އ) ގައިދީން ނުވަތަ ބަންދުމީހުންގެ ޔުނީފޯމު ނުވަތަ އެނޫންވެސް އަންނައުނު ދޮވުމާއި، އަންނައުނު ބަދަލުކުރުމުގެ އިންތިޒާމު؛\n(ވ) އާއިލާއާ މުއާމަލާތުކޮށް، ބައްދަލުކުރުމުގެ އިންތިޒާމު؛\n(މ) ސިޓީ ލިޔާނެ ތަކެއްޗާއި، ކިޔާނެ ފޮތް ލިބުމުގެ އިންތިޒާމު؛\n(ފ) ގައިދީން ބައިތިއްބާ ތަންތަނާއި، މަސައްކަތްކުރާ ތަންތަނުގައި، ނިދުމަށް ކަނޑައަޅާފައިވާ ގަޑި ފިޔަވައި އެހެން ގަޑިތަކުގައި އެއްޗެއް ބަލައިގެން ކިޔަން އެނގޭވަރަށް އަލި ވަންނަ ގޮތަށް ހުންނަންވާނެއެވެ. އަދި ޒަމާނީ ވަސީލަތެއް ބޭނުންކޮށްގެން ނަމަވެސް ވެންޓިލޭށަންގެ ނިޒާމު ގާއިމުކޮށް ވައި ދައުރުވާ ގޮތަށް ހުންނަންވާނެއެވެ.\n7 ވަނަ މާއްދާ – ނަމާދުކޮށް ގުރުއާން ކިޔަވައި، ރޯދަ ހިފުމުގެ އިންތިޒާމު\n(ހ) ޖަލުގައި ހުންނަ ކޮންމެ މުސްލިމަކަށް، ނަމާދުކޮށް ގުރުއާން ކިޔަވައި، ރޯދަ ހިފުމާއި ދީނީ ގޮތުން އަދާކުރަންޖެހޭ އެނޫންވެސް އަޅުކަން އަދާކުރުމުގެ ފުރުސަތުދީ އެކަންކަމަށް މަގުފަހިކޮށްދޭންވާނެއެވެ.\n(ށ) ޖަލުގައި ހުންނަ ގައިރު މުސްލިމަކު އިސްލާމް ދީނަށް ވަންނަން ބޭނުންވެއްޖެނަމަ، އެ މީހަކަށް އިސްލާމް ދީނަށް ވަނުމުގެ މަގުފަހިކޮށްދޭންވާނެއެވެ.\n(ނ) ޖަލުގައި ހުންނަ ގައިރު މުސްލިމަކު ޖަލު ސަރަހައްދުގައި ފާޅުކަން ބޮޑު ގޮތެއްގައި އާންމުވާގޮތަށް އަޅުކަންކުރުމާއި، އެ މީހުންގެ ދީނީ ށިޔާރު ފާޅުކުރުމާއި، އެފަދަ ދީނީ އެއްވެސް ހަރާކަތެއް އާންމުވާގޮތަށް ހިންގުމާއި، އެ މީހުންގެ އެފަދަ އެއްވެސް ހަރަކާތެއްގައި ދިވެއްސަކު ބައިވެރިކުރުމަކީ މަނާކަމެކެވެ.\n8 ވަނަ މާއްދާ – ކެއިންބުއިމުގެ އިންތިޒާމު\n(ހ) ޖަލުގައި ހުންނަ ކޮންމެ މީހަކަށްވެސް ތިރީގައިމިވާ4(ހަތަރެއް) އިރުގެ ކެއުންބުއިމުގެ އިންތިޒާމު ހަމަޖައްސައިދޭންވާނެއެވެ.\n(ށ) ޖަލުގައި ހުންނަ ކޮންމެ މީހަކަށްވެސް ކެއިންބުއިމަށްޓަކައި ބޭނުން ކުރާނެ ތަކެތި، ޖަލު އޮފީހުން ފޯރުކޮށްދޭންވާނެއެވެ.\n(ނ) ޖަލުގައި މީހުން ބަންދުކޮށްފައި ތިބޭ ކޮންމެ ގޮޅިއެއްގައިވެސް ސާފު ބޯފެން ލިބެން ހުންނަންވާނެއެވެ. އަދި މިގޮތުން ފޯރުކޮށްދެވޭ ފެނަކީ ސަރުކާރުގެ ކަމާބެހޭ އިދާރާއިން ކަނޑައަޅާ މިންގަނޑަކަށް ހުންނަ ފެނަކަށް ވާންވާނެއެވެ.\n(ރ) ރަމަލާންމަސް ނޫން މަސްމަހުގައި ރޯދަހިފަން ބޭނުންވާ ގައިދީންނާއި ބަންދުމީހުންނަށް ޖަލުން ކަނޑައަޅާ ޖަލު އަމުރާ އެއްގޮތްވާގޮތުގެ މަތިން ރޯދަ ހިފުމުގެ އިންތިޒާމު ހަމަޖައްސައި ދޭންވާނެއެެވެ.\n(ބ) ޖަލުގައި ތިބޭ މީހުންނަށް ފޯރުކޮށްދޭ ކާބޯތަކެއްޗަކީ އޮއްޓަރުގެ ގޮތުންނާއި ސިއްހީގޮތުން ސަރުކާރުގެ ކަމާބެހޭ އިދާރާއަކުން ގަބޫލުކުރާ ތަކެއްޗަށް ވާންޖެހޭނެއެވެ.\n(ޅ) ޖަލުގައި ހުރި ވަކި މީހަކީ ސިއްހީ މައްސަލައެއް ހުރެގެން ވަކި ބާވަތެއްގެ ކާއެއްޗެއް ދޭންޖެހޭކަމަށް ޑޮކްޓަރަކު ލަފާދީފައިވާ މީހެއްނަމަ، އެކަން ޑޮކްޓަރުގެ ލަފަޔާ އެއްގޮތަށް ހަމަޖައްސައިދޭންވާނެއެވެ.\n9 ވަނަ މާއްދާ – ފެންވަރައި، ގައިން ތާހިރުވުމާއި ފާހާނާކުރުމުގެ އިންތިޒާމު\n(ހ) ޖަލުގައި ބަންދުކޮށްފައި ތިބޭ ގައިދީންނާއި ބަންދުމީހުންނަށް ފާހާނާ ކުރެވޭނެ އިންތިޒާމާއި ފެންވަރައި ގައިން ތާހިރުވެވޭނެ ގޮތް ހަމަޖައްސައިދޭންވާނެއެވެ.\n(ށ) ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރެއްގެ ދަށުން، ގައިދީން ނުވަތަ ބަންދުމީހުން ސާުފުތާހިރުވުމަށް ބޭނުންކުރާނެ އަސާސީ ތަކެއްޗާއި އުޅޭތަން ސާފުތާހިރު ކުރުމަށް ބޭނުންވާނެ ތިރީގައި ބަޔާންކޮށްފައިވާ ތަކެތި އެންމެ މަދުވެގެން ގައިދީން ނުވަތަ ބަންދުމީހުންނަށް ފޯރުކޮށްދޭންވާނެއެވެ.\nދަތް އުނގުޅާ ބުރުސް\nދަތް އުނގުޅާ ބޭސް\nތުނބުޅި ބޭލުމަށް ބޭނުންކުރާނެ ރޭޒަރު\nފާހާނާ ސާފު ކުރުމަށް ބޭނުންވާނެ ސާމާނު\n10 ވަނަ މާއްދާ – ނިދުމުގެ އިންތިޒާމު\nޖަލުގައި ހުންނަ ކޮންމެ މީހަކަށްވެސް ނިދުމުގެ އިންތިޒާމު ހަމަޖެއްސުމަށްޓަކައި، ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރެއްގެ ދަށުން ތިރީގައި މިވާ ތަކެތި ފޯރުކޮށްދޭންވާނެއެވެ.\n(ހ) ގޮދަޑި ނުވަތަ ކުނާ\n(ރ) ބާލީސް އުރަ\n11 ވަނަ މާއްދާ – ބޭސްފަރުވާ ކުރުމުގެ އިންތިޒާމު\nޖަލުގައި ހުންނަ ކޮންމެ މީހަކަށްވެސް، އެ މީހަކު ބަލިވެއްޖެނަމަ، "ހުކުމް ތަންފީޒުކުރާ މީހުން އަމަލުކުރަންޖެޖޭ މެޑިކަލް ގަވާއިދު" ގައިވާ ގޮތުގެ މަތިން ސިއްހީ ފަރުވާ ދޭންވާނެއެވެ.\n12 ވަނަ މާއްދާ – މަސައްކަތްކޮށް އުޅުމުގެ އިންތިޒާމު\nގައިދީން ޖަލުގައި މަސައްކަތްކޮށް އުޅުމަށްޓަކައި ތިރީގައިވާ ކަންކަމަށް ރިއާުޔަތްކޮށް ކޮމިށަނަރ އޮފް ޕްރިޒަންސްގެ މަޝްވަރާގެ މަތިން ޖަލު އަމުރެއް ޑައިރެކްޓަރ އޮފް ޕްރިޒަން އެކުލަވައިލައި، ހިންގަންވާނެއެވެ.\n(ހ) ޖަލުގައި ގައިދީންނަށް ކުރުމަށް ހަވާލުކުރެވޭ މަސައްކަތަކީ އަނިޔާކުރުމުގެ ނުވަތަ ހާނިއްކަކުރުމުގެ ނިޔަތުގައި ކުރެވޭ މަސައްކަތަކަށް ވެގެންނުވާނެއެވެ.\n(ށ) އެ މީހެއްގެ ޖިސްމާނީ އަދި ނަފްސާނީ ސިއްހަތަށް ބެލުމަށްފަހު މެޑިކަލް އޮފިސަރު ކަނޑައަޅާ ގޮތަކަށް ރިއާޔަތް ކުރުމާއެކު، ކޮންމެ ގައިދީއަކަށް ވެސް ފުރުސަތު އޮތް މިންވަރަކުން ޖަލުގައި ވަޒީފާ އަދާކުރަން ހިތްވަރު ދޭންވާނެއެވެ.\n(ނ) ޖަލުގައި ލިބެންހުރި ވަޒީފާއަށް ވުރެ ބަންދުގައި ތިބި މީހުންގެ އަދަދު އިތުރުވެއްޖެނަމަ، ފުރުސަތު ދިނުމުގައި އަހުލާގީ މިންގަނޑަށް ބަލައި، އަހުލާގު ރަނގަޅު މީހުންނަށް އިސްކަންދޭންވާނެއެވެ.\n(ރ) ގައިދީން ލައްވައި މަސައްކަތް ކުރުވަންވާނީ ޖަލު އޮފިސަރެއްގެ ބެލުމުގެ ދަށުންނެވެ.\n(ބ) ގައިދީންގެ މަސައްކަތުގެ ވަގުތު ހަމަޖެހިފައި އޮންނަންވާނީ މަދުވެގެން ހަފުތާއަކު 1 (އެކެއް) ދުވަސް އަރާމުކުރުމަށް ލިބޭގޮތަށެވެ.\n(ޅ) ވަޒީފާގެ ފުރުސަތު ދޭއިރު ކޮންމެ ގައިދީއަކަށްވެސް ވަޒީފާ ހޯދުމާއި، ވަޒީފާގައި ކުރިއަށް ދިއުމަށް ހަމަހަމަ ފުރުސަތުތަކެއް އޮންނަން ވާނެއެވެ.\n(ކ) ކޮންމެ ގައިދީއަކަށްވެސް ވަޒީފާ ދޭންވާނީ ކަނޑައެޅޭ ވަކި މުއްދަތަކަށެވެ.\n(އ) ވަޒީފާގައި އުޅޭ ކޮންމެ ގައިދީއަކަށްވެސް ތިރީގައި ބަޔާންކޮށްފައިވާ ވަޒީފާގެ އޮނިގަނޑާ އެއްގޮަތަށް އުޖޫރަ ދޭންވާނެއެެވެ. މިގޮތުން އުޖޫރަ ދޭންވާނީ އެ ގައިދީއަކު މަސައްކަތު ނުކުންނަ ދުވަހަކަށެވެ.\nދުވާލަކަށް ކަނޑައެޅިފައިވާ އުޖޫރަ\nގްރޭޑް-1 30 ރުފިޔާ\nގްރޭޑް-2 40 ރުފިޔާ\nގްރޭޑް-3 50 ރުފިޔާ\nގްރޭޑް-4 60 ރުފިޔާ\nގްރޭޑް-5 70 ރުފިޔާ\nގްރޭޑް-6 80 ރުފިޔާ\nގްރޭޑް-7 90 ރުފިޔާ\nގްރޭޑް-8 100 ރުފިޔާ\n(ވ) ގައިދީންނަށް މި މާއްދާގެ (އ) ގައި ބަޔާންކޮށްފައިވާ ވަޒީފާގެ އޮނިގަނޑާ އެއްގޮތަށް ވަޒީފާ ހަމަޖައްސައިދީ އަދި ވަޒީފާގެ ކުރިއެރުން ދޭނީ ޖަލުގެ ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރަކުންނެވެ.\n(މ) ވަޒީފާގައި އުޅޭ ކޮންމެ ގައިދީއަކުވެސް ޖަލުގެ ޑައިރެކްޓަރ އޮފް ޕްރިޒަން ކަނޑައަޅާ ދުވަސްތަކެއްގައި އަދި ކަނޑައަޅާ ގަޑިތަކެއްގައި ޖަލު އަމުރާ އެއްގޮތްވާގޮތުގެ މަތިން މަސައްކަތް ކުރަންވާނެއެވެ.\n(ފ) ވަޒީފާގައި އުޅޭ ކޮންމެ ގައިދީއަކުވެސް މަސައްކަތުގައި އުޅޭއިރު އެ މަސައްކަތަކާ ގުޅޭ ގޮތުން އަޅަންޖެހޭ ހުރިހާ ސަލާމަތީ ފިޔަވަޅުތަކެއް ފުރިހަމައަށް އަޅާފައި ހުންނަން ޖެހޭނެއެވެ.\n13 ވަނަ މާއްދާ – ކަސްރަތުކޮށް އުޅުމުގެ އިންތިޒާމު\nޖަލުތަކާއި ޕެރޯލްގެ ގާނޫނުގައި އެހެން ގޮތަކަށް ކަނޑަނާޅާހައި ހިނދަކު މަސައްކަތް ނުކުރާ ގައިދީން، މޫސުން ތަންދޭނަމަ ދުވާލަކު 1 (އެކެއް) ގަޑިއިރަށް ކަސްރަތުކުރުމަށްޓަކައި އޭނާ ބަންދު ކޮށްފައިވާ ތަނުން ބޭރަށް ނެރެންވާނެއެވެ.\n14 ވަނަ މާއްދާ – މުޖުތަމައަށް އަނބުރާ ގެނައުމަށްޓަކައި ބޭނުންވާ އެހީތެރިކަން ލިބިގަތުމުގެ އިންތިޒާމު\n(ހ) ޖަލުގައި ހިންގޭ ރިހެބިލިޓޭށަން ޕްރޮގްރާމުތަކުގައި ބައިވެރިވުމުގެ ފުރުސަތު ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރެއްގެ ދަށުން ކޮންމެ ގައިދީއަކަށްވެސް ހަމަޖައްސައިދޭންވާނެއެވެ.\n(ށ) ޕެރޯލްއަށް ށަރުތު ހަމަވާ ކޮންމެ ގައިދީއަކަށް ޕެރޯލްގެ ގަވާއިދު އެއްގޮތަށް ޕެރޯލް ގަވާއިދާ އެއްގޮތަށް ޕެރޯލް ޕްރޮގްރާމުގެ ތެރެއިން މުޖުތަމައުއަށް ނުކުތުމުގެ ފުރުސަތު ހަމަޖައްސައިދޭންވާނެއެވެ.\n15 ވަނަ މާއްދާ – ޔުނިފޯމު ނުވަތަ އަންނައުނު ދޮވުމާއި ބަދަލުކުރުމުގެ އިންތިޒާމު\nގައިދީން ނުވަތަ ބަންދުމީހުންނަށް ދޭ ޔުނިފޯމު ނުވަތަ އެމީހުންގެ ބޭނުން ކުރުމަށް ހުއްދަދޭ އެމީހުންގެ އަމިއްލަ އަންނައުނު ދޮވުމާއި ބަދަލުކުރުމުގެ އިންތިޒާމު ޖަލުގެ ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރެއްގެ ދަށުން ހަމަޖައްސައި ދޭންވާނެއެވެ.\n16 ވަނަ މާއްދާ – އާއިލާއާ މުއާމަލާތުކޮށް، ބައްދަލުކުރުމުގެ އިންތިޒާމު\n(ހ) ޖަލުގައިި ތިބޭ މީހުންނަށް، އެ މީހުންގެ އާއިލާތަކާ އޮންނަ ގުޅުން ދެމެހެއްޓުމަށްޓަކައި އެމީހުންގެ އާއިލާއާ މުއާމަލާތްކޮށް ބައްދަލުކުރުމުގެ ފުރުސަތު ދިނުމުގެ ގޮތުން ޖަލުގެ ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރެއްގެ ދަށުން ތިރީގައި ބަޔާންކޮށްފައިވާ އިނާޔަތްތައް ފޯރުކޮށްދޭންވާނެއެވެ.\n(ށ) މި މާއްދާގެ (ހ) ގައިބަޔާންކޮށްފައިވާ އިނާޔަތްތައް ނުވަތަ އިނާޔަތްތަކުން ބައެއް ޖަލުގެ ސަލާމަތާއި ރައްކާތެރިކަމަށްޓަކައި، ނުވަތަ ލިބޭ އިންޓެލިޖެންސް މައުލޫމާތަކަށް ބަލައި، ޑައިރެކްޓަރ އޮފް ޕްރިޒަންގެ ލަފާގެ މަތިން ކޮމިށަނަރ އޮފް ޕްރިޒަންސްއަށް ހިފެހެއްޓުމުގެ ބާރުލިބިގެންވެއެވެ.\n(ނ) މި މާއްދާގެ (ހ) ގެ 1 ވަނަ ނަންބަރުގައި ބަޔާންކޮށްފައިވާ ބައްދަލުވުމުގެ ފުރުސަތު ދިނުމުގައި އެ ގައިދީއެއް ނުވަތަ ބަންދުމީހެއްގެ އާއިލާގެ މެންބަރުންގެ ތެރެއިން ވަކި މެންބަރަކަށް ނުވަތަ މެންބަރުންތަކަކަށް، ޖަލުގެ ސަލާމަތާއި ރައްކާތެރިކަމަށްޓަކައި، ނުވަތަ ލިބޭ އިންޓެލިޖެންސްގެ މައުލޫމާތަކަށް ބަލައި، ހިފެހެއްޓުމުގެ ބާރު ކޮމިށަނަރ އޮފް ޕްރިޒަންސްއަށް ލިބިގެންވެއެެވެ.\n17 ވަނަ މާއްދާ – އާއިލީ ބައްދަލުވުން\n(ހ) އާއިލާއާ ބައްދަލުވުމަށް ދެވޭ މި ފުރުސަތަކީ، ޖަލުގައި ހުރި ގައިދީގެ ނުވަތަ ބަންދުމީހާގެ އާއިލާގެ މެންބަރުންނާ ޖަލު ސަރަހައްދުގައި ބައްދަލުކުރުމަށް ދެވޭ ފުރުސަތެކެވެ.\n(ށ) އާއިލީ ބައްދަލުވުމުގެ ފުރުސަތު ދެވޭނީ ގައިދީގެ ނުވަތަ ބަންދުމީހާގެ އާއިލާ މެންބަރުންގެ ގޮތުގައި ޖަލު އަމުރުގައި ބަޔާންކޮށްފައިވާ ފަރާތްތަކަށެވެ.\n(ނ) އާއިލީ ބައްދަލުވުމުގެ ފުރުސަތު ދެވޭނީ ގައިދީ ނުވަތަ ބަންދުމީހާ ޖަލުގައި ބަންދުކުރާ ދުވަހުން ފެށިގެން ފުރުސަތު ދޭ ދުވަހާ ހަމައަށް އޭނާގެ އަހުލާގީ މިންގަނޑަށް ބެލުމަށްފަހުއެވެ. މިގޮތުން އަހުލާގީ މިންގަނޑަށް ބެލުމަށްފަހު ކޮންމެ މަހަކު މަދުވެގެން 1 (އެކެއް) ފަހަރު ބައްދަލުވުން ހަމަޖައްސައިދޭންވާނެއެވެ.\n(ރ) އާއިލީ ބައްދަލުވުން ދެވޭނީ 1 (އެކެއް) ގަޑިއިރަށެވެ.\n(ބ) ގައިދީއާ ނުވަތަ ބަންދުމީހާގެ އާއިލީ ބައްދަލުވުމަށް، ޖަލުން ބޭރުން އަންނަ ފަރާތުން/ފަރާތްތަކުން ޖަލަށް ޒިޔާރަތްކުރުމުގެ އިންތިޒާމު ހަމަޖައްސާނީ އެ ފަރާތުން/ އެ ފަރާތްތަކުން އަމިއްލައަށެވެ.\n(ޅ) މި ގަވާއިދުގެ މަގުސަދަށްޓަކައި އާއިލާގެ ގޮތުގައި ބަލާނީ ތިރީގައި ބަޔާން ކޮށްފައިވާ ގޮތަށެވެ.\nއަނބިމީހާ / ފިރިމީހާ\nމަންމަ، ބައްޕަ / މާމަ އަދި ކާފަ\nމަންމަގެ ފިރިމީހާ، ބައްޕަގެ އަނބިމީހާ ނުވަތަ އަނބިން\nމައިދައިތަ އަދި ބަފައިބެ\nދަރިން އަދި ދޮންދަރިން، ދަނބިދަރިން، ޅީ ދަރިން، ކާފަދަރިން އަދި މާމަދަރިން\nއެއްބަނޑު އެއްބަފާ މީހުން، އެއްބަފާ ނުވަތަ އެއްބަނޑު މީހުން\nބޮޑުދައިތައިން އަދި ބޮޑުބޭބެއިން\nޅިޔަނުން / ފަހަރިން\nށަރުއީ ބަލަދުވެރިޔާ އަދި ބެލެނިވެރިޔާ\nމޯލްޑިވްސް ކަރެކްށަނަލް ސަރވިސްއިން ހުއްދަދޭ ފަރާތެއް\n18 ވަނަ މާއްދާ – އެކަހެރި ބައްދަލުވުން\n(ހ) މި ފުރުސަތަކީ ޖަލުގައި ހުރި ނުވަތަ ޖަލުން ބޭރުގައި ހުރި ގައިދީގެ އަނބިމީހާ ނުވަތަ ފިރިމީހާއާ އެކަހެރިކޮށް ބައްދަލު ކުރުމަށް ދެވޭ ފުރުސަތެކެވެ.\n(ށ) އެކަހެރި ބައްދަލުވުމުގެ ފުރުސަތު ދެންވާނީ ގައިދީ، ހުކުމް ތަންފީޒުކުރަން ޖަލަށް ގެންނަތާ 14 (ސާދަ) ދުވަސް ހޭދަކުރުމަށްފަހު އޭނާގެ އަހުލާގީ މިންގަނޑަށް ބަލާފައެވެ.\n(ނ) އެކަހެރި ބައްދަލުވުން ދެވޭނީ މަހަކު 1 (އެކެއް) ފަހަރު ގިނަވެގެން 12 (ބާރަ) ގަޑިއިރަށެވެ.\n(ރ) ގައިދީއާ އެކަހެރި ބައްދަލުކުރުމަށް ޖަލުން ބޭރުން އަންނަ ފަރާތުން ޖަލަށް ޒިޔާރަތްކުރުމުގެ އިންތިޒާމު ހަމަޖައްސާނީ އެފަރާތުން އަމިއްލައަށެވެ.\n19 ވަނަ މާއްދާ – އާއިލާއަށް ފޯނުކުރުން\n(ހ) ގައިދީއަކު ނުވަތަ ބަންދުމީހަކު ޖަލަށް ގެންނަތާ 24 (ސައުވީސް) ގަޑިއިރުގެ ތެެރޭގައި، އެ މީހަކު ބަންދުގައި ހުރިކަން އާއިލާއަށް އެންގުމުގެ ގޮތުން5(ފަހެއް) މިނެޓުގެ ފޯނު ކޯލެއް ދޭންވާނެއެވެ.\n(ށ) ޖަލުގައި ހުރި ކޮންމެ މީހަކަށްވެސް، ޖަލުގެ ޑައިރެކްޓަރ އޮފް ޕްރިޒަން ކަނޑައަޅާ އުސޫލަކުން މަހަކު މަދުވެގެން 14 (ސާދަ) މިނެޓުގެ ފޯންކޯލް ދޭންވާނެއެވެ.\n(ހ) ގައިދީއަކު ނުވަތަ ބަންދުމީހަކު ޖަލަށް ގެންނަތާ 24 (ސައުވީސް) ގަޑިއިރުގެ ތެރޭގައި، އެ މީހަކު ބަންދުގައި ހުރިކަން އާއިލާއަށް އެންގުމުގެ ގޮތުން5(ފަހެއް) މިނެޓުގެ ފޯނު ކޯލެއް ދޭންވާނެއެވެ.\n(ށ) ޖަލުގައިހުރި ކޮންމެ މީހަކަށްވެސް، ޖަލުގެ ޑައިރެކްޓަރ އޮފް ޕްރިޒަމް ކަނޑައަޅާ އުސޫލަކުން މަހަކު މަދުވެގެން 14 (ސާދަ) މިނެޓުގެ ފޯނުކޯލް ދޭންވާނެއެވެ.\n(ނ) ފޯންކޯލް ލިބޭނީ ގައިދީގެ ނުވަތަ ބަންދުމީހާގެ އާއިލާއަށް ގުޅުމަށް ޖަލު އޮފީހުގައި ރަޖިސްޓަރީކޮށްފައިވާ ނަންބަރުތަކަށް އެކަންޏެވެ. މިގޮތުން ކޮންމެ މީހަކަށްވެސް ގިނަވެގެން 10 (ދިހައެއް) ނަންބަރު ރަޖިސްތަރީ ކުރެވިދާނެއެވެ. މިގޮތުން ރަޖިސްޓަރީ ކޮށްފައިވާ ނަންބަރެއްގެ ވެރިފަރާތުން، ގައިދީ ނުވަތަ ބަންދުމީހާ، އެ ނަންބަރަށް ގުޅުމަށް އިއުތިރާޒުކުރާނަމަ، އެ ނަންބަރެއް ރަޖިސްޓަރީން އުނިކުރެވޭނެއެވެ.\n(ރ) މި މާއްދާގެ (ނ) ގެ ދަށުން ރަޖިސްޓަރީ ކޮށްފައިވާ 10 (ދިހައެއް) ނަންބަރުގެ ތެރެއިން ނަންބަރެއް ނުވަތަ ނަންބަރު ތަކެއް، ސެކިއުރިޓީ ސަބަބުތަކަށްޓަކައި އުނިކުރުމުގެ އިހުތިޔާރު ޑައިރެކްޓަރ އޮފް ޕްރިޒަންއަށް ލިބިގެންވެއެވެ. އަދި މިގޮތުން އުނިކުރެވޭ ކޮންމެ ނަންބަރަަކަށް، ބަދަލުގައި އެހެން ނަންބަރެއް ރަޖިސްތަރީކުރުމުގެ ފުރުސަތު ދޭންވާނެއެވެ.\n(ބ) ގައިދީން ނުވަތަ ބަންދުމީހުންގެ ފޯނުކޯލްތައް އަޑު އެހުމާއި ރިކޯޑުކުރުމުގެ އިހުތިޔާރު ޑައިރެކްޓަރ އޮފް ޕްރިޒަންއަށް ނުވަތަ ޑައިރެކްޓަރ އޮފް ޕްރިޒަން ކަނޑައަޅާ ފަރާތަކަށް ލިބިގެންވެއެވެ. އަދި މިގޮތުން އުނިކުރެވޭ ކޮންމެ ނަންބަރަަކަށް، ބަދަލުގައި އެހެން ނަންބަރެއް ރަޖިސްޓަރީކުރުމުގެ ފުރުސަތު ދޭންވާނެއެވެ.\n(ބ) ގައިދީން ނުވަތަ ބަންދުމީހުންގެ ފޯނުކޯލްތައް އަޑު އެހުމާއި ރިކޯޑުކުރުމުގެ އިހުތިޔާރު ޑައިރެކްޓަރ އޮފް ޕްރިޒަންއަށް ނުވަަތަ ޑައިރެކްޓަރ އޮފް ޕްރިޒަންއަށް ނުވަތަ ޑައިރެކްޓަރ އޮފް ޕްރިޒަން ކަނޑައަޅާ ފަރާތަކަށް ލިބިގެންވެއެވެ. އަދި ދެކެވޭ ވާހަކަތަކަކީ ދިވެހިރާއްޖޭގެ ގާނޫނާއި ގަވާއިދާ ހިލާފު ނުވަތަ ޖަލުގެ ސަލާމަތާ ރައްކާތެރިކަމަށް ބުރޫއަރާފަދަ ވާހަކަތަކެއް ކަމުގައިވާނަމަ، ފޯނުކޯލްގެ ގުޅުން ކަނޑާލުމުގެ އިހުތިޔާރު ޑައިރެކްޓަރ އޮފް ޕްރިޒަންއަށް ނުވަތަ ޑައިރެކްޓަރ އޮފް ޕްރިޒަން ކަނޑައަޅާ ފަރާތަކަށް ލިބިގެންވެއެވެ.\n(ޅ) މި މާއްދާގެ (ނ) ގެ ދަށުން ރަޖިސްޓަރީކުރާ ނަންބަރުތަކަކީ ދިވެހިރާއްޖޭގައި މުވާސަލާތީ ހިދުމަތްދޭ ފަރާތްތަކުގެ ނަންބަރުތަކަށް ވާންވާނެއެވެ.\n20 ވަނަ މާއްދާ – ސިޓީލިޔާނެ ތަކެއްޗާއި ކިޔާނެ ފޮތް ލިބެން ހުރުން\nޖަލުގެ ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރެއްގެ ދަށުން ސިޓީ ލިޔާނެ ތަކެއްޗާއި ކިޔާނެ ފޮތް ގައިދީންނަށާއި ބަންދުމީހުންނަށް ލިބޭނެ އިންތިޒާމު ހަމަޖައްސައިދޭންވާނެއެވެ.\n21 ވަަނަ މާއްދާ – އަަސާސީ ހިދުމަތެއް ހިފެހެއްޓުން ނުވަތަ ހަނިކުރުން\nޖަލުތަކާއި ޕެރޯލްގެ ގާނޫނުގެ 47 ވަނަ މާއްދާގެ (ށ) ގައި ބަޔާންކޮށްފައިވާ ގޮތުގެމަތިން، ތިރީގައި ބަޔާންކޮށްފައިވާ ހާލަތްތަކުގައި ޖަލުގެ ޑައިރެކްޓަރ އޮފް ޕްރިޒަން ކަނޑައަޅާ ޖަލު އަމުރެއްގެ ދަށުން، މި ގަވާއިދުގެ6ވަނަ މާއްދާގައި ބަޔާންކޮށްފައިވާ އަސާސީ ހިދުމަތްތަކުގެ ތެރެއިން، އެ މާއްދާގެ (ހ)،(ށ)،(ނ)،(ރ)،(ބ)،(ކ)،(އ) އަދި (ފ) ގައި ބަޔާންކޮށްފައިވާ ހިދުމަތްތައް ފިޔަވައި އެނޫން ހިދުމަތްތައް ނުވަތަ އެއިން ބައެއް3(ތިނެއް) މަސްދުވަހަށް ވުރެ އިތުރު ނުވާނެ މުއްދަތަކަށް ހިފެހެއްޓިދާނެއެވެ.. އަދި އެކަން ލިޔުމުން އެފަރާތަކަށް އަންގަންވާނެއެވެ.\n(ހ) ޖަލުގެ ސަލާމަތާ ރައްކާތެރިކަމާއި މަސްލަހަތު ދެމެހެއްޓުމުގެ ގޮތުން؛\n(ށ) ގައިދީން ނުވަތަ ބަންދުމީހުން އިސްލާހު ކުރުމުގެ ގޮތުން\n22 ވަނަ މާއްދާ ގައިދީންނަށް ދެވޭނެ އިނާޔަތްތައް\n(ހ) ދިވެހިރާއްޖޭގެ ޖަލުތަކާއި ޕެރޯލްގެ ގާނޫޫނާއި އެ ގާނޫނުގެ ދަށުންހަދާ ގަވާއިދުތަކާ ހިލާފުނުވާނޭ ގޮތުގެމަތިން ކޮމިށަނަރ އޮފް ޕްރިޒަންސްގެ މަޝްވަރާއާއެކު ޖަލުގެ ޑައިރެކްޓަރ އޮފް ޕްރިޒަން ކަނޑައަޅާ އިނާޔަތްތަކެއް ޖަލުގައި ތިބޭ ގައިދީންނަށް ދެވިދާނެއެވެ.\n(ށ) ގައިދީންނަށްދެވޭ އިނާޔަތްތައް އެކި ޖަލުތަކުގައި ނުވަތަ ސަލާމަތީ ގިންތީގެ އެކި ދަރަޖަތަކުގައި ތިބޭ ގައިދީންނަށް ތަފާތު ކުރެވިދާނެއެވެ. މިގޮތުން ކޮންމެ ޖަލެއްގައިވެސް އެ ޖަލެއްގައި ތިބޭ ގައިދީންނަށް ދެވޭނެ އިނާޔަތްތަކާއި އެ އިނާޔަތްތައް ދެވޭނެ ގޮތުގެ ޖަލު އަމުރެއް ތައްޔާރުކުރަންވާނެއެވެ. މިގޮތުން ދެވޭ އިނާޔަތްތަކުގެ ތެރޭގައި ތިރީގައި ބަޔާންކޮށްފައިވާ އިނާޔަތްތައް ހިމަންނަންވާނެއެވެ.\nގައިދީން ބަންދުކޮށްފައި ތިބޭ ތަނުން ނުކުމެ އެހެން ގައިދީންނާއެކު ވަގުތު ހޭދަކުރެވޭ ގޮތަށް ހަމަޖެއްސުން.\nދިވެހިރާއްޖޭގެ ޖަލުތަކާއި ޕެރޯލްގެ ގާނޫނުގެ 85 ވަނަ މާއްދާގެ ދަށުން ބައްދަލުކުރުމުގެ ފުރުސަތު އިތުރު ކުރުން\nގައިދީން ކާވެނި ކުރެވޭނެ ގޮތް ހަމަޖެއްސުން.\n23 ވަނަ މާއްދާ – އިނާޔަތް މެދުކެނޑާލުން\n(ހ) ގައިދީއަކު ޖަލުގެ ގަވާއިދާ ހިލާފުވެއްޖެނަމަ، އެ މީހަކު ކުރި ކުށުގެ ކުޑަބޮޑުމިނަށް ބަލައި، އެމީހަކަށް ދީފައިވާ އިނާޔަތްތައް ކަނޑައެޅޭ ވަކި މުއްދަތަކަށް އުނިކުރުމުގެ އިހުތިޔާރު ޖަލުގެ ޑައިރެކްޓަރ އޮފް ޕްރިޒަންއަށް ލިބިގެންވެއެވެ. މިގޮތުން އިނާޔަތް އުނިކުރުމާބެހޭ ޖަލު އަމުރެއް އާންމު ކުރަންވާނެއެެވެ.\n(ށ) އެއްވެސް ގައިދީއަަކަށްދީފައިވާ އިނާޔަތްތައް އުނިކުރަންވާނީ، އެ ގައިދީއަކު ކުރިކުށެއް ރަނގަޅަށް ބަލައި، އެކަމާގުޅޭ ރިޕޯޓު ތައްޔާރު ކުރުމަށްފަހު އެ ރިޕޯޓުގެ މައްޗަށް ބިނާކޮށެވެ.\n(ނ) އެއްވެސް ގައިދީއަކަށްދީފައިވާ އިނާޔަތްތައް އުނިކުރާނަމަ، އެކަން އެ ގައިދީއަކަށް ލިޔުމުން އަންގަންވާނެއެވެ. މިގޮތުން އެ ލިޔުމުގައި ތިރީގައި ބަޔާންކޮށްފައިވާ މައުލޫމާތު ހިމަނަންވާނެއެވެ.\nއިނާޔަތްތައް ނިގުޅައިގަނެވޭ ސަބަބު؛\nނުގުޅައިގަނެވޭނީ ކޮން އިނާޔަތްތަކެއްކަން؛\nއިނާޔަތްތައް ކަނޑާލެވޭ މުއްދަތާއި އެ އިނާޔަތްތައް އަލުން ލިބޭނެ ތާރީހު\n24 ވަނަ މާއްދާ – ސްޕެށަލް ޕްރޮޓެކްށަން ދޭންޖެހޭ ކަމަށް ކަނޑައަޅާ ގައިދީންނާއި ބަންދު މީހުންނަށް ދޭންޖެހެ އިނާޔަތްތަކާއި، ހިދުމަތްތައް\nސްޕެށަލް ޕްރޮޓެކްށަން ދޭންޖެހޭ ކަމަށް ކަނޑައަޅާ ގައިދީންނާއި ބަންދު މީހުންނަށް ދޭންޖެހޭ އިނާޔަތްތަކާއި ހިދުމަތްތައް ދިނުމުގައި އަމަލުކުރާނީ މިނިސްޓަރުގެ ލަފަޔާ އެއްގޮތަށެވެ.


Heywalla 2013: Mi kamugai DHEVANA FURUSATHEH neiy !!\nދިވެހި ރާއްޖޭގައި ހުރި ބޮޑެތި ބުދުތަށް ފުނޑާ ހަލާކުކޮށް ނައްތާލީ 1153 ވަނަ އަހަރު ކަލަމިންޖާ ރަސްގެފާނު ގެ އަމުރުފުޅަށް ކަމަށް ތާރީޚުގައި ލިޔެވިފައިވެއެވެ. ވޭތުވެ ދިޔަ 850 އަހަރު ދިވެހިރާއްޖެއާއި ތަޚްތު ތަފާތު ތަޖުރިބާތަކާއި ކުރިމަތިލާން ޖެހުނެވެ. ކާމިޔާބާއި ނާކާމިޔާބު ގެއްލުމާއި ފައިދާ، ނުރައްކަލާއި ނެތިހިގައިދާނެކަމުގެ ބިރުވެރިކަން ފަދަކަންކަން ވެއެވެ. ނަމަވެސް މާތް ﷲ ގެ އިރާދަފުޅުން ދިވެހި ރާއްޖެއާއި މިރާއްޖޭގެ މުސްލިމް ރައްޔިތުން މިހުރިހާ ކަމަކުން ސަލާމާތް ކޮއްދެއްވިއެވެ. ވޭތުވެ ދިޔަ 850 އަހަރު މި ލޮބުވެތި ފަސްގަނޑުގައި، ދިވެހި އެއްވެސް ދަރިޔަކު ފާޅުގައި ނުވަތަ ސިއްރިޔާތުގައިވެސް، އަހަރުމެންގެ ކާބަފައިންގެ ދީނަށް ގޮންޖަހަން އުޅުނުކަމަށް ތާރީޚް ހެއްކެއް ނުދެއެވެ.\nވޭތުވެދިޔަ ދިގު މުއްދަތުގައި މި އަހަރު އަޅުގަޑުމެންނާއި އިސްލާމް ދީނަށް ކުރިމަތި ވެފާއިވާފަދަ ބޮޑު ބިރުވެރިކަމަކާއި ކުރިމަތިވީ ޕޯރޗުގީޒު ން ދިވެހި ރާއްޖެއަށް ވެރިވެގަނެގެން ތިބި ދުވަސްވަރު، ދިވެހިން ކްރިސްތިޔަން ދީނަށް އަނބުރާލަން މަސައްކަތް ކުރިކުރުމެވެ. ހާދަހާ ދެރައެވެ. އަޅުގަޑުމެން މިފަދަ ވާހަކަ އަހާ ހިތްވަނީ އެނުރައްކަލުން ސަލާމަތްވެ، ތާރީޚުގެ ފަތްފޮތުގައި ލިޔެވިފައި ހުއްޓާއެވެ. ދިވެހިރާއްޖޭގައި ބަތޮލުންނާއި ފުންނާބު އުސްޤައުމީ ރޫހު ގައި ޖިހާދުކުރަން ކެރޭ ޒުވާނުން މަދުވެފައި ވާ ދުވަސްވަރެއްގައި ދިވެހި ރާއްޖެ އަށް 1988 ވަނަ އަހަރު ސްރީލަންކާ ޕްލޮޓް ޖަމާއާތާއި ގުޅިގެން މި ރާއްޖޭގައި އޮތް ޤާނޫނީ ވެރިކަން ނައްތާލަން ރޭވި އާއިލާ ގެ ފަރާތުން ދެވަނަ ނުކައްސިރު ހަމަލަ އައްޑޫ އަތޮޅަށް 2011 ވަނަ އަހަރު އެ ދިނީއެވެ.\nމިފަހަރު މިބައި މީހުން ތިބީ ފުރިހަމަޔަށް ތައްޔާރުވެއެވެ. ސަރުކާރު ބަދަލުކޮއްލާކަށް ހަތިޔާރު އެޅި ކުލީ ސިފައިން އެއްވެސް އަވައްޓެރި ޤައުމަކުން ގެންނާކަށް ނުޖެހެވެ. ދިވެހި ސިފައިން ތިބީ މިބައި މީހުން ގެ އަތްދަށުލެވިފައިއެވެ. ސަރުކާރު އެއްވެސް މުއައްސަސާއަކުން ދެކޮޅުހަދާނެކަމުގެ ބިރެއް ނެތް، ޚުދް ރައްޔިތުންގެ މަޖިލިސް ވެސް އޮތީ އަތްދަށުކޮށްލައިފައި. ވީމާ އޮތްހަމަ އެކަނިބޮޑުބިރުވެރިކަމަކީ ދިވެހި"ރައްޔިތުން". ގިނަ ދުވަސްތަކެއްގެ ވިސްނުމާއި މަޝްވަރާއަށް ފަހު، އައި މޮޅުޚިޔާލަކީ ސާކް ސަމިޓާއި ދިމާކޮށް ދިވެހި ރާއްޖޭގައި ތަފާތު ދީންދީނުގެ އަޅުކަން ކުރަން ގެންގުޅޭ ބުދުތަކެއް އައްޑޫ ސިޓީގައި ބަހައްޓާ، ރައްޔިތުން އެތައްޗަށް އަހުލުވެރި ކުރެވުން. ވާހަކައި ގައި މިހިސާބަށް އާދެވުނު އިރު، މި ނަޝީދުއާއި މެދު އެއްޗެއް ބުނެނެލަން ޖެހެއެވެ.މީ ނަޝީދުގެ ވަރަށް މޮޅު މަކަރުވެރި ވިސްނުމެއް. ވިސްނަވާ! ފިކުރުކުރައްވާ! ދިވެހި ހުރިހާ ރައްޔިތުންނެވެ. އެމް.ޑީ.ޕީ އުފެދިގެން އައި އިރު، ކުލަޔާއި، ނިޝާން އަދި ކެންޕޭނުގައި ބޭނުންކުރި ގުލްސަމްޕާ މާލާއި، މިކަހަލަ ކިތައްމެ ކިތައްމެ ކަމެއް ގުޅިފައި ވަނީ ބުދުދީނުގެ ރޫހާއި ވިސްނުމާއި އެއްގޮތްވާގޮތަށް ކަން ރަނގަޅަށް ވިސްނާލީމާ ހާމަވެއެވެ.\nމިފަދަ ކުޑަ މުސްލިމް މުޖުތަމައުއެއްގައި، ދައްކަން ހެޔޮނުވާނެ ވާހަކަ މިހުންނަނީ، "ދުނިޔޭގެ އެންމެންވެސް އެކަކު އަނެކަކުގެ އަގީދާއަށް ޤަދަރުކޮށް، އެއްބަޔަކު އަނެއްބަޔަކު ދަސްކުރާނަމަ މީ އުފާވެރި ދީބަކަށް ހެދިދާނެ." އަޅުގަޑު ގެ ސުވާލަކީ މިކަން ކުރަންވީ ދިވެހި ރާއްޖޭ ގެ ކޮޅުކޮޅުމަތީގައި ބުދު ބަހައްޓައިގެންތޯއެވެ، އެންމެފަހަރަކުވެސް އިސްލާމްދީނަށް ނިސްބަތްވާ މޮނިޔުމަންޓެއް ބެހެއްޓިއްޔާ ވާނީ ކީއްތަ؟ ބުދުދީންއަށް ލެބިފައި ތިބި މީހުން އެކަމެއް ނުކުރާނެ.\nނޫސްތަކުން ޚަބަރު ލިބޭގޮތުގައި ޕާކިސްތާނު މޮނިޔުމަންޓް ގެއްލިއްޖެ، އަދި ލަންކާ ސިންގާ ބުދުގެ މަތީ ދަތްޕިލަ ދުއްވާލާފައި. މަތީ ދަތްޕިލަ ދުއްވާލަންވީ އެބުދުގެ އެކަންޏެއް ނޫން އެޙުކުމް މިހުރިހާ ބުދުތަށް ދިވެހި ރާއްޖެއަށް އެތެރެކުރަން ހިއްވަރުދީ، އަޑީގައި ހުރެ ޤާނޫނާއި ޚިލާފަށް އެތެރެކުރި ކެނެރީ ނަޝީދަށްވެސް އަށް ވެސް ޙާއްޤެވެ.\nއިތުރުވާހަކައެއް ނެތް ދެއްކޭކަށް މީ ޕަބްލިކް ފޯރަމެއް. އަޅުގަޑު ގޮވާލަން ދިވެހި ރާއްޖޭގައި ޤާނޫނީ ވެރިކަން ދަމަހައްޓަން ހުރި ހުރިހާ މުއައްސަސާތަކުގެ ވެރިންނަށް މިކަން ތަޚްޤީގް ކުރައްވާ، ނަޝީދާއި އެނާގެ އެކުވެރިންނަށް ދިވެހި ރާއްޖޭގައި ޣައިރުދީން ފަތުރަން މަސަތްކަތް ކޮށްފައިވާތީވެ އެކަމުގެ ޙައްޤު އަދަބު ކަޑައަޅުއްވަން އެހެނޫނީޔާ،ވަގަކަށް ވެރިކަން ލިބުނީމާ 1000 ދުވަސް ފަހުން ވެރިމީހާއަށް ހުދުކަޅުމިންވެސް އިނގޭނީ. ވަރަށް ސަލާމް.\nPosted by Voice of the Maldivians at 8:38 PM\nLabels: Addu City, Budhism in Maldives, Freedom of Religion, Gan, Islam, Maldives, Maldives Islands, MDP, Missionaries, Nasheed, Political Parties Maldives, Politics, President Nasheed, SAARC Summit\nދިވެހިރާއްޖޭގައި އިސްލާމްދީން ނޫން އެހެން އެއްވެސް ދީނަކަށްޖާގައެއް ނުދޭނަން!ނުދޭނަން! ނުދޭނަން!\nThee ANNI buni ehcheh nama varaves ufaaveri dho? ekamaku Raees thihan "Islam dheen noon ehen dheenakah furusatheh Nudheynan! Nudheynan! Nudheynan! 125 faharu vidhaalhuviyas, Anni beynunfulheeyaa, ekan kurahvaane kan mihaaru nikamethi dhivehin ah egen vejje.


Jamal Khashoggi ge maruge massalaigai Saudi valee ahudhu Mohamed bin Salman ge machchah dhauvaa kuranee - One Online\nސައުދީ ވަލީއަހުދު މުހައްމަދު ބިން ސަލްމާން ---\nޖަމާލް ހަޝޯގީގެ މަރުގެ މައްސަލައިގައި ސައުދީ ވަލީ އަހުދު މުހައްމަދު ބިން ސަލްމާންގެ މައްޗައް ދައުވާކުރަނީ\nޖަމާލް ހަޝޯގީގެ މަރުގެ މައްސަލައިގައި ސައުދީ ވަލީ އަހުދު މުހައްމަދު ބިން ސަލްމާންގެ މައްޗައް ދައުވާކުރަން ނިންމައިފިއެވެ.\nނޫސްވެރިޔާ ޖަމާލް ހަޝޯގީގެ މަރުގެ މައްސަލައިގައި ސައުދީ ވަލީ އަހުދު މުހައްމަދު ބިން ސަލްމާންގެ މައްޗަށް ދައުވާކުރަން ނިންމާފައިވަނީ ހަޝޯގީގެ ލޯބިވެރިޔާ ހަތީސް ސެންގިޒް އާއި ހަޝޯގީ ކުރިން އުފައްދާފައިވާ ހިއުމަން ރައިޓްސް ގްރޫޕުން ގުޅިގެންނެވެ.\nހަޝޯގީގެ ލޯބިވެރިޔާ ހަތީސް ސެންގިޒް ވަނީ މިމައްސަލައިގައި ވަލީ އަހުދު މުހައްމަދު ބިން ސަލްމާންގެ އިތުރުން އިތުރު ބަޔަކާ ދެކޮޅަށްވެސް ކޯޓުގައި ދައުވާ ކުރަން ނިންމާފައިވާކަން އާންމުކޮށްފައެވެ.\nޚަޝޯގީ ފާހަގަކޮށްލެވެނީ ސައުދީގެ ވަލީއަހުދުގެ ސިޔާސަތުތަކަށް ފާޑުކިޔާ ނޫސްވެރިއެއްގެ ގޮތުގައެވެ. ސައުދީން ޚަޝޯގީ ހައްޔަރުކުރުމަށް މަސައްކަތް ކޮށްފައިވާ އިރު، އޭނާ މަރުވިއިރު ހުރީ އެމެރިކާގެ ހިމާޔަތުގެ ދަށުގައެވެ.\nތުރުކީގައި ހުންނަ ސައުދީގެ ކޮންސިއުލޭޓަށް ޚަޝޯގީ ދިޔައީ އޭނާގެ ލޯބިވެރިޔާއާ އެކުގައެވެ. އޭނާގެ ލޯބިވެރިޔާ ބުނެފައި ވަނީ އެ އިމާރާތަށް ޚަޝޯގީ ވަތް ފަހުން، ނުނިކުންނަ ކަމަށެވެ. ތަހުގީގުން ހާމަވިގޮތުގައި ހަޝޯގީ މަރާލާފައިވަނީ ކޮންސުލޭޓުތެރޭގައެވެ. މަރާލުމަށްފަހު ހަޝޯގީގެ ހަށިގަނޑު ނައްތާލާފައިވާކަމަށް ވަނީ ތަހުގީގަށް ސާބިތު ވެފައެވެ.


Crime Beat: Kudakudhinge ginaee drug massala\nފުލުހުންގެ އިދާރާ: ކުށުގެ ވެށިގައި ކުޑަކުދިން ގިނައިން ހިމެނެނީ ޑުރަގު މައްސަލަތަކުގައި -- ފޮޓޯ: އަވަސް އާކައިވް\nއާންމު ކުށުގެ ވެށީގައި ކުޑަކުދިން އެންމެ ގިނައިން ހިމެނެނީ މަސްތުވާތަކެތީގެ މައްސަލަތަކުގައި ކަމަށް ފުލުސް ހިދުމަތުގެ ތަފާސްހިސާބުން ދައްކައިފި އެވެ.\nފުލުހުން ވަނީ ފާއިތުވެ ދިޔަ ތިން އަހަރު މާލެ އާއި އަތޮޅުތަކުގެ ތެރެއަށް ބަލައި ކުޑަކުދިން އެންމެ ގިނައިން ހިމެނޭ މައްސަލަތަކުގެ ތަފާސްހިސާބުތަކެއް އެއްކޮށް ފެކްޓް ޝީޓެއް އާންމު ކޮށްފަ އެވެ. އެ ފެކްޓް ޝީޓްގެ ހިސާބުތައް ދައްކާ ގޮތުގައި ވޭތުވެދިޔަ ތިން އަހަރު ތެރޭ މާލެ އާއި އަތޮޅުތަކުގެ ތެރެއިން އެންމެ ގިނައިން ކުށުގެ ވެށީގައި ކުޑަކުދިން ހިމެނެނީ މަސްތުވާތަކެތީގެ މައްސަލަތަކުގަ އެވެ.\nއެގޮތުން 2019 ވަނަ އަހަރު މާލެއިން ކުޑަކުދިން ހިމެނޭ މަސްތުވާތަކެތީގެ 69 މައްސަލައަކާއި އަތޮޅުތަކުގެ ތެރެއިން 49 މައްސަލައެއް ފާހަގަ ކޮށްފައި ވެއެވެ. އަދި 2020 ވަނަ އަހަރު މާލެއިން ކުޑަކުދިން ހިމެނޭ މަސްތުވާތަކެތީގެ 37 މައަސަލައަކާއި އެހެން ރަށްރަށުން 36 މައްސަލައެއް ހިމެނެ އެވެ.\nމި ހިސާބުތަކުން 2019 ވަނަ އަހާރާއި 2020 ވަނަ އަހަރު ވަރުން އަޅުވާއިރު މާލެއާއި އަތޮޅުތަކުގައި ކުޑަކުދިން ހިމެނޭ މަސްތުވާތަކެތީގެ މައްސަލަތައް 2020 ގައި މަދެވެ.\nއަތޮޅުތަކުގެ ތެރެއިން ކުޑަކުދިން ހިމެނޭ މަސްތުވާތަކެތީގެ އެންމެ ގިނަ މައްސަލަތައް ރިޕޯޓް ކޮށްފައި ވަނީ މާލެ އަތޮޅުން ނެވެ. އެގޮތުން 2019 ވަނަ އަހަރު ނުވަ މައްސަލެއް ހިމެނެ އެވެ. މިދިއަ އަހަރު ހަ މައްސަލަ އެކެވެ.\nމަސްތުވާތަކެތީގެ މައްސަލަތަކުގެ އިތުރުން ކުޑަކުދިން ހިމެނޭ ކުށްތަކުގެ ތެރޭގައި ދެން އެންމެ ގިނައީ ވައްކަމާއި އަނިޔާ ކުރުމުގެ މައްސަލަތަކެވެ. މާލޭ ސަރަހައްދުން 2019 ވަނަ އަހަރު ވައްކަމުގެ 17 މައްސަލައަކާއި އަނިޔާކުރުމުގެ 16 މައްސަލައެއް ރިޕޯޓް ކޮށްފައި ވެއެވެ. އަދި އަތޮޅުތަކުން ވައްކަމުގެ 31 މައްސަލައަކާއި އަނިޔާ ކުރުމުގެ 40 މައްސަލައެއް ރިޕޯޓް ކޮށްފައި ވެއެވެ.\nމިދިޔަ އަހަރު މާލެއިން ވައްކަމުގެ ހަތަރު މައްސަލައަކާއި އަނިޔާ ކުރުމުގެ 14 މައްސަލައެއް ރިޕޯޓް ކޮށްފައި ވެއެވެ. އަތޮޅުތަކުތެރެއިން ވައްކަމުގެ 26 މައްސަލައަކާއި އަނިޔާ ކުރުމުގެ 33 މައްސަލައެއް ރިޕޯޓް ކޮށްފައިވާ ކަމަށް ފެކްޓް ޝީޓްގެ ހިސާބުތަކުން އެނގެ އެވެ.\nމިދިއަ ތިން އަހަރުތެރޭ ކުޑަކުދިން ހިމެނޭ މަސްތުވާތަކެތީގެ މައްސަލަތައް ރިޕޯޓްކޮށްފައި ނުވަނީ ތިން އަތޮޅަކުން ނެވެ. އެއީ ބ. އަތޮޅާއި ފ. އަތޮޅާއި ދ. އަތޮޅެވެ. އެ ތިން އަހަށް ބަލާއިރު ކުޑަކުދިން ހިމެނޭ ކުށްތައް މަދުވެފައިވާކަން ހިސާބުން އެނގެ އެވެ.\nމޯލްޑިވްސް ޕޮލިސް ސާވިސް މާލޭ ސިޓީ މިނިސްޓްރީ އޮފް ޖެންޑާ އެންޑް ފެމިލީ + ކުށްކުރުން ކުޑަކުދިން


Nappy in tax negun huttaalan jehey: MP Rozaina | Mihaaru\nއައްޑޫ މީދޫ ދާއިރާގެ މެމްބަރު ރޮޒެއިނާ އާދަމް. --- ފޮޓޯ: މަޖިލިސް\n28 ނޮވެމްބަރ 2018 - 11:30 42 comments\nއަންހެނުން ބޭނުންކުރާ ޕެޑުން ޓެކްސް ނެގުން އުވާލުމަށް ރައްޔިތުންގެ މަޖިލީހަށް ހުށަހެޅުއްވި އިސްލާހަށް ބަހުސް ކުރައްވަމުން ރޮޒެއިނާ ވިދާޅުވީ ޕެޑާއެކު، އިތުރު އެހެން ބައެއް އެއްޗެހިން ވެސް ޓެކްސް ނެގުމާ މެދު އިތުރަށް ދިރާސާ ކުރަން ޖެހޭ ކަމަށެވެ. އެގޮތުން، ކުޑަކުދިން ބޭނުން ކުރާ ނެޕީން މިހާރު ނަގަމުން އަންނަ ޓެކްސް އުވައިލުމަކީ މުހިންމު ކަމެއް ކަމަށް ވެސް ރޮޒެއިނާ ވިދާޅުވި އެވެ.\n"މި ޒަމާނުގައި ފޮތި ޖަހައިގެން އުޅޭ އެއްވެސް ބަޔަކު ނޫޅޭނެ. އެހެންވީމަ މި އިސްލާހުގެ ތެރެއިން މިކަން ނުކުރެވޭނަމަ، ސަރުކާރުގެ ތެރެއިން މިކަން ހުށަހަޅައިގެން ވިޔަސް، ނެޕީން ނަގާ ޓެކްސް ވެސް ކަނޑާލަން ޖެހޭ ގޮތަށް ނެސެސިޓީއެއްގެ ގޮތުގައި އަޅުގަނޑު ހުށަހަޅަން،" ރޮޒެއިނާ ވިދާޅުވި އެވެ.\nރޮޒެއިނާ ވިދާޅުވީ ޓެކްސް ނަގާ ބައެއް ތަކެތިން ޓެކްސް ކަނޑައިލިޔަސް، ވިޔަފާރިވެރިން އެ ތަކެތީގެ އަގަށް ބަދަލު ނުގެންނަ ކަމަށެވެ. އެހެންވެ، ސަރުކާރުން ޓެކްސް ކަނޑާލުމަށް ފަހު، ތަކެތީގެ އަގު ތިރި ކުރިތޯ ބެލުމަކީ މުހިންމު ކަމެއް ކަމަށް ވެސް ރޮޒެއިނާ ވިދާޅުވި އެވެ.\n"ޓެކްސް ކަނޑާލުމުން ފައިދާ ވާން ޖެހޭ މީހުންނަށް އޭގެ ފައިދާ އާއި މަންފާ ލިބޭކަން ކަށަވަރު ކޮށްދޭނެ ގޮތެއް އިންތިޒާމުވާން ޖެހޭ،" ރޮޒެއިނާ ވިދާޅުވި އެވެ.\nރޮޒެއިނާގެ ވާހަކަ އަށް ތާއީދު ކުރައްވައި ކުޑަހުވަދޫ ދާއިރާގެ އެމްޑީއޭ މެމްބަރު އަހުމަދު އާމިރު ވިދާޅުވީ ޕެޑުން ޓެކްސް އުވައިލުމަކީ ސަރުކާރުން އަންހެނުންގެ ހައްގުގައި ކޮށްދެވޭ ހެޔޮ ކަމެއް ކަމަށެވެ. އަދި ރައްޔިތުންނަށް މަންފާ ލިބޭ ނަމަ، މަޖިލީހުގެ މެމްބަރުން އެކަމަށް ތާއީދުކުރަން ޖެހޭ ކަމަށް ވިދާޅުވި އެވެ.\n"ނެޕީއަކީ އެއާ ނުލައި ނޫޅެވޭ ވަރުގެ އެއްޗެއް. އެހެންވެ އަޅުގަނޑު އުންމީދު ކުރަން ކޮމިޓީ މަރުހަލާގައި ހައްލެއް ލިބެނީ ކަމަށް ވާނަމަ، މި އައިޓަމުން ޑިއުޓީ ކުޑަވެގެން ގޮސް، އެއިން ނެގޭ ޓެކްސް ލުއިވެގެން ގޮސް ރައްޔިތުންނަށް ލުއި ފަސޭހަ ގޮތެއްގައި ލިބޭނެ ގޮތް ހަދަން ޖެހޭ،" އާމިރު ވިދާޅުވި އެވެ.\nމާލޭގައި މިހާރު އެންމެ އަގު ހެޔޮކޮށް ނެޕީ ބޮނޑިއެއް ލިބެނީ 110ރ. އަށެވެ. އަދި އެންމެ އަގު ބޮޑުކޮށް ނެޕީ ބޮނޑިއެއް ލިބެނީ 170ރ. ނުވަތަ 180ރ. އަށެވެ.\nނެޕީން ޓެކްސް ނެގުން ހުއްޓާލަން ގޮވައިލި އިރު، ޕެޑުން ޓެކްސް ނެގުން ހުއްޓާލުމަކީ ރައީސް އިބްރާހިމް މުހައްމަދު ސޯލިހު، ރިޔާސީ އިންތިޚާބުގެ ކެމްޕެއިންގައި ވެވަޑައިގެންނެވި ވައުދެކެވެ. އެ މަނިކުފާނުގެ ވެރިކަމުގެ ފުރަތަމަ 100 ދުވަހުގެ ތެރޭގައި ކުރާނެ ކަންތައްތަކުގައި ޕެޑުން ޓެކްސް ނެގުން އުވާލުން ހިމަނާފައިވެ އެވެ.\nމައްސަރު ކަންތައް ޖެހުމުން ބޭނުން ކުރާ ޕެޑަކީ، ޖީއެސްޓީ ނަގާ އިރު އަސާސީ އެއްޗެއްގެ ގޮތުގައެއް ނުބަލަ އެވެ. އެހެންވެ، އާއްމު ރޭޓުން ހަ ޕަސެންޓުގެ ޖީއެސްޓީއެއް ޕެޑުން މިހާރު ނަގަ އެވެ.\nއިތުރު ލިޔުންތައް އަންހެނުން ރައްޔިތުންގެ މަޖިލިސް މަޖިލީހުގެ މެމްބަރުން ޓެކްސް ޖީއެސްޓީ މެމްބަރު ރޮޒައިނާ އާދަމް (އައްޑޫ މީދޫ)


JP Ge Leader Kamah Kurimathilevvee Gasim Ekani - Vaguthu\nޖޭޕީގެ ލީޑަރު ކަމަށް ކުރިމަތިލެއްވީ ގާސިމް އެކަނި\nހުސްވެފައިވާ ޖުމްހޫރީ ޕާޓީގެ ލީޑަރު ކަމަށް ކުރިމަތިލެއްވީ ގާސިމް އިބްރާހިމް އެކަނި ކަމަށް އެ ޕާޓީން މިއަދު ބުނެފިއެވެ.\nޖުމްހޫރީ ޕާޓީގެ ލީޑަރުގެ މަގާމަށް ކުރިމަތިލެއްވުމަށް ހުޅުވާލަން ފާސްކޮށްފައިވަނީ މިދިޔަ ހޯމަ ދުވަހުގެރޭ ބޭއްވި އެޕާޓީގެ ކައުންސިލް ބައްދަލުވުމުގައެވެ. ޖޭޕީގެ ލީޑަރު ކަމަށް ކުރިމަތިލުމުގެ ފުރުސަތު މިއަދު މެންދުރު ތިނެއް ޖެހިއިރު ވަނީ ހަމަވެފައެވެ.\nޖޭޕީން ބުނީ ގާސިމް ލީޑަރު ކަމަށް އިންތިހާބު ކުރުމަށް މާދަމާ ހަވީރު ހަތަރެއް ޖަހާއިރު އެ ޕާޓީގެ ކައުންސިލް ބައްދަލުވުމެއް މ.ކުނުޒޫގައި ބޭއްވުމަށް ހަމަޖެހިފައިވާ ކަމަށެވެ.\nއޮކްޓޯބަރ 27, 2018 20:33\nމުޅިންވެސް ރޫހާނީ ލީޑަރުން.\nއޮކްޓޯބަރ 27, 2018 20:41\nއެހެންމީހަކު ކުރިމަތިލައިފިނަމަ ޕާޓީން ކަނޑާލާނެކަންޔަޤިން\nއޮކްޓޯބަރ 27, 2018 20:43\nހިނި އަންނަނީ، ހުވާ.\nއޮކްޓޯބަރ 27, 2018 20:58\nއޮކްޓޯބަރ 28, 2018 08:26\nބުރުމާއަށް ބުރުމާ ކުރިމަތިލުން ތިޔަށްކިޔާނީ، އަކުންބަކުން ކުޅެނީ ބޮޑެތި ކާފައިންވެސް ހެހެހެ\nއޮކްޓޯބަރ 28, 2018 12:50\nރީތި އަންހެނަކު ހުއްޓަސް އެއީ މީނާގެ އަންބެއް، ކޮންމެތާކު ކޮންމެގޮތަކަށް ފައިސާ ހުއްޓަސް މީނަގެ ފައިސާ، ޤައުމައި ހުރީއްޔާ ހުރި އިސްމަޤާމު ތަކަކީވެސް މީނާގެ އެއްޗެއް، މިއަށްވުރެ އަމިއްލަ އެދުން ބޮޑު މީހަކު ދުވަހަކުވެސް ދުށީމުތަ؟؟؟


ލޯބީގެ ތަފާތު ތަޖުރިބާ\nޑަޔާނާ ވަރިކުރެއްވީ ވެސް ޗާލްސްއަށް ވުރެ ދޮށީ އަންހެނަކަށްޓަކައި\nޕްރިންސް ހެރީއަށް ވުރެ މޭގަން މާކްލް ތިން އަހަރު ދޮށި\nފްރާންސްގެ ރައީސް މެކްރޯނަށް ވުރެ އަނބިކަނބަލުން ފަންސަވީސް އަހަރު ދޮށި\n10 މެއި 2021 | ހޯމަ 10:23\nފްރާންސްގެ ރައީސް އެމަނުއެލް މެކްރޯނާއި އަނބިކަނބަލުން ބްރިޖިޓް މެކްރޯން: ދެ ބޭފުޅުންގެ އުމުރުގައި ފަންސަވީސް އަހަރުގެ ތަފާތެއް އެބަހުރި\nދުނިޔޭގެ އެންމެ ބޮޑު މަހުޖަނު ބިލް ގޭޓްސްގެ ހިތް މިލްކުވެފައިވަނީ އުމުރުން 70 އަހަރުވެފައިވާ އަންހެނަކަށް ކަން އެނގުނީމާ އުމުރުން ދުވަސްވީ އަންހެނުންނާ ހިތާވުމުގެ މައްޗަށް ދުނިޔޭގެ ކަންކޮޅުތަކުގައި ބޮޑު ބަހުސެއް ފެށިއްޖެއެވެ.\nގިނަ ބަޔަކު ބުނާ ގޮތުގައި އުމުރުން ދުވަސްވީ އަންހެނުން ދެކެ ވެވެނީ މާވަރުގަދަ ލޯތްބެކެވެ. ދުވަސްވީވީހެން ލޯބިވެސް ވަނީ އިތުރެވެ. މިހެން ބުނާ މީހުން އެގޮތަށް ބުރަވަނީ ދުނިޔޭގެ މަޝްހޫރު ބައެއް މީހުންގެ ދިރިއުޅުމަށް ރިއާޔަތްކޮށްފައެވެ.\nތިމާޔަށްވުރެ އުމުރުން ދޮށީ ބައިވެރިޔަކު އިޚުތިޔާރުކޮށްގެން ނިކަން ލޯބިން އުޅޭ މަޝްހޫރު މީހުންގެ ތެރެއިން އެކަކީ އިނގިރޭސިވިލާތުގެ ޕްރިންސް ހެރީއެވެ. އުމުރުން 36 އަހަރުވީ ހެރީ 2018 ވަނަ އަހަރު އަލަށް ކައިވެންޏެއް ކުރެއްވިއިރު ބައިވެރިޔަކަށް އިޚުތިޔާރު ކުރެއްވީ ހެރީއަށް ވުރެ ތިން އަހަރު ދޮށީ އަންހެނެކެވެ. ކުރިން އެހެން މީހަކާ އިނދެ ވަރިވެސް ވެފައި ހުރި އަންހެނެކެވެ. އެއީ މޭގަން މާކްލްއެވެ.\nމޭގަން މާކްލް އާއި ހެރީގެ ލޯބީގެ ވާހަކައަކީ މުޅި ދުނިޔެއަށް މަޝްހޫރު ވާހަކައެކެވެ. ކައިވެންޏަށް ފަހު އެލޯބި ވަކިން އިތުރުވިއެވެ. އަދިވެސް ދަނީ އިތުރުވަމުންނެވެ. ހުއްޓުމެއް ނެތެވެ. މޭގަން ވިދާޅުވީމާ ޝާހީ އަމީރުކަމާއި ޝާހީ އިއްޒަތާއި ދެންވެސް ހުރިއްޔާ ހުރި އެއްޗެއް ދޫކުރައްވައި އިނގިރޭސިވިލާތް ވެސް ދޫކުރައްވައި ޕްރިންސް ހެރީ އެ ހުންނެވީ "ވީހާލެއްގައި ވާން" މޭގަން މާކްލްއާއެކު އެމެރިކާގައެވެ. ބޮޑުވެގެންވާ ރަސްކަމެއްގެ ޝާންޝައުކަތަށް ވުރެ ހެރީގެ ކުރިމަތީގައި މަތިވެރިކަން ބޮޑީ މޭގަންގެ ލޯތްބެވެ.\nޕްރިންސް ހެރީގެ ބަފައިކަލުން ޕްރިންސް ޗާލްސް ފެތެނީވެސް މި ގިންތިއަށެވެ. ދުނިޔޭގެ އެންމެ ރީތި އެންމެ ފުރިހަމަ އަންހެން ސާހިބާ ކަމަށް ގިނަބަޔަކަށް ގަބޫލު ކުރެވުނު ޕްރިންސެސް ޑަޔާނާ ވަރިކުރައްވައި ހަޔާތުން ފައްސާލައްވައި ދެން ޕްރިންސް ޗާލްސް އިޚުތިޔާރު ކުރެއްވި އަނބިކަނބަލަކީ އެމަނިކުފާނަށްވުރެ ވެސް އެއް އަހަރު ދޮށީ ކެމީލާ ޕާކަރެވެ. ކުރިން އެހެން މީހަކާ އިނދެ ދެ ދަރިންވެސް ލިބިފައިހުރި އަންހެނެކެވެ.\nތިމާޔަށްވުރެ ތޭރަ ސާދަ އަހަރު ހަގު އަދި ރީތިކަން ހުސްކޮށްގެން ހުރި އަންހެނަކު ދޫކޮށްފައި ޕްރިންސް ޗާލްސް އިޚުތިޔާރު ކުރެއްވީ އެހުރިހާ ކަމެއްގެ އިދިކޮޅެވެ. ކެމީލާއަކީ ޑަޔާނާއަށްވުރެ މާ ކުރިން ޗާލްސް ހިތާވި މީހެކެވެ. އެކަމަކު ކައިވެނި ކުރެވޭ ގޮތް ނުވީއެވެ. ޑަޔާނާއާއި ކައިވެނި ކުރެއްވުމަށް ފަހު ވެސް ޗާލްސްގެ ހިތް އޮތީ ކެމީލާގެ އަތުގައެވެ. އެދެވެނީ އޭނާއަށެވެ. އެންމެ ފަހުން ޑަޔާނާ ވަރިކުރައްވާފައި އެންމެންގެ ރައުޔާ ދެކޮޅަށް ކެމީލާއާ ކައިވެނި ވެސް ކުރެއްވީއެވެ. ރާނީ ކޯފާވެގެން ވަލީ އަހުދުކަމުން ވަކި ކުރެއްވިއަސް ފަރުވާލެއް ނެތޭ، ރަސްކަމަށްވުރެ މާ ބޮޑަށްވެސް އެދެވެނީ ކެމީލާއަށޭ ވިދާޅުވެފައެވެ.\nފްރާންސްގެ ރައީސް އެމަނުއެލް މެކްރޯނަކީ ވެސް މި ލިސްޓުގެ ރަން ވަނައެކެވެ. އުމުރުފުޅުން 43 އަހަރުވީ މެކްރޯންގެ އަނބިކަނބަލުން ބްރިޖިޓްގެ އުމުރުފުޅަކީ 68 އަހަރެވެ. ތިޔަ ވިދާޅުވެވުނީ ރަނގަޅަށެވެ. ފްރާންސްގެ ފަސްޓް ލޭޑީ އަކީ ރައީސަށްވުރެ ފަންސަވީސް އަހަރު ދޮށީ ބޭފުޅެކެވެ. ބްރިޖިޓަކީ އެހެން މީހަކާ އިނދެގެން މެކްރޯނާ ދާދި އެއް އުމުރެއްގެ ކުދިންވެސް ލިބިފައިވާ ކަނބަލެކެވެ. އެކަމަކު އެއީ މެކްރޯނަށް މައްސަލައެއް ނޫނެވެ. އެހެންވީމާ 2007 ވަނަ އަހަރު މެކްރޯން ވަނީ ބްރިޖިޓާ ކައިވެނި ކުރައްވާފައެވެ. ބްރިޖިޓަކީ މަދަރުސާގައި މެކްރޯން އުޅުއްވި ޒަމާނުގައި އެމަނިކުފާނުގެ ޓީޗަރެކެވެ. އޭރުވެސް ދުވަސްވެފައިހުރި ޓީޗަރެކެވެ.\nރިޔާސީ ގަނޑުވަރާއި ގަނޑުވަރުން ބޭރުގައި ވެސް މެކްރޯން އުޅުއްވަނީ ވަރަށް ވަފާތެރި އުޅުއްވުމެކެވެ. ކަން ބަލައި ހޯދާ މީހުން އުޅެއުޅެވެސް ލޯބި ފަނޑުވާ ކަމުގެ އެއްވެސް އަލާމާތެއް ނުފެނެއެވެ. އުމުރުން ހަގު އެހެން ލޯބިވެރިޔަކު ގެންގުޅުއްވާ ކަމުގެ ނިޝާނެއްވެސް ނުފެނެއެވެ. އެއްފަހަރު ބްރެޒިލްގެ ރައީސް ބޮލްސޮނާރޯ ކޮންމެވެސް ކަމަކާ މެކްރޯން ދެކެ ނުރުހިގެން ތިމަންގެ އަނބިމީހާގެ ސޫރަ ބަލާފައި ދެން ކަލޭގެ އަނބިމީހާގެ އުމުރާއި ސޫރަ ބަލައިލާށޭ ވިދާޅުވީމާ މެކްރޯންގެ ޖަވާބު ވަރަށް ކުރުވެފައި ފޮންޏެވެ. ވިދާޅުވިއެވެ. އަނބި ރީތީ ހެވިއްޔާއެވެ. ރީތި ހުތުރު މިނާ ތަރާދަކީ ލޮލެއް ނޫނެވެ.\nބިލް ގޭޓްސްއަށް ވެގެން ދިޔައީވެސް މިކަހަލަ ގޮތެކެވެ. އެންމެ ފުރަތަމަވެސް ހިތާވެވުނީ ގޭޓްސްއަށްވުރެ ފަސް އަހަރު ދޮށީ އަންހެނަކާއެވެ. އެއީ އޭން ވިންބްލޭޑެވެ. އޭރުވެސް އަދި މިހާރުވެސް ގޭޓްސްގެ ކަމަކީ ވިންބްލޭޑުގެ އަތުގައި ހިފައިގެން އެކި ގޮނޑުދޮށުގައި ހިނގަހިނގައިފައި ސޮފްޓްވެއަރގެ ވާހަކަ ދެއްކުމެވެ. ކޮންމެވެސް ސަބަބަކާ ލައިގެން މި ދެމީހުންނަށް ކައިވެނި ކުރެވޭގޮތް ނުވީއެވެ. އެހެންވެގެން ބިލް ގޭޓްސް ކައިވެނި ކުރީ މެލިންޑާއާއެވެ. މެލިންޑާއަކީ ގޭޓްސްއަށް ވުރެ ދިހަ އަހަރު ހަގު އަންހެނެކެވެ.\nކިތަންމެ ހަގު އަންހެނަކަސް އަދި އެހެން މީހުންނަށް ކިތަންމެ ރީތި އަންހެނަކަސް މެލިންޑާއަށް ވުރެ ދެންވެސް ބިލް ގޭޓްސްއަށް ރީތިވީ އޭން ވިންބްލޭޑެވެ. އޭނާއާއެކު ޗުއްޓީ ހޭދަކުރަން ދަނީ މެލިންޑާ ގާތުގައި ބުނެފައި ހަމަ ފާޅުގައެވެ. ސިއްރުކަމެއް ނެތެވެ. ފޮރުވާކަށް ނުވެސް އުޅެއެވެ. މިކަންކަން ބޮޑުވެގެން ގޮސް އެންމެފަހުން ވަރިޔާ ހަމަޔަށްވެސް ދިޔައީއެވެ. ބިލް ގޭޓްސްގެ މުޅި މިލްކިއްޔާތު ހަމަޔަށް ދެބައިކޮށް އެއްބައި މެލިންޑާއަށް ދޭންޖެހޭކަން އެނގޭއިރުވެސް މުދަލާއި ފައިސާއަށް ވުރެ ބިލް ގޭޓްސް އަށް މުހިންމުވީ ވިންބްލޭޑްގެ އަތުގައި ހިފައިގެން ގޮނޑުދޮށުގައި ދެކޮޅަށް ހިނގުމެވެ.\nބިލް ގޭޓްސް ޕްރިންސް ހެރީ\n4 ޖޫން 2021 | ހުކުރު 20:25\nމި ޚަބަރު ލިޔުނު ނޫސްވެރިޔާ އަށް ނޭނގެނީބާ ކީރިތި ރަސޫލާއާއި ޚަދިއްޔަތު ފާނުގެ އުމުރުގެފުޅުގެ ތަފާތު އަދި އުޅުއްވި ލޯބި ދިރިއުޅުން\n10 މެއި 2021 | ހޯމަ 21:16\nޢައިރު މުސްލިމުން މިސާލަކައް ނަގައިގެން މުސްލިމަކު ވާނާ ދެދުނިޔުއިން ހަލާކު. މިސާލު ނަގަންވީ މާތް ކީރިތި ރަސޫލާގެ ޙަޔާތުން.


COVID-19 GA. Villingili: Emergency Operation Centre Eh Gaaim Kohfi - AO News\nކޮވިޑް-19 ގއ. ވިލިނގިލި: ވިލިނގިލީގައި އެމެރޖެންސީ އޮޕަރޭޝަން ސެންޓަރެއް ގާއިމް ކޮށްފި\nކޮވިޑް-19 އާއި ގުޅިގެން ގއ. ވިލިނގިލީގައި ބަލި ފެތުރުން ކޮންޓްރޯލްކޮށް މިވަގުތުގެ ޙާލަތާއި ގުޅޭގޮތުން މަޢުލޫމާތު ދިނުމަށް އެރަށުގައި އެމަރޖެންސީ އޮޕަރޭޝަން ސެންޓަރެއް ޤާއިމްކޮށްފިއެވެ.\nވިލިނގިލީ ކައުންސިލްގެ ރައީސް ވިޝާލް މުޙައްމަދު އޭ.އޯ ނިއުސް އަށް މަޢުލޫމާތު ދެއްވަމުން ވިދާޅުވީ، ގިނަ އަދަދެއްގެ ކުޑަކުދިންތަކެއް ޕޮޒިޓިވްވެ ޑައިރެކްޓް ކޮންޓެކްޓްސް 300 އަށްވުރެ މަތީގައި އުޅޭކަމަށާއި އެރަށުގައި ކާފިއު އިޢުލާން ކުރުމުގެ މަޝްވަރާތައް މިވަގުތު ކުރިއަށްދާ ކަމަށެވެ.\nރައްޔިތުންނާއި ހަމައަށް އެންމެ ފަހުގެ މަޢުލޫމާތު ފޯރުކޮށްދިނުމަށް އެމަރޖެންސީ އޮޕަރޭޝަން ސެންޓަރެއް (އީއޯސީ) ގާއިމްކޮށް، ކާފިއު ވަގުތު ތަކުގައި ރައްޔިތުންނަށް އެހީ ފޯރުކޮށްދިނުމަށް އެސް.އެސް.ޑީ ޓީމެއް ވެސް އެކުލަވައިލާފައި ވާނެކަމަށް ވިޝާލް ވިދާޅުވިއެވެ.\nހޯމް ކަރަންޓީނު ކޮށްފައިވާ ފަރާތެއް ކަރަންޓީނާއި ހިލާފުވެ އެ ފަރާތާއި ޑައިރެކްޓް ކޮންޓެކްޓްވި ފަރާތްތަކެއް ޕޮޒިޓިވްވުމާއި ގުޅިގެން ކުރިއަށް ގެންދާ ކޮންޓެކްޓް ޓްރޭސިންގ މަސައްކަތުގެ ތެރެއިން އިތުރު ސާމްޕަލްތަކެއްގެ ނަތީޖާ ޕޮޒިޓިވް ވެފައިވާ ކަމަށް ގއ. އަތޮޅު ހޮސްޕިޓަލުން ވަނީ ހާމަކޮށްފައެވެ.\nވިލިނގިލީގައި އެކްޓިވް ކޭސްތަކުގެ އަދަދު 25 އަށް އަރައެވެ. އެއީ ވިލިނގިލީގައި ކަރަންޓީން މުއްދަތު ތެރޭގައި ޕޮޒިޓިވްވި 03 ފަރާތަކާއި އެ ފަރާތްތަކާއި ކޮންޓެކްޓްވި 22 ފަރާތެކެވެ.\nކޮވިޑް-19 އާއި ގުޅިގެން ސިއްޙީ ގޮތުން އިތުރަށް ބަލަންޖެހޭ ކަންތައްތައް ބެލުމަށް މިމަހު 15 ވަނަ ދުވަހު އެރަށް ވަނީ މޮނިޓަރިންގ ހާލަތަށް ގެނެސްފައެވެ.\nކޮވިޑް-19 ގއ. ވިލިނގިލިކޮވިޑް19ގއ. ވިލިނގިލި\nއިންޓަރ އޮފީސް ބަށި މުބާރާތް: ވިލިނގިލި ކައުންސިލާއި އެސް.ޓީ.އޯ ފައިނަލަށް ދަތުރުކޮށްފި\nއިންޓަރ އޮފީސް ބަށި މުބާރާތް: ބޮޑު ތަފާތަކުން އެސްޓިއޯ7ވަނަ މެޗް ކާމިޔާބުކޮށްފި


"Thugs Of Hindostan" Ge Trailor Mi Mahu 27 Gai - Vaguthu\n"ތަގްސް އޮފް ހިންދުސްތާން"ގެ ޓްރެއިލާ މި މަހު 27 ގައި\nނޮވެންބަރު މަހުގެ ހަތްވަނަ ދުވަހު ރިލީޒް ކުރުމަށް ހަމަޖެހިފައި ފިލްމް "ތަގްސް އޮފް ހިންދުސްތާން" ގެ ޓްރެއިލާ މި މަހުގެ 27 ވަނަ ދުވަހު ރިލީޒް ކުރާނެ ކަމަށް އެ ފިލްމުގައި ހަރަކާތްތެރިވާ އެކްޓްރެސް ކެޓްރީނާ ކައިފް ބުނެފިއެވެ.\nމި ފިލްމުގެ ލޯގޯއާއި ފިލްމު ރިލީޒް ކުރާނެ ދުވަސް މިހާރު އާންމު ކޮށްފައިވާއިރު، ގިނަބަޔަކު ދަނީ މިހާރު މި ފިލްމަށް އިންތިޒާރު ކުރަމުންނެވެ. އެހެންކަމުން މި މަހުގެ ފިލްމުގެ ޓްރެއިލާ އާންމުވާ ޚަބަރުވާނީ ފިލްމުގެ ވާނުވާ ބަލާލާ ހިތުން ކެތްމަދުވެފައި ތިބަ ފަރާތްތަކަށް އުފާވެރި ޚަބަރަކަށްކަން ގައިމެވެ.\nތާރީޚީ ބުރިއްޖެއްގައި ޝޫޓް ކޮށްފައިވާ މި ފިލްމަކީ ވިޖޭ ކްރިޝްނާ ޑައިރެކްޓްކޮށް އަދިތުޔާ ޗޯޕްރާ ޕްރޮޑިއުސްކުރާ ފިލްމެކެވެ.\n"ތަގްސް އޮފް ހިންދުސްތާން" އަކީ 1839 ވަނަ އަހަރު ނިކުތް ނޮވެލް މެއޮޑީވްސް ލިޔެފައިވާ "ނޮވެލް ކޮންފެޝަން އޮފް އަ ތަގް" މި ވާހަކައިގެ މައްޗަށް ބިނާކޮށް ގެނެސްދޭ ފިލްމެކެވެ. އެ ވާހަކަ ބިނާވެފައި އޮންނަނީ އިންޑިއާގައި އިނގެރޭސިން ވެރިކަންކުރިއިރު، އިނގެރޭސިންނަށް އެ ގައުމުގައި ހަމަޖެހިގެން އުޅުނަ ނުދިނުމަށްޓަކައި މަސައްކަތްކުރި "ތަގެއް" ނުވަތަ ގޭންގު ސްޓާރެއްގެ މައްޗަށެވެ.\nކެޓްރިނާގެ އިތުރުން އެކްޓަރު އާމީތާބު ބައްޗަނާއި ފާތިމާ ސަނާ ޝެއިޚްގެ އިތުރުން އާމިރް ޚާންވެސް މުހިންމު ރޯލުތަކުން ފެނިގެންދާ މި ފިލްމުގެ ރިލީޒިން ތާރީޚް ދާދިފަހުން އާމިރްގެ ލަފާގެ މަތިން ވަނީ ޑިލޭކޮށްފައެވެ. އެއީ ކުރިން ހަމަޖެހިފައިވާ ގޮތަށް ދިވާލީ އަށްފަހު ފިލްމު ރިލީޒް ކުރުމުން މާ ބޮޑު ތަރުހީބު ލިބޭނެ ކަމަށް ލަފާ ކުރެވޭތީއެވެ.\nއެހެންކަމުން މިހާރު "ތަގްސް އޮފް ހިންދުސްތާން" ރިލީޒް ކުރުމަށް ހަމަޖެހިފައިވަނީ ނޮވެންބަރު މަހުގެ އަށްވަނަ ދުވަހުއެވެ.


Label gai "Healthy" kamah, ekamaku balivey: Rangalhu product dhenegahnaane goiy miothy - One Online\nލޭބަލްގައި "ހެލްތީ" ކަމަށް، އެކަމަކު ބަލިވޭ: ރަނގަޅު ޕްރޮޑަކްޓް ދެނެގަންނާނެ ގޮތް މިއޮތީ (ވީޑިއޯ)\nޑައިޓީޝަން އާސިޔާ އަބްދުލްރަހީމް، "ވަން އޮންލައިން" އަށް އިންޓަވިއޫ ދެއްވަނީ-- ވަން ފޮޓޯ: އަހުމަދު ސާއިލް އަލީ\n"ކޮލެސްޓްރޯލް ފްރީ" ނުވަތަ "ފެޓް ފްރީ" ނުވަތަ "ޝުގާ ފްރީ" މިހެން ލޭބަލްކޮށްގެން ކާބޯތަކެތި ވިއްކުމަކީ އާއްމު ކަމެކެވެ. ލޭބަލްއިން ހީވަނީ އެއީ ސިއްހަތަށް ނިކަން ވަރަށް ފައިދާ ހުރި ތަކެތިހެންނެވެ. އަގު ބޮޑު ނަމަވެސް ލޭބަލްގައި "ހެލްތީ ޗޮއިސް" ނުވަތަ ސިއްހަތަށް ފައިދާ ވާ ތަކެތި ކަމަށް ލިޔެފައި ހުންނަ ޕްރޮޑަކްޓަތައް ގިނަ މީހުން ގަންނަނީ އެހެން ވެގެންނެވެ. ނަމަވެސް ސުވާލަކީ އެއީ ހަމަ އެންމެ ރަނގަޅު ތަކެތި ތޯ އެވެ؟\nކާބޯތަކެތީގެ ލޭބަލްގައި އެއީ ސިއްހަތަށް ފައިދާ ހުރި ތަކެތިކަމަށް ލިޔެފައި ހުރުމަކީ މާކެޓް ކުރުމަށް އެ އުފައްދާ ކުންފުނިތަކުން ކުރާ ކަމެކެވެ. އެއީ އަދި އެންމެ ރަނގަޅު މައުލޫމާތެއް ނޫނެވެ. ޑައިޓީޝަން އާސިޔާ އަބްދުލްރަހީމް ވިދާޅުވާގޮތުގައި ކާއެއްޗެއް ގަންނައިރު އެންމެ އިސްކަމެއް ދީގެން ބަލަން ޖެހޭނީ އެ އެއްޗެއް އުފެއްދުމަށް ޕްރޮސެސް ކޮށްފައިވާ މިންވަރަށެވެ.\n"މިސާލަކަށް އިސްތިހާރު ކުރާ އެކައްޗެއް އޯގޭނިކް އެއްޗިއްސަކީ ރަނގަޅު އެއްޗެހި ކަމަށް. އެކަމަކު ގަންނައިރު ކޮންމެހެން ހަގީގަތުގައި ހެލްތީ ޖަހާފަ ހުންނަ ހުރިހާ އެއްޗެއް އެހެން އެއްޗިއްސަށްވުރެ ހެލްތީއެއް ނުވާނެ. މިސާލަކަށް ހެލްތީ ބިސްކެޓް ގޮތަށް ޖަހާފައި ހުރެދާނެ އެކަމަކު އޭގެ މާނައަކީ އެ ބިސްކޯދު ރަނގަޅެކޭ ނޫން. ހެލްތީ އޯޓްސް ބިސްކެޓް މިސާލަކަށް ޖަހައިފައި މިހުރީ. އޭގެ މާނައަކީ އެ އެއްޗެހި ޕާން އެއްޗިއްސަށް ވުރެ ރަނގަޅެއް ނޫނޭ،" މަޝްހޫރު ޑައިޓީޝަން އާސިޔާ ވަން އަށް ވިދާޅުވި އެވެ.\nމާލެ، މާލޭ ޓީޖެޓީ ސަރަހައްދުގައި ރަށްރަށަށް މުދާ ފޮނުވުމާއި ރަށްރަށުން މުދާ ގެނައުން -- ވަން ފޮޓޯ: މުހައްމަދު ހައްޔާން\nއެއީ ސިއްހަތަށް ފައިދާ ހުރިތަކެތިތޯ ބެލުމަށް އެންމެ އިސްކަން ދޭން ޖެހޭ ކަމަކީ ކާބޯތަކެތި ގަންނައިރު އޭގެ އިންގްރެޑިއަންޓް ލޭބަލްއަށް ބެލުމެވެ. ހަމައެކަނި ބޭރު ލޭބަލްއަށް ބަލައިގެން ނޭނގޭނެތީ އެވެ. އެހެން ކަމުން އެއީ ހެލްތީ ޗޮއިސްއެއްކަން ދެނެގަތުމަށް އެ އެއްޗެއް އުފައްދާފައި ހުރި ގޮތާއި އެއެއްޗަކަށް އަޅާފައި ހުރީ ކޮން އެއްޗެއްކަން އިންގްރެޑިއަންޓް ލޭބަލް އިން ދެނެގަންނަން ޖެހެ އެވެ.\n"އިންގްރެޑިއަންޓް ލޭބަލްއަކީ ނުވަތަ އިންގްރެޑިއަންޓް ލިސްޓަކީ އެ ކާބޯއެއްޗެއް ތައްޔާރު ކުރާއިރު އެއަށް އަޅާފައި ހުންނަ ބާވަތްތައް. އޭގައި ބަޔާން ކޮށްފައި މި ހުންނަނީ އެއަށް އަޅާފައި ހުންނަ ބާވަތްތަކުގެ ބަރުދަނަށް ބަލައިފައި އެންމެ ކުރީގައި ހުންނާނީ އެންމެ ގިނަ ބާވަތްތައް، މިސާލަކަށް ބައެއް ކަހަލަ ކޮފީގެ ބާވްތަކުގައި އެންމެ ކުރީގައި މި ހުންނަނީ ހަކުރު. އެހެން ވެއްޖެއްޔާ އޭގެ މާނައަކީ އޭގައި އެންމެ ގިނައިން އެ ހުރީ ހަކުރޭ. ދެން އެއާ ޖެހިގެން މީގައި މިއިންނަނީ ޕާމް އޮއިލް ކަހަލަ އެއްޗެހި. އޭގެ މާނައަކީ ހަކުރާ ޖެހިގެން މިއަށް އެންމެ ގިނައިން އަޅާފައި މިހިރީ ތެލޭ،" ތަފްސީލް ދެއްވަމުން އާސިޔާ ވިދާޅުވި އެވެ.\n"ޑީޓެއިލްސްއަށް ބަލަންޏާމު ފުރަތަމަ ބަލާނީ އިންގްރެޑިއަންޓްސް ލިސްޓަށް. އިންގްރެޑިއަންޓްސް ލިސްޓަށް ބަލާލީމަ އެނގޭނެ އެއަށް އަޅައިފައި ހުންނަ އެއްޗެހި. ދެން ބަލާލާނީ ނިއުޓިޝަން ފެކްޓްސް ޕެނަލްއަށް. އޭގެން އެނގޭނެ އޭގެ ކޮންމެ ނިއުޓިޝަންއެއް ހިމެނޭ ވަރު."\nކެންސަރުން ސަލާމަތްވެ ހުރުމަށްޓަކައި މަހުގެ ބާވަތްތައް ބަންދު ކޮށްފައި ހުންނަ ތަކެއްޗަށް ނައިޓޯސޯ ކޮންފައުންޑްސް އަޅާފައިވާ މިންވަރަށް ވެސް ހާއްސަ ސަމާލު ކަމެއް ދިނުމަށް އާސިޔާ އިލްތިމާސް ކުރައްވަ އެވެ.\n"މީގައި ވަރަށް ބޮޑު ސަމާލުކަމެއް ދޭން ޖެހޭ ނައިޓޯސޯ ކޮންޕައުންޑްސްއަށް. މިއީ ދަޅުގައި ނުވަތަ ފުޅީގައި ބަންދުކޮށްފައި ކަނޑު މަހުގެ ނުވަތަ އެއްގަމު ބާވަތްތައް ބަންދު ކުރާއިރު އެއަށް އަޅާފައި ހުންނަ ކެމިކަލްއެއް. މީތި އިންގްރެޑިއަންޓް ލިސްޓްގައި އިންނާނީ ސޯޑިއަމް ނައިޓްރައިޓްގެ ނަމުގައި. ނުވަތަ އީ250ގެ ނަމުގައި. މިއީ ދުނިޔޭގެ ސިއްހަތު ޖަމިއްޔާއިން ކެންސަރު ޖައްސާ މާއްދާތަކުގެ ތެރޭގައި އެންމެ ކުރީގައި ހިމެނޭ ބާވަތްތައް. މި ބާވަތްތައް އާއްމުކޮށް އަޅައިފައި ހުންނާނީ ބަހުގެ ބާވަތްތައް ޕޮރޮސެސް ކުރުމުގައި،" އާސިޔާ ވިދާޅުވި އެވެ.\nއާސިޔާ ވަން އަށް އިންޓަވިއުދެއްވަނީ ---\nދިވެހީންގެ ތެރޭގައި ވެސް ހަކުރު ބަލި މިވަނީ ވަރަށް ބޮޑަށް އިތުރުވެފަ އެވެ. ކުރިން މެދު އުމުރާއި ދުވަސްވީ މީހުންގެ ތެރޭގައި އާއްމު އެ ބަލި މިހާރު މިވަނީ ޒުވާނުންގެ ތެރޭގައި ވެސް އާއްމު ވެފަ އެވެ. އެ ބަލި ޖެހިފައިވާ މީހުންނަށް އަމާޒުކޮށްގެން "ޝުގާ ފްރީ" ޕްރޮޑަކްޓްތަކުގެ ނަމުގައި އެއްޗެހި ވިއްކުން ވެސް މިވަނީ އާއްމު ވެފަ އެވެ. ސުވާލަކީ އެއީ ހަމަ ހަކުރު ބަލި ހުންނަ މީހުންނާއި އެ ނޫން މީހުން ވެސް ބޭނުން ކުރަން ރަނގަޅު ތަކެތި ތޯއެވެ؟\n"ޝުގާ ފްރީއޭ ޖަހާފަ ހުންނަ ހުރިހާ އެއްޗިއްސަކީ ރަނގަޅު އެއްޗިއްސެއް ނޫން. މިސާލަކަށް ބިސްކޯދު ކަހަލަ އެއްޗެހި ކަމަށް ވަންޏާ އޭގަ ވަރަށް ގިނައިން ހުންނާނެ ޓްރާންސްފެޓް ކަހަލަ އެއްޗެހި. ދެން އަނެއް ކަމަކީ ބިސްކޯދު އެއީކީ ސިއްހީ ގޮތުން އެހާ ރަނގަޅު އެއްޗެއް ނޫން. ބިސްކޯދަކީ ޕްރޮސެސްކޮށްފައި ހުންނަ އެއްޗެއް. ފުށުގެ ބާވަތްތައް ރިފައިންކޮށްގެން ހަދާފައި ހުންނަ އެއްޗެއް އަނެއްކާ އޭގެ ތެރެއަށް ފެޓްގެ ކޮންމެވެސް ބާވަތެއް އަޅައިގެން މިހުންނަނީ ބިސްކޯޑް އުފައްދާފައި،" އާސިޔާ ވިދާޅުވި އެވެ.\nމާލެ ބާޒާރު:މާލޭ ފިހާރައަަކަށް ބިދޭސީއަކު މުދާ އުފުލަނީ -- ވަން ފޮޓޯ: މުހައްމަދު ހައްޔާން\nލޭބަލްގައި ހިމެނޭ ތަފްސީލީ މައުލޫމާތުތަކަށް ބަލާއިރު ވެސް އެއީ ސިއްހަތައް ފައިދާ ހުރި އެއްޗެއްތޯ ބެލުމުގައި އެކި ބާވަތްތަކުގެ ތަކެއްޗަށް ބަލަން ޖެހޭނީ އެކި މިންގަނޑުންނެވެ. ތިރީގައި މިވަނީ ތަޖުރިބާ އާއި ތައުލީމުގެ އަލީގައި އާސިޔާ ދެއްވި ޖަވާބުތަކެވެ.\n* ގޮވާމާއި ފަލަމަޑީގެ ބާވަތްތަކުގެ ތެރެއިން ސިއްހަތަށް ފައިދާ ހުރި ތަކެތި ދެނެގަންނާނީ ކިހިނެއް؟\n"އޭގެން ބަލައިލާނީ އެންމެ ކުޑަކޮށް ޕްރޮސެސް ކޮށްފައި ހުންނަ އެއްޗިއްސަށް. އޭގެ ތެރޭގައި ފާހަގަކޮށްލެވޭނެ ގޮވާމާއި ފަލަމަޑީގެ މާބަތްތައް ކަމަށް ވަންޏާ ރަތް ހަނޑުލު ބަތް، މުށި ހަނޑޫ ކަހަލަ އެއްޗިއްސަށް. އޭގެން ވެސް އެންމެ ކުޑަކޮށް ޕްރޮސެސް ކޮށްފައި ހުންނަ އެއްޗެހި. ފުށުގެ ތެރެއިން ވެސް އާޓާ ފުށް އެއްޗެހި އެންމެ ޕްރޮސެސް ނުކޮށް ހުންނަ އެއްޗެހި. އެ އެއްޗެހި އެންމެ ރަނގަޅު ވާނީ،" އާސިޔާ ވިދާޅުވި އެވެ.\n* މަހުގެ ބާވަތްތައް ވެސް ބަންދުކޮށްގެން ވިއްކަން ހުރޭ، އޭގެން އެންމެ ރަނގަޅު ބާވަތަކީ ކޮބާ؟\n"މަހުގެ ބާވަތްތަކަށް ބަލައިލާއިރު އަޅުގަނޑުމެން ދިވެހިންނަށް ލިބެން މިހުންނަނީ ބަރާބަރަށް ފަރުމަސް ލިބެން، ކަނޑުމަސް އެއްޗެހި ތާޒާކޮށް ލިބެން. އެހެންވީމަ ފިހާރަތަކުގައި ދަޅުދަޅުގައި ބަންދުކޮށްފައި ހުންނަ އެއްޗިއްސާ އަޅައި ބަލާއިރު އެ އެއްޗެހި މާ ރަނގަޅުވާނެ. ބޭރުން ޕެކެޓް ކޮށްގެން މިގެންނަ ސޮސެޖް ނުވަތަ ލަންޗްއެންޑްމީޓް ކަހަލަ އެއްޗިއްސަށް ވުރެ ދިވެހިންނަށް ލިބެން މިހުންނަ މަސް ދަޅު މާ ރަނގަޅު ވާނެ،" އާސިޔާ ވިދާޅުވި އެވެ.\n* މޭވާ އާއި ތަރުކާރީވެސް ބަންދުކޮށްގެންނާއި ބަންދު ނުކޮށް ވިއްކަން ހުރޭ، އޭގެން އެންމެ ރަނގަޅީ ކޮން ވައްތަރުތަކެއްތޯ؟\n"އެންމެ ރަނގަޅު ވާނީ ވަރަށް ތާޒާ ކަމާއެކު ގަހުން ނުވަތަ ދަނޑުން ލިބެން ހުންނަ މޭވާ ނުވަތަ ތަރުކާރީ. އެކަމަކު މީގައި އެބަ ވިސްނާލަން ޖެހޭ ފްރޯޒެން އެއްޗެހިތޯ ނުވަތަ ފްރެޝް އެއްޗެހިތޯ ރަނގަޅީ. ބަލައިލާއިރު ފްރެޝް އެއްޗެހި މިސާލަކަށް މާކެޓްގައި އެބަ ހުރޭ ވަރަށް ގިނަ ދުވަސް ވަންދެން ހުންނަ އެއްޗެހި. އެހެން ވެއްޖެއްޔާ އެ އެއްޗެހީގެ ކޮންމެވެސް ވަރަކަށް ނިއުޓިޝަން ލޮސްއަކަށް ހިނގައިދާނެ. އެހެން ވެއްޖެއްޔާ އެއަށްވުރެ ރަނގަޅު ވާނެ ފްރޯޒެން އެއްޗެހި. ފްރޯޒެން އެއްޗިއްސަކީ ތާޒާކަމާއެކު ގަނޑުކޮށްފައި ހުންނަ އެއްޗެހި. ދަޅުދަޅުގައި ބަންދުކޮށްފައި ހުންނަ މޭވާ ތަރުކާރީއަށްވުރެ ތަންކޮޅެއް ފެންވަރު ދަށްވާނެ އެކަމަކު ނުކެއުމަށްވުރެ މި ރަނގަޅު ވާނެ،" އާސިޔާ ވިދާޅުވި އެވެ.\n*ޖަނަވާރު ގެންގުޅުން ރާއްޖޭގައި އާންމު ނުވުމުން ތާޒާ ކިރު ހޯދުން އެއީ ފަސޭހަ ކަމެއް ނޫން ދެއްތޯ؟ ކިރުގެ ޕްރޮޑަކްޓްތައް އެކި ގޮތްގޮތަށް ވިއްކަން ހުންނައިރު އެތަނުން އެންމެ ރަނގަޅު ޕްރޮޑަކްޓްތަކަކީ ކޮބާތޯ؟\n"ކިރުގެ ބާވަތްތަކަށް ބަލައިލާއިރު ބައެއް ބޭފުޅުންނަށް ހީވެފައި އޮންނަ ގޮތުން ހިކި ކިރަށްވުރެ ދިޔާ ކިރު މާ ރަނގަޅޭ. ހިކި ކިރަށް ވުރެ ދިޔާ ކިރު ރަނގަޅު ވަނީ އެއީ އިތުރު ޕްރޮސެސްއަކާ ނުލައި މިސާލަކަށް ޕޮސްޗްރައިލް ކޮށްފައި ގެނެސްފައި ހުންނަ އެއްޗެހި ވެއްޖެއްޔާމު އެގޮތަށް ރަނގަޅު. އެކަމަކު ރާއްޖޭގައި ހުންނަ ވަރަށް ގިނަ ވައްތަރުގެ ދިޔާ ކިރަކީ ފެކްޓްރީގައި ހިކި ކިރުގެ ތެރެއަށް ފެން އަޅައިގެން އުފައްދާފައި ހުންނަ ދިޔާ ކިރު." އާސިޔާ ވިދާޅުވި އެވެ.\n*ދިވެހީންގެ ކެއުމުގައި ވެސް އާއްމުކޮށް ތެޔޮ އެބަ ބޭނުން ކުރޭ، ތެލަކީ ނުރައްކާތެރި ބާވަތެއް ކަމަށް ބުނާތީ ސިއްހަތަށް ފައިދާ ހުރި ތެލުގެ ނަމުގައި އެބަ ތެޔޮ ވިއްކާ، އެ ވައްތަރުގެ ތެޔޮތައް ސިއްހަތަށް ރަނގަޅު ތޯ؟\n"ތެލުގެ ބާވަތްތަކަށް ބަލާއިރު އެބަ މަޝްހޫރު ކުރޭ ކޮލެސްޓްރޯލް ފްރީ ޖަހައިގެންނާއި ކޮލެސްޓްރޯލް ފްރީ ނުޖަހާ ވެސް. އޭގެ ތެރެއިން ކޮލެސްޓްރޯލް ފްރީ ނުޖަހާ އެބަ ހުރޭ ހަމަ ކޮލެސްޓްރޯލް ހުރެގެން ނުވާނެ ބާވަތްތައް. ހަމަ ވަރަށް ގިނަ ފަހަރަށް އެބަ އަޑުއިވޭ ކޮލެސްޓްރޯލް މައްޗަށް ދާން ފެށީމަ ކޮލެސްޓްރޯލް ފްރީ ޖަހައިފައި ހުންނަ އެއްޗިއްސޭ ބޭނުން ކުރަން ޖެހޭނީ. ދިސް އިސް ޓޯޓަލީ ރޯންގް. އެއީ ރަނގަޅު މައުލޫމާތެއް ނޫން." އާސިޔާ ވިދާޅުވި އެވެ.\n"ބައެއް ތެލުގެ ބާވަތްތަކަށް ބަލައިލާއިރު އެބަ ހުރޭ ވާޖިން، އެކްސްޓްރާ ވާޖިން، މިގޮތަށް ލޭބަލް ކޮށްފައި. އަސްލު ހަގީގަތުގައި ނިއުޓިޝަނަލީ ބަލާލާއިރަކު ވަކި ވާޖިން ވެގެން ވަކި އެކްސްޓްރާ ވާޖިން ވެގެނެއް ސިއްހީ ގޮތުން ވަކި ރަނގަޅެއް ނުވޭ."\n*ޖޫސް ޕެކެޓްތަކުގެ ބޭރުގައި އެއީ ހަމައެކަނި މޭވާއިން އުފައްދާފައި ހުންނަ ތަކެތި ކަމަށް ލިޔެގެން ވެސް އެބަ ވިއްކާ، އެފަދަ ޖޫސް ބޭނުން ކުރުން ރަނގަޅު ތޯ؟\n"ޖޫސް މިސާލަކަށް 100 ޕަސެންޓް ޖޫސް ވިޔަސް ޖޫސް ވިއްޔާ ވާނީ ޖޫހަށް. އެ ބަލާނީ ހަމަ ހަކުރުގެ ގޮތުގައި އެހެންވެއްޖެއްޔާ ޖޫސް ވިއްޔާ އެ ނުބަލާނެ މޭވާއެއްގެ ގޮތުގައެއް. އެ ހަމަ ހަކުރުގެ ގޮތުގައި ބަލައިފައި މިސާލަކަށް 100 ޕަސެންޓް ޖޫސް ޖަހައިފައި އިނަސް ހަކުރު މައްޗަށް ދާ މީހުންނަށް އަދި އަމުދުން ރަނގަޅެއް ނުވާނެ،" އާސިޔާ ވިދާޅުވި އެވެ.\n*ބަރުދަން ލުއިކުރުމަށް ނުވަތަ ސިއްހަތަށް ބެލުމުގެ ގޮތުން ކެލޮރީސް މަދު ތަކެތި ކެއުމުގައި ބޭނުން ކުރުމަށް ގިނަ ދިވެހިންތަކެއް ވެސް އިސްކަން ދޭ، އެ އެއްޗެއްގައި ކެލޮރީސް މަދުނަމަ އެއީ ސިއްހަތަށް ފައިދާ ހުރި އެއްޗެއްތޯ؟\n"ޒީރޯ ކެލޮރީ ކުރުން ނުވަތަ ލޯ ކެލޮރީ ކުރުން އެއީ ހިކެން ކޮންމެހެން ކުރެވޭ މަސައްކަތެއް ނޫން. ލޯ ކެލޮރީ ކުރަން ޖެހޭ ބަޔަކު އެބައުޅޭ. އެއީ ޑައިޓީޝަނަކު ވަރަށް ބޮޑަށް އެސެސް ކުރުމަށް ފަހުގައި ޑިސައިޑް ކުރާނީ. ޒީރޯ ކެލޮރީ ނުވަތަ ލޯ ކެލޮރީ އެއްޗެހި ބޭނުން ކުރުމަކީ ހައްލަކަށް ނުވާނެ. އެއީ ވަރަށް ބޮޑު ގޯހެއް." އާސިޔާ ވިދާޅުވި އެވެ.\nޕްރޮޑަކްޓްތައް އިސްތިހާރު ކުރުމަށް ބޮޑުކޮށް ލިޔެފައި ހުންނަ ލޭބަލްއަށް އެކަނި ބަލައިގެން ސިއްހަތަށް ފައިދާ ހުރިއެއްޗެއްކަން ނުވަތަ ނޫންކަން ދެނެއެއް ނުގަނެވެ އެވެ. ތަފްސީލީ ގޮތަކަށް ލޭބަލްއަށް ބަލައި ކިޔަން ޖެހެ އެވެ.\nގުޅޭ ޓެގު ސިއްހަތު ކާބޯތަކެތި މޯލްޑިވްސް ފުޑް އެންޑް ޑްރަގް އޮތޯރިޓީ ކާޑުގެ ބާވަތްތައް ދުޅަހެޔޮ ސިއްހަތު


BML ge ATM thakun viyafaari thakah jamaakurevey adhadhu 500,000 rf ah\nބީއެމްއެލް އޭޓީއެމުން ޖަމާ ކުރެވޭ އަދަދު ފަސް ލައްކައަށް\nބީއެމްއެލް ސެލްފް ސާވިސް އޭޓީއެމްތަކެއް: އޭޓީއެމްތަކުން ޖަމާ ކުރެވޭ އަދަދުތައް ވަނީ އިތުރުކޮށްފައި -- ފޮޓޯ: އަވަސް އާކައިވް\nކޮވިޑް-19 އާ ގުޅިގެން ބޭންކް އޮފް މޯލްޑިވްސް (ބީއެމްއެލް) ގެ އޭޓީއެމް ތަކުން ވިޔަފާރި ތަކަށް ޖަމާ ކުރެވޭ ފައިސާގެ އަދަދު 500،000ރ. އަށް އިތުރު ކޮށްފި އެވެ.\nބީއެމްއެލް އިން ބުނި ގޮތުގައި ސިއްހީ ކުއްލި ނުރައްކަލުގެ ހާލަތުގެ ސަބަބުން އާއްމުންނާއި ވިޔަފާރިތަކަށް ފައިސާ ޖަމާ ކުރުމަށް ދިމާވެފައިވާ ދަތިތައް ހައްލު ކުރުމުގެ ގޮތުން، އޭޓީއެމް ތަކުން ފައިސާ ޖަމާ ކުރެވޭ އަދަދު އިތުރު ކޮށްފައިވާ ކަމަށެވެ.\nމީގެ ކުރިން ވިޔަފާރި ތަކަށް 200،000ރ. ޖަމާ ކުރެވުނު ނަމަވެސް މި ބަދަލާއެކު މިހާރު 500،000ރ. ޖަމާ ކުރެވޭނެ އެވެ. އަދި އަމިއްލަ ފަރުދުންނަށް ކުރިން 50.000ރ. ޖަމާ ކުރެވުނު ނަމަވެސް މިހާރު 100،000ރ. ޖަމާ ކުރެވޭނެ އެވެ.\nއެ ބޭންކުން ބުނީ އެންމެ އިސްކަން ދެނީ ބޭންކުގެ ކަސްޓަމަރުންނާއި މުވައްޒަފުންގެ ސަލާމަތަށް ކަމަށާ، އެކަމަށްޓަކައި ބޭންކުގެ ސާވިސް ސެންޓަރުތަކާއި ބްރާންޗުތައް ބަންދު ކޮށްފައިވާ ކަމަށެވެ. ނަމަވެސް ހާއްސަ ހުއްދައާއެކު އޭޓީއެމް ތަކުން ނަގުދު ފައިސާ ނެގުމާއި ޖަމާ ކުރުމުގެ ހިދުމަތް ލިބޭނެ ކަމަށެވެ.\nގައުމީ ބޭންކުން ދަނީ މި ހާލަތުގައި ބަދަލުތަކެއް ގެންނަމުންނެވެ. މިހާރު ވަނީ ކޮންމެ ކަސްޓަމަރަކަށް ވެސް މަހެއްގެ މައްޗަށް 500 ޑޮލަރާ ހަމަ އަށް، ރާއްޖެ އިން ބޭރަށް ފައިސާ ފޮނުވުމުގައި ދިވެހި ރުފިޔާ އެކައުންޓުން ފައިސާ ފޮނުވޭނެ ގޮތް ވެސް ހަމަޖައްސާފަ އެވެ. އެ ކަމަށް ބީއެމްއެލުން އެއްވެސް ފީއެއް ނުނަަގަ އެވެ. މޯބައިލް ޕޭ މެދުވެރިކޮށް ރާއްޖޭން ބޭރަށް ފައިސާ ފޮނުވާ ކަސްޓަމަރުންނަށް ވެސް ދިވެހި ފައިސާގެ ޑިޖިޓަލް ވޮލެޓް ބޭނުންކޮށްގެން 500 ޑޮލަރާ ހަމައަށް ފައިސާ ފޮނުވޭނެ އެވެ.\nމި ހިދުމަތް ލިބޭނީ ފޮރިން މިނިސްޓްރީން ކަނޑައަޅާފައިވާ އުސޫލުތަކާއި އެއްގޮތަށް ރާއްޖެއިން ބޭރުގައި ހުންނަ އެމްބަސީތަކުގައި ރަޖިސްޓްރީވެފައިވާ ފަރާތްތަކަށެވެ.\nބީއެމްއެލް އިން ދޫކޮށްފައިވާ ޑެބިޓް ކާޑް ބޭނުން ކޮށްގެން ރާއްޖޭން ބޭރުގައި ދުވާލަކު އޭޓީއެމް އިން ނެގޭ އަދަދު ވެސް މިހާރު ވަނީ އިތުުރުކޮށްފަ އެވެ. އެގޮތުން ދުވާލެއްގެ މައްޗަށް 1،000 ޑޮލަރު ނެގޭނެ އިންތިޒާމް މިހާރު ވަނީ ހަމަޖައްސާފަ އެވެ. އޭޓީއެމް ތަކުން ފައިސާ ނަގާއިރު ބޭންކުން ނަގާ ފީ ވެސް ވަނީ 15 ރުފިޔާ އަށް ކުޑަކޮށްފަ އެވެ. އެއީ ކާޑް ނެޓްވޯކް ތަކަށް ދައްކަންޖެހޭ ފީ އެވެ.\nހުޅުވާލިއަސް ބީއެމްއެލްއިން ހިދުމަތް ދޭނީ އެޕޮއިންޓްމަންޓަށް\nބީއެމްއެލްގެ އޮންލައިން ނޫން ހިދުމަތްތައް އެޕޮއިންޓްމަންޓަށް


SunOnline: July 14 gai ''Hiyaa'' ebbasvumugai soikuran fashanee\nޝަފްނާ ހުސައިން 16 Jun 2021, 12:35\nކުރީ ސަރުކާރުން ހުޅުމާލެ ދެވަނަ ފިޔަވަހީގައި އަޅާފައިވާ "ހިޔާ" މަޝްރޫއުގެ ފްލެޓުތަކުގެ އެއްބަސްވުމުންތަކުގައި ސޮއިކުރުމުގެ މަސައްކަތް ޖުލައި މަހުގެ 14 ވަނަ ދުވަހު ފަށާނެ ކަމަށް ސަރުކާރުން ބުނެފި އެވެ.\nއިއްޔެ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ އެއްބަސްވުންތަކުގައި ސޮއިކުރުމުގެ ކުރިން، ފްލެޓު ލިބުނު މީހުންގެ ގުރުނެގުން މުޅިން ނިންމާލާނެ ކަމަށާއި، އަގު ދެއްކުމާ ގުޅޭ އުސޫލު ވެސް އާންމުކުރާނެ ކަމަށެވެ.\nމަބްރޫކް ވިދާޅުވީ ޖުލައި 14 ގައި އެއްބަސްވުންތަކުގައި ސޮއިކުރަން ފަށައިމ ގާތްގަނޑަކަށް މަހެއްހާ ދުވަސް ތެރޭގައި އެއްބަސްވުންތަކުގައި ސޮއިކޮށް ނިންމާލެވޭނެ ކަމަށެވެ.\nހިޔާ ފްލެޓު ލިބުނު ފަރާތްތަކަށް ލިބޭ އެޕާޓްމެންޓު ކަށަވަރު ކުރުމަށް ނަގާ ގުރުއަތު ނެގުން ވަނީ ކޮވިޑްގެ ހާލަތާ ގުޅިގެން މެދުކަނޑާލައިފަ އެވެ. އެޗްޑީސީ އިން ބުނީ މިހާރު އަޅާފައިވާ ފިޔަވަޅުތަކަށް ލުޔެއް ލިބުމުން ގުރުއަތު ނެގުން ކުރިއަށް ގެންދާނެ ކަމަށެވެ.\nހިޔާ މަޝްރޫގެ ފްލެޓުތައް ލިބޭ ފަރާތްތަކުގެ ތެރެއިން 5،603 ފްލެޓު ލިބޭ މީހުންގެ ގުރުއަތުލުން މިހާރު ވަނީ ކުރިއަށް ގެންގޮސްފަ އެވެ.\nޖޫން މަހުގެ ނިޔަލަށް ހިޔާ ފްލެޓު ލިބިފައިވާ ފަރާތްތަކަށް ފްލެޓު ހަވާލުކުރަން ގޮވާލައި ޕެޓިޝަންގައި ސޮއި ކުރުމުގެ މަސައްކަތް އަންނަނީ ކުރަމުންނެވެ.\nހިޔާ ފްލެޓުތަކުގައި ޓައިލްސް ޖެހުމާއި ކޮޓަރި އަދި ފާހާނާތަކުގެ ދޮރު ހަރުކުރުމާއި ބޮކި ފަންކާ ހަރުކުރުމުގެ މަސައްކަތް ކުރަންޖެހޭނީ ފްލެޓު ލިބޭ މީހުން އަމިއްލައަށެވެ.\nހިޔާ މަޝްރޫއުގެ ފްލެޓުތަކަށް ޑައުންޕޭމެންޓު ނުދައްކައި ވެސް ވަދެވޭނެ ކަމަށް ހައުސިން މިނިސްޓަރު މުހައްމަދު އަސްލަމް ވަނީ ވިދާޅުވެފަ އެވެ. ޑައުންޕޭމަންޓް ނުދައްކާ ނަމަ، މަހު ކުއްޔަށް 7500 ރުފިޔާ ދައްކަން ޖެހޭނެ ކަމަށް ހައުސިން މިނިސްޓްރީ އިން ބުންޏެވެ. ނަމަވެސް ޑައުންޕޭމަންޓަކީ ކިހާވަރެއް ކަމެއް އަދި ޑައުންޕޭމަންޓް ދައްކާ ފަރާތްތަކުން ކުލީގެ ގޮތުގައި ދައްކަން ޖެހެނީ ކިހާވަރެއް ކަމެެއް ހައުސިން މިނިސްޓްރީއަކުން ނުބުނެ އެވެ.


Enmen ekehthah nikei duvahakias hospital ah niedeyheh !\nއެންމެން އެކެއްތައް ނިކޭއި ދުވަހަކިއަސް ހޮސްޕިޓަލަށް ނިއެޑޭހެއް !\nDec 16, 2015, 11:59 ޙުސައިން ޒަހީން\nފުޓްބޯޅަ މެޗެއް ބަލަން ގޮސް ތިބި ޒުވާނުންތަކެއް.\nސަރުކާރަތަކުން އައްޑޫ ބާކީ ކެރާ ވާހަކަ، އައްޑޫ އަށް ކަންތެތި ކޮށް ނިދޭ ވާހަކަ ދައްކާތާން މިކޯ ބައި ގަރުނު ވެގެ. އައްޑޫ އަށް ކަންތެތި ކޮށްދޭހެއް ކަމަށް ކޮންމި ސަރުކާރަކުނަސް ބޮޑޮތި ވަޢުދުތައް ވެއި. އެކަމަކި އެވެރިކަމަށް ނިމިގެން އެބޭ ކަލަކިއަސް ތަރައްޤީއަށް އެއްވިއެސް ކަމަށް ނިވެ.\nއައްޑޫ މީހުންގެ ހުށިހެއި އަސް ވާހަކައަކީ ސަރުކާރުން ތަފާތު ކެރުންތައް ގިނި ވޭޑޭ ވާހަކަ. އެކަމަކި ހަމަ އެ އައްޑޫއަށް ނިސްބަތްވޭ ބައެއް މީހުން އަބަދަށަސް މަސައްކަތަކީ، ސަރުކާރުގެ ހެއު ވާހަކަ ދެއްކުން. ވަކި ސަރުކާރަށް ނުން، އެމްޑީޕީ އަސް އަދި ޕީޕީއެމް ސަރުކާރި އަސް ފެނެމުން އެނީ މި މަންޒަރަ.\n2004 ވަނަ އަހަރަ އައްޑޫ 100 އެނދެ ހިންނެ ހޮސްޕިޓަލަށް އެޑާނެ އެންމެ ފެރެތުމާއް ދައްކާއް ފެއްޓި ލެކަށް އޭގެ4އަހަރަ ފަހުން ރައީސް މައުމޫނުގެ ވެރިކަން ނިމިގެން ގޭކަލަސް އެ ކަމަށް ނިވި. އެކަމަކި، އެ ކަމާއި ޝަކުވާ ނިކޮށް ރައީސް މައުމޫނުއަށް ސަނާ ކޭއް ތިބީ ހަމަ މި އައްޑޫ ރައްޔިތުންގެ މީހާ.\n2008 ވަނަ އަހަރި ރައީސް ނަޝީދުގެ ވެރިކަން އާސްގެން، އައްޑޫ މީހުން ހުވަފެނުނަސް ނިދަކުނެ ވަރަ ރިވެރި ކޮންވެންޝަން ސެންޓަރަށް އެޑި އެތައް މަގަތަކަށް ހެދިގެންގެ. އެކަމަކި އެކަލަސް އެއްކަލަ 100 އެނދެ ހިންނެ ހޮސްޕިޓަލާއު ކޭފެއި ނަޝީދު އެކެހެ ވާހަކަ ދައްކާނެ އަގާއް ނެތް. މައުމޫނުގެ ވެރިކަމި ހޮސްޕިޓަލާއު ކޭފެއި ދިވި މީހުން، އެމްޑީޕީ ވެރިކަމި ބޮޑޮތި މަގާމްތަކަށް ގޮސް މުސާރަ ލިބެނެމެއި، ހޮސްޕިޓަލުގެ ވާހަކަ ދައްކާއް ބޭނުމަށް ނިވި.\nހަމަ އެގޮތަށް ނަޝީދުގެ ސަރުކާރި ހޮސްޕިޓަލް ނިއެޑިއައު ކޭފެއި އެއްތެތި ކީ މީހުން، އެވެރިން ހިތްއެދޭ ޕީޕީއެމް ވެރިކަމަށް އާމެއި ތިބެނީ، ސަރުކާރުން ހެދި ކޮންމި އެއްތަކަށް "ހާނ ހޫނ" ކޭފެއި ބޯ ޖަހަލާފެއި. 2015 ވަނަ އަހަރަ ނިމުމުގެ ކުރިން ހޮސްޕިޓަލި މަސައްކަތް ފަށާށި އައު ކޭފެއި އަޑަ ލަވަމުން ދިވި ފޭދޫ މެންބަރު އިބްރާހިމް ދީދީ އަސް މިކޯ އެހެނާއު އަސް ނިކެއި.\nދެން އޮތީ އެހެކާ އެނެހެކާއް ޒުވާބު ކެރުން. އެމްޑީޕީ މީހުން ހޮސްޕިޓަލި މައްސަލަ އެއި ޕެޓިޝަނަށް ހަދާއް ވިސްނަލީ ފެހޭ، ޕީޕީއެމް މީހުން ބެނަނީ އެކަން ކަމި ނިވޭށިއައު. ޕީޕީއެމް މީހުންގެ ފަހަތި އެކަން ކެރާކަށް އެމްޑީޕީ މީހުން ބޭނުމަށް ނިވެއި.\nހޮސްޕިޓަލި ވާހަކަ މެންބަރަކާ މަޖިލީހެ ލާއި ދައްކަލީ ފެހޭ އެއްބާކިންނަށް އޭ މައްސަލާއް. ސަރުކާރަށް ތުރާއު ކެރަނީ ކަމަށް ވޭހެއް. ދެން ޕާޓީއަކަށް ނިސްބަތް ނިވޭ ބާކިން ހޮސްޕިޓަލް މައްސަލަ އެއި އެއްތަކާއި ކޭ ކަލަކި، އެއްކަލަ ޕާޓީ ކުދިން ބެނާށިޔެ، ތޭ އަރަޅަށް ބަރަޅަށް ދެންނެ ބާކިން ނުނާއު.\nއައްޑޫ މީހުން ގަބޫލު ކެރާއްޖެހޭ ހަގީގަތަކީ، ހިތަދޫ މީހުންނަށް ވަކި ގޮތަށް، މަރަދޫ މީހުންނަށް ވަކި ގޮތަށް، މަރަދޫ ފޭދޫ މީހުންނަށް ވަކި ގޮތަށް. އަދި ފޭދޫ އެއި ހުޅުމީދޫ މީހުންނަށް ވަކި ގޮތަށް ކޭގެން ދުވަހަކިއަސް މި ހޮސްޕިޓަލަށް ނިއެޑޭހެއް ކަން.\nއައްޑޫ މީހުން ބައިބައިވެގެން އެހެކާ އެނެހެކާއް ނެތި ނިބެއި ކޭމުން ދިވާ ކޮންމި ދުވަހަކީ، އައްޑޫ ތަރައޤީއަށް ހެރެސް އެޑޭ ދުވަހަށް ކަން ވިސްނާއް ތެބެ ޖެހެއި. މީހާ ކޮންމި ލެހެކަށް ހިށަސް އެމީހާ ކެރާ މަސައްކަތަކީ އަފިރިން އެންމެންނަށް ފާއިދާ ހިށި ކަމަށް ފެހޭ އެކަމަށް އެއްބާރަލުން ދޭއް ވެނީ.\nއެމީހާ އަތި ރިސޯޓަކާއި، ތިން ބައްތެލި އެއި ހަތެރެ ގޭވަޑަ ނެތަސް ނުންފެހޭ ބައްތިރީސް އިސްކޫލުން ނިކިޔަވައި ހިށަސް އެންމެންނަށް ފާއިދާ ހިށި ކަމަށް ފެހޭ އެކަން ކެރާއްވީ.\nއަޑަގަދަ ވެގެން ރުއް ގިސް ގިނަވީ ޒަމާން އެބެގެ. އެހެކާ އެނެހެކާއް އިހްތިރާމްކޮށްގެން އައްޑޫ ތަރައްޤީ ކެރާއް އެއްބާރަލުން ދޭއްވެނީ. މި ނުން ގޮތަކަށް މިކަން ނިވޭހެއް. 50 އަހަރަ ވީކޯ މީހަކާއް ގޮތަށް ކޭގެން ތިބި ކަމުން ސަރުކާރަތަކުން އަފިރިންނާއި ދޭތެރެ ބޭނުން ގޮތަކަށް ހެދެނެއި. އެހެންވީމެއި ތަރައްޤީކެރާއް ބޭނުންފެހޭ އެންމެން އެކެއްތައް ކޭއް ތެބެވެއި.


Nahama Gothugai MC Beynun Kurun? - Vaguthu\nނަހަމަ ގޮތުގައި އެމްސީ ބޭނުންކުރުން؟\nދިރާގުގެ މުވައްޒަފުންތަކެއް ކަސްޓަމަރުންނަށް ޚިދުމަތް ދެނީ – ވަގުތު އިމޭޖްސް: އިބްރާހިމް ޝާބިލް\nލިޔުނީ: އަލްއުސްތާޛު އާދަމް ޝަމީމު\nވަޒީފާއާބެހޭ ޤާނޫނަށް ސަރުކާރުން މިހާރު ހުށަހަޅައިގެން މި އުޅޭ އިސްލާހެއްގެ މައްސަލަ މާ ބޮޑުވެގެން ގޮސް މުވައްޒަފުން ކެކި އުތުރި އަރަން ފަށައިފިއެވެ.\nއެހެން ދުވަސްތަކެކޭ ވެސް އެއްގޮތަށް މިއަދު ހަވީރު ޓްވިޓަރު ހުޅުވާލި ތަނުން މާ ގަދަޔަކަށް މެޑިކަލް ސެޓްފިކެޓެއްގެ ވާހަކައަކާއި ސަލާމުގެ ޗުއްޓީއެއްގެ ވާހަކަ ދެކެވޭތަން ފެންނަން ފަށައިފިއެވެ. ވެގެން އުޅޭގޮތް ބަލާލި އިރު މި ވާގޮތަކީ ބަލިވެގެން ސަލާމް ބުނާ ކޮންމެ ދުވަހަކަށް މެޑިކަލް ސެޓްފިކެޓް ހުށަހަޅަންޖެހޭ ގޮތަށް ސަރުކާރުން ވަޒީފާއާބެހޭ ޤާނޫނަށް ހުށަހަޅާފައިވާ އިސްލާހަކާމެދު ރައްޔިތުންގެ މެދުގައި އުފެދިފައިވާ ނުތަނަވަސްކަން ތަންކޮޅެއް މައްޗަށް ދިޔައީ އެވެ.\nކޮންމެއަކަސް މި ދެންނެވުނު ފަދައިން ޓްވިޓަރު ބަލަމުން ދަނިކޮށް އަޅުގަނޑުގެ ހިތަށް ވަރަށް ޚާއްޞަ، ބުނަންވެސް ނޭނގޭ ފަދަ ތަސައްލީއެއް ގެނުވި މަންޒަރެއް ފެނިއްޖެއެވެ. މި ވީގޮތަކީތޯއެވެ؟ މި ވީގޮތަކީ އަޅުގަނޑު ކުރިން މަސައްކަތް ކުރި އޮފީހެއްގެ ވެރިންގެ ތެރެއިން ދެ ބޭފުޅަކު އިސްވެ ދެންނެވުނު އިސްލާހާ މެދު ހިތްހަމަ ނުޖެހޭ ފަދަ ޒާތަކަށް ޚިޔާލުފާޅުކުރައްވާފައިވާ ވާތަން ފެނުނީއެވެ. އަޅުގަނޑު އުފައުވީ، ބަލިވެގެން މުވައްޒަފުން ސަލާމް ބުނުމަކީ އޮފީސް އޮފީހުގެ ވެރިން މާ ހިތްޕުޅާނުވާ ކަމަކަށް ވާއިރު، އަޅުގަނޑު ކުރިން މަސައްކަތް ކުރި އޮފީހެއްގެ ދެ ވެރިއަކު، އަދި އެބަޔަކު ދެކެ އަޅުގަނޑު ނުހަނު ލޯބިވާ ދެ ބޭފުޅަކު، މުވައްޒަފުންގެ ދިފާޢުގައި ފާޅުގައި ވާހަކަ ދެއްކެވިތަން ފެނުނީމަމައެވެ.\nކޮންމެއަކަސް މިއަދު އަޅުގަނޑު އެއްޗެއް ބުނެވޭތޯ މި އުޅެނީ މި ދަންނަވާ ސަލާމުގެ ޗުއްޓީއާ ގުޅޭގޮތުންނެވެ. އަޅުގަނޑު ވެސް ސިވިލް ސަރވިސްގެ ވަޒީފާއެއްގައި، ސަރުކާރުގެ ކުންފުންޏެއްގެ ވަޒީފާއެއްގައި އުޅެވިފައި ހުރީމައާއި، މިހެން ދެން އެކި އެކި މީސް މީހުންނާ ދިމާވެ އެމީހުންގެ ވާހަކަތައް އަޑުއިވިފައި ހުރީމާ މި ދެންނެވުނު މި މެޑިކަލް ސެޓްފިކެޓެއްގެ ހިތިކަން ކޮންމެވެސް ވަރަކަށް ފެނިފައިވެއެވެ.\nމެޑިކަލް ސެޓްފިކެޓް ހުށަހަޅަންޖެހުން ބޮޑު މައްސަލައަކަށް ވަނީ ކީއްވެ؟\nހަމަ އަސްލަށް ވެސް ބަލިވެގެން އޮފީހަށް ނާދެވޭ މުވައްޒަފަކު އޭނާ ބަލިވިކަން ސާބިތުކުރުމަށް ޑޮކްޓަރުގެ މެޑިކަލް ސެޓްފިކެޓް ހުށަހެޅުމަކީ އޭގެ ޒާތުން އެއްވެސް މައްސަލައެއް އޮތް ކަމަކަށް އަޅުގަނޑަކަށް ޤަބޫލެއް ނުކުރެވެއެވެ. މައްސަލައަކަށް ވަނީ މުޅިން އެހެން ކަމެކެވެ. އަސްލު މައްސަލައަކީ މެޑިކަލް ސެޓްފިކެޓް ހުށަހަޅަން ޖެހުމެއް ނޫނެވެ.\nއަސްލު މައްސަލައަކީ ސަލާން ބުނެވޭނެ ހަމައެކަނި ސަބަބަކީ ބަލިވުން ކަމަށް ޤާނޫނު ޤަބޫލުކުރުން.\nސަލާން ބުނުމާގުޅޭ ދެ މާއްދާއެއް ވަޒީފާއާބެހޭ ޤާނޫނުގައި އޮވެއެވެ. އޭގެ ތެރެއިން ފުރަތަމަ މާއްދާއަކީ އެ ޤާނޫނުގެ 42 ވަނަ މާއްދާ އެވެ.\nއެ މާއްދާގެ (ހ) ގައި އޮންނަނީ، "މުވައްޒަފަކު ޚިދުމަތްކުރާ ކޮންމެ އަހަރަކު، ސަލާމުގެ ޗުއްޓީގެ ގޮތުގައި މުސާރަ ލިބޭގޮތަށް، ދިނުމަށް ވަޒީފާދޭ ފަރާތުގެ މައްޗަށް ލާޒިމުވާނީ ގިނަވެގެން 30 ދުވަހުގެ ޗުއްޓީ" ކަމަށެވެ. އެ މާއްދާގެ (ށ) ގައި އޮންނަނީ، ބަލީގެ ބާވަތާއި، އެ ބަލީގެ ސަބަބުން މުވައްޒަފަކަށް މަސައްކަތަށް ނުނިކުމެވޭނެ މުއްދަތު ބަޔާންކޮށް، ރަޖިސްޓަރީކޮށްފައިވާ ޞިއްޙީ މަސައްކަތްތެރިއަކު ދޫކުރާ މެޑިކަލް ސެޓްފިކެޓެއް ވަޒީފާއަށް ނުކުންނަ ދުވަހު ހުށަހެޅުމުން ނޫނީ، އެ މުވައްޒަފަކަށް، ވިދިވިދިގެން ދެ ދުވަހަށްވުރެ ދިގު މުއްދަތަކަށް ސަލާމުގެ ޗުއްޓީ ދިނުން ވަޒީފާދޭ ފަރާތުގެ މައްޗަށް ލާޒިމުވެގެނެއް ނުވާ" ކަމަށެވެ.\nދެވަނަ މާއްދާއަކީ ސަލާމް ބުނުމާ ސީދާ ގުޅުން ހުރި މާއްދާއެއް ނޫނެވެ. އެހެން ނަމަވެސް މި މާއްދާއަކީ ސަލާމްބުނުމާ ގުޅުން ހުރި މާއްދާއެއް ކަމަށް އަޅުގަނޑު ދެކޭ ސަބަބު ފަހުން އަންނާނެ އެވެ. ކޮންމެއަކަސް މި ދެންނެވުނު މާއްދާއަކީ އެ ޤާނޫނުގެ 47 ވަނަ މާއްދާ، ނުވަތަ އާއިލީ ޒިންމާގެ ޗުއްޓީގެ ވާހަކަ ބަޔާންކޮށްފައިވާ މާއްދާއެވެ. އެ މާއްދާގައި އޮންނަނީ "ޢާއިލާގެ މެންބަރަކު ބަލިވުން ފަދަ މުހިންމު ޒިންމާތަކާ ގުޅިގެން، ވަޒީފާއަދާކުރާ ކޮންމެ މުވައްޒަފަކަށް ވެސް މުސާރަ ލިބޭގޮތަށް 10 ދުވަހުގެ ޗުއްޓީއެއް އަހަރު ދުވަހުގެ ތެރޭގައި ނެގިދާނެ" ކަމަށެވެ.\nމި ޤާނޫނުގައި ދެން ބަޔާންކޮށްފައި ހުރި އެހެން ހުރިހާ ޗުއްޓީއަކީ ވަކި ޚާއްޞަ ކަމަކާ ގުޅޭގޮތުން ދެވޭ ޗުއްޓީއެވެ. މިސާލަކަށް އަހަރީ ޗުއްޓީ، ވިހެއުމާގުޅިގެން ދެވޭ ޗުއްޓީ، މަޔަކަށް ނުވަތަ ބަފަޔަކަށް ވުމުން ލިބޭ ޗުއްޓީ، އަނބިމީހާ ވިހެއުމުން ލިބޭ ޗުއްޓީ، ޚިތާނުކުރުމާ ގުޅިގެން ދެވޭ ޗުއްޓީ އަކީ (އަހަރީ ޗުއްޓީ ފިޔަވައި) ވަކި ޚާއްޞަ ހާލަތްތަކަކާ ގުޅޭގޮތުން ދެވޭ ޗުއްޓީތަކެކެވެ.\nމައްސަލަ އުފެދޭ ހިސާބަކީ ތިމާ އެކަމަކަށް އެޓެންޑް ވާންޖެހުމުގެ ސަބަބުން އޮފީހަށް ނާދެވިދާނެ ވަރުގެ ކަމެއް ކުއްލިއަކަށް ދިމާވުމުން ޢަމަލުކުރަންޖެހޭ ގޮތުގެ މައްސަލައެވެ. އެގޮތުން ވަޒީފާއާބެހޭ ޤާނުނަށް ބަލާއިރު ސަލާން ބުނެވޭނީ ވެސް އަދި ޢާއިލީ ޒިންމާގެ ޗުއްޓީ ވެސް ނެގޭނީ ހަމައެކަނި ބަލިވުމުންނެވެ. އަޅުގަނޑު މިހެން ބުނާއިރު ވެސް ޢާއިލީ ޒިންމާ ޗުއްޓީގެ މާއްދާގައި ” ޢާއިލާގެ މެންބަރަކު ބަލިވުން ފަދަ މުހިންމު ޒިންމާ" އެއްގެ ވާހަކަ އޮންނަ ކަން އަޅުގަނޑަށް ވެސް އެނގެއެވެ. އެހެންނަމަވެސް، ސުވާލަކީ ބަލިވުން ނޫން އެހެން އުޛުރެއް ޤަބޫލުކުރަނީ ކޮން އޮފީހެއްގެ ކޮން ވެރިއެއްތޯ އެވެ؟؟؟ އަޅުގަނޑު އަބަދުވެސް މި ދަންނަވާހެން އަސްލު މައްސަލަ އުފެދޭ ހިސާބަކީ ބަލިވެގެން ނޫން ގޮތަކަށް އޮފީހަށް ނާދެވޭނެ އެހެން އެއްވެސް އުޛުރެއް ނޯންނާނެ ކަމަށް ވެރިން ޤަބޫލުކުރުމެވެ. އަދި، ތިމާއަށް ދިމާވާ ކޮންމެ ބަލިޙާލަތަކީ ޑޮކްޓަރަށް ދައްކަންޖެހޭ ކަމެއްގެ ގޮތުގައި އޮންނަ އޮތުމެވެ.\nމިސާލަކަށް ޤާނޫނުގައި ވިހެއުމުގެ ސަބަބުން ޗުއްޓީ ލިބޭ ގޮތަށް އޮތުމަކީ ކިތަންމެހާވެސް ރަނގަޅު ކަމަކަށްވީނަމަވެސް، ބަލިވެ އިންނަ ހިސާބުން ފެށިގެން ވިހަންދެން ހޮޑުލުމާއި ބޮލުގައި ރިއްސުމާއި ގައިގައި ރިއްސުމާއި ދެން މިހެން ގޮސް އެކިއެކި ބޮޑެތި ވޭންތަކުގައި އުޅެނީ ކިތަށް ކަނބަލުންތޯއެވެ؟ އަދި އެފަދަ އަންހެނަކަށް އެޓެންޑްވާންޖެހޭ ކިތައް ފިރިން ތިބޭނެތޯއެވެ؟ އަންހެނުން ހޮޑުލައި ބޯ އަނބުރައިގަންނަ ކޮންމެ ފަހަރަކު ޑޮކްޓަރަށް ދާނެބާއެވެ. އަދި ޑޮކްޓަރަށް ދިޔަސް މެޑިކަލް ސެޓްފިކެޓެއް ދޭނެތޯއެވެ؟ އަދި އަމުދުން ފިރިމީހާއަށް މެޑިކަލް ސެޓްފިކެޓެއް ލިބޭނެ ގޮތެއް އޮންނާނެތޯއެވެ؟\nއިތުރު މިސާލެކެވެ. މަހަކު އެއްފަހަރު އެ ދިމާވާ ކަމެއް ދިމާވުމުން އެ ވާ ތަދެއްގެ ބޮޑުކަމުން މަރަށް ތެޅޭ މަހެއްހެން އުޅޭނީ ކިތައް ކަނބަލުންތޯއެވެ؟ އަދި، އަނބިމީހާ އުޅޭ ހާލާއި ގުޅިގެން ގޭގައި ތާށިވާނީ ކިތަށް ފިރިންތޯއެވެ؟ މިއީ އަދި ބަލިވުމާގުޅޭ ކުޑަ މިންވަރެކެވެ. ދެން އަދި ޢާއިލީ މައްސަލަތަކާއި އެހެނިހެން ސަބަބުތައް ކޯބައިތޯއެވެ؟ އަދާކުރާ ވަޒީފާއިން ޢާއިލާގެ ޚަރަދުތައް ދެކޮޅު ނުޖެހޭތީ އިތުރު ވަޒީފާއެއް ނުވަތަ މަސައްކަތެއް އަދާކުރަނީ ކިތައް މީހުންތޯއެވެ؟ މިހެން ބުނާއިރަށް އިތުރު ވަޒީފާއެއް އަދާކުރަންޖެހޭހޭ ކިޔާފަ ސުވާލު އުފައްދާ މީހުން ވެސް އުޅޭނެ އެވެ. އެހެންނަމަވެސް، ތިމާއަށް ލިބޭ މަދު ފައިސާކޮޅުން ޢާއިލާގެ ޚަރަދުތައް ފޫނުބެއްދޭތީ ފިކުރުކުރެވޭ ވަރު އެނގޭނީ ހަމައެކަނި އެ ޙާލަތު ދިމާވެފައިވާ މީހަކަށް އެކަންޏެވެ.\nޢާއިލީ ޒިންމާއަކީ ހަމައެކަނި ޢާއިލާ މީހަކު ބަލިވުން ކަމަށް ބެލުމުގެ ވިސްނުން ވެރިން ގެންގުޅުން ހުއްޓާލަން ވެއްޖެއެވެ. ބަލިވުން ނޫނަސް މުވައްޒަފަކު ގޭގައި މަޑުކޮށްލަންޖެހޭ ނުވަތަ އޮފީހަށް ނައިސް އެހެން ކަމެއްގައި އުޅެލަންޖެހޭ ފަދަ އުޛުރެއް އޮވެދާނެ ކަމަށް ވެރިން ޤަބޫލު ކުރަން އެބަޖެހެއެވެ.\nމިސާލަކަށް ގޭތެރޭ ހިފާގެންގުޅޭ އެއްޗެއް ނުވަތަ ހިފާގެންގުޅޭ އެއްޗެއް ނޫނަސް މިސާލަކަށް އޭސީއެއް ފަންކާއެއް އައިސްއަލަމާރިއެއް ނުވަތަ އުނދުނެއް ނުވަތަ ފަރުނީޗަރެއް ފަދަ އެއްޗެއް ހަލާކުވެގެން އެ މަރާމާތު ކުރާނެ ބަޔަކު ގެންނާނެ ފައިސާ އަތުގައި ނެތުމުން އެ މަސައްކަތް ވެސް ގިނަފަހަރަށް ކުރަންޖެހެނީ ވަޒީފާއަށްދާ ފިރިމީހާ ނުވަތަ ގޭގައި އުޅޭ ވަޒީފާއަށްދާ ބޭބެ ނުވަތަ ކޮއްކޮ ނޫންހެއްޔެވެ؟ އެދުވަހު ވެސް އޭނާއަށް ދެއްކޭނެ އުޛުރެއް ނޯވެއެވެ. ޙަޤީޤީ ޙާލަތު ބަޔާންކުރިއަސް ގިނަ ވެރިން ޤަބޫލެއް ނުކުރޭ ނޫންހެއްޔެވެ؟ އެންމެ ފަހުން އެއްކަލަ މުވައްޒަފަށް މިޖެހެނީ ކޮންމެވެސް ނުފޫޒުގަދަ މީހެއް މެދުވެރިކޮށް ފޭކު މެޑިކަލް ސެޓްފިކެޓެއް ހޯދައިގެން އެމްސީގެ ބޭނުން ނަހަމަގޮތުގައި ހިފާށެވެ.\nނަހަމަގޮތުގައި އެމްސީ ބޭނުންކުރުން\nއަޅުގަނޑުމެން ބޮޑުވެގެން އައިއިރު ޓީވީންނާއި ރޭޑިއޯތަކުން ނަހަމަގޮތުގައި ކަމެއް ކުރިއޭ ބުނާތީ އިވޭ އަޑަކީ ނަހަމަގޮތުގައި ކޮންމެވެސް ގުޅުމެއް ހިންގާވާހަކައިގެ އަޑެވެ. އެހެންނަމަވެސް އެ އަޑު ފަނޑުވެ މިހާރަކަށް އައިސް އެންމެ ގިނައިން އިވޭ އެއް އަޑަކީ ނަހަމަ ގޮތުގައި އެމްސީ ބޭނުންކުރާ ކަމަށް ދެކެވޭ ވާހަކައިގެ އަޑެވެ. ވަޒީފާއާބެހޭ މައްސަލައެއް ފެންމަތިވާ ކޮންމެ ފަހަރަކު މި އަޑެއް އަދި ވަކިން ގަދަވެއެވެ.\nނަހަމަ ގޮތުގައި އެމްސީ (މެޑިކަލް ސެޓްފިކެޓް) ބޭނުންކުރުމޭ ބުނުމަކީ އަހާލަން ޖޯކު ވާހަކައެއް ނަމަވެސް މިކަމަކާހުރެ އެތަކެއް މުވައްޒަފުންނަކަށް އިސްލާޙީ ފިޔަވަޅު އަޅާކަމަށް ބުނާތީ އަޑުއިވެއެވެ. ކޮންމެއަކަސް ނަހަމަ ގޮތުގައި އެމްސީ ބޭނުންކުރުން ކަމަށް މި ކިޔަނީ ބަލިވުން ނޫން ސަބަބަކާހުރެ ނުވަތަ ބަލި ނުވަނީސް ބަލިވެއްޖެކަން ދައްކަން މެޑިކަލް ސެޓްފިކެޓެއް ހުށަހެޅުމަށެވެ.\nއެހެންނަމަވެސް މިހެން މިކަން ހިނގާ ކަމަށް އަޅުގަނޑަށް ޤަބޫލުކުރެވޭ ބައެއް ސަބަބުތަކަށް ކުރިން ވެސް ކޮންމެވެސް ވަރަކަށް އަލި އަޅުވާލެވިއްޖެއެވެ. ބަލިވެގެން ނޫނަސް މަސައްކަތަށް ޙާޟިރު ނުވެވޭނެ އެހެން ސަބަބެއް ނޯންނާނެ ކަމަށް ވެރިން ދެކޭހާ ހިނދަކު މިކަމަށް ޙައްލެއް ނާންނާނެއެވެ. އަނބިމީހާ ނުވަތަ ދަރިފުޅު ބަލިވީމާ ފިރިމީހާ މެޑިކަލް ސެޓްފިކެޓް ގެންނަންޖެހޭ ކަމަށްވާނަމަވެސް މިކަމަށް ހައްލެއް ނެތެވެ. ވަޒީފާއަކީ މުވައްޒަފުގެ ދިރިއުޅުމުގެ އެންމެ ފުރަތަމަ ޕްރިއޯރަޓީ ކަމަށް ހަދަންޖެހޭނެ ކަމަށް ވެރިންގެ ވިސްނުމުގައި ހުރިހާ ހިނދަކު ވެސް މިކަމަށް ޙައްލެއް ނެތެވެ.\nކޮންމެ ވެރިއަކު ވެސް އަދި ރައްޔިތުންގެ މަޖިލީހުގެ މެންބަރުން ވެސް އަދި ސަރުކާރުގެ ޕޮލިސީ ލެވެލްގެ ހުރިހާ އެންމެން ވެސް ޤާނޫނުއަސާސީގެ 24 ވަނަ މާއްދާ ކޮންމެ ދުވަހަކު އެއްފަހަރު ކިޔައި ފިކުރުކުރަން އެބަޖެހެއެވެ. ޤާނޫނުއަސާސީގެ 24 ވަނަ މާއްދާގައި އޮންނަނީ "ކޮންމެ މީހެއްގެ ޒާތީ އަދި ޢާއިލީ ދިރިއުޅުމާއި، ގޮވަތި ގެދޮރާއި، އަނެކުންނާ ކުރާ ޒާތީ މުޢާސަލާތުތަކަކީ ހުރުމަތްތެރިވެގެންވާ ކަންކަމާއި ތަންތަން ކަމަށާއި، ހަމަ ކޮންމެ މީހަކުމެ، އަނެކުންގެ މި ބުނެވުނު ޙައްޤުތަކަށް ޙުރުމަތްތެރިކޮށް ހިތަންވާނެ ކަމަށެވެ"\nމި މަޢުޟޫއަށް މި މުޅި މާއްދާ މުހިންމެއް ނޫނެވެ. މި މައުޟޫޢުގައި މުހިންމީ އެ މާއްދާގައި އޮންނަ ވާހަކަ ތަކުގެ ތެރެއިން ހަމައެކަނި އެންމެ ވާހަކައެކެވެ. އެއީ، ކޮންމެ މީހެއްގެ ޒާތީ އަދި ޢާއިލީ ދިރިއުޅުމަކީ ޙުރުމަތްރެރިވެގެންވާ ކަމެއް ކަމަށް ބަޔާންކޮށްފައި އޮންނަ ވާހަކައާއި އަދި ކޮންމެ މީހަކު ވެސް އެ ޙައްޤަށް (އަނެކުންގެ ޒާތީ އަދި ޢާއިލީ ދިރިއުޅުމުގެ ޙައްޤަށް) ޙުރުމަތްތެރިކޮށް ހިތަންވާނެ ކަމަށް ބަޔާންކޮށްފައި އޮންނަ ވާހަކައެވެ.\nދަންނަވަންމިއުޅޭ ވާހަކައަކީ މުވައްޒަފުންނަކީ އެމީހުންގެ އަމިއްލަ ޒާތީ އަދި ޢާއިލީ ދިރިއުޅުމެއް އޮންނަ ބައެއް ކަމަކަށް ގިނަ ވެރިން ނުދެކޭ ވާހަކައެވެ. މުވައްޒަފުން ޙިމާޔަތް ކުރަންޖެހޭ ޢާއިލީ އަދި ޒާތީ ޙައްޤުތަކެއް ހުންނަ ކަމަކަށް ވެރިން ނުދެކޭ ކަމެވެ. ވެރިންގެ ކިބައިގައި މި ވިސްނުން ހުރިހާ ދުވަހަކު މިކަމަކަށް ޙައްލެއް ނެތެވެ. މިކަމަށް ޙައްލު ލިބޭނީ މުވައްޒަފުންނަކީ ވެސް އެމީހުންގެ އަމިއްލަ ޢާއިލާ އަކާއި އަމިއްލަ ޒާތީ ދިރިއުޅުމެއް އުޅޭނެ ބައެއް ކަމާއި، އެމީހުންގެ ފުރަތަމަ ޕްރިއޯރިޓީއަކަށް ވާނީ ވެސް ޢާއިލާ ކަމާއި، ޢާއިލާއަށް ވުރެ އޮފީސް އިސްކުރުމަކީ ކޮންމެ ކޮންމެ މީހަކަށް ކުރެވިދާނެ ކަމެއް ނޫންކަމާއި، މުވައްޒަފުންގެ ޢާއިލީ ޒިންމާތަކަށް އެޓެންޑްވާންޖެހޭކަން ވެރިން ދަނެ އެކަމަށް ލުއި ލިބެންޖެހޭކަން ދަނެގެންނެވެ.\nމަސައްކަތްތައް ބަރާބަރަށް ނިންމާނަމަ ލުއި ނުލިބޭންވީ ކީއްވެ؟\nއަޅުގަނޑުގެ ވެރިއަކު އެބޭފުޅާގެ މަޤާމާ ޙަވާލުވެވަޑައިގަތް ފުރަތަމަ ދުވަހު މުވައްޒަފުންނާ ބައްދަލުކުރައްވަމުން ވިދާޅުވި ވާހަކަފުޅެއް މިހާރު ވެސް ހަނދާނުގައި އެބަހުއްޓެވެ. ވިދާޅުވީ، އަބަދު އޮފީހުގައި ނޫޅުނަސް އެންމެ ރަނގަޅު ކަމަށާއި، އަމިއްލަ މުހިންމު ކަމެއް ޖެހިއްޖެ ނަމަ ސްޕަވައިޒަރުގެ ހުއްދަ ހޯދުމަށްފަހު އެކަމަކަށް އެޓެންޑް ވެވިދާނެ ކަމަށާއި، އެހެންނަމަވެސް ޙަވާލުކުރެވޭ އެންމެހާ މަސައްކަތެއް ބަރާބަރަށް ނިންމަންވާނެ ކަމަށާއި އަދި އަރޖަންޓްކަމެއް ޖެހިގެން ހޯދާއިރު އަވައިލަބަލް ވާންވާނެ ކަމަށެވެ. ކޮންމެއަކަސް އެ އޮފީހުގައި އަޅުގަނޑު އުޅުނީ ވަރަށް ވެސް ހިތްހަމަ ޖެހިގެންނެވެ. ނަހަމަ ގޮތުގައި އެމްސީއެއް ބޭނުންކުރާކަށް ދުވަހަކު ވެސް ނުޖެހުނެވެ. އަމިއްލަ ކަންކަމަށް ވެސް ވަގުތު ދެމުން އޮފީހުގެ ކަންކަން ވެސް ކުރަމުން އުޅެވުނީ ހަމަ ވަރަށް ހަމަޖެހިލައިގެންނެވެ.\nޙަވާލުކުރެވޭ މަސައްކަތެއް ނުނިންމައިގެން ފިޔަވަޅެއް އެޅުމަކީ އެއްވެސް މުވައްޒަފަކު އެކަމާ ދެކޮޅަށް އެއްޗެކޭ ބުނާނެ ކަމެއް ހެނެއް ހިޔެއް ނުވެއެވެ. ވީއިރު، ބަރާބަރަށް މަސައްކަތްތައް ނިންމާ މުވައްޒަފަކަށް އޭނާގެ އަމިއްލަ ދިރިއުޅުމުގެ ކަންކަމަށް ވަގުތުކޮޅެއް ދޭން ފުރުޞަތެއް ދިނުމަކީ ނަހަމަ ގޮތުގައި އެމްސީ ބޭނުންކުރުމުގެ މައްސަލައަށް ޙައްލެއް ލިބޭނޭ ކަމަށް ބެލެވެއެވެ.\nއެހެންކަމުން ވަޒީފާއާބެހޭ ޤާނޫނުގައި ސަލާމުގެ ޗުއްޓީ މިހާރު ގެނެސްފައި އޮތް ގޮތް ބަދަލުކޮށް ބަލިވެގެން ނޫނަސް އަމިއްލަ މުޙިންމު ކަމެއް ދިމާވެއްޖެ ނަމަ ސަލާމް ބުނެވޭގޮތަށް ބަދަލު ކުރުމަކީ ރަނގަޅު ކަމެއް ކަމަށް ފެނެއެވެ. އަދި، ހަމައެހެންމެ، ބަލިވެގެން ނޫނަސް މުވައްޒަފަށް މުޙިންމު ކަމެއް ދިމާވެއްޖެ ނަމަ އެކަމަކަށް އެޓެންޑްވެލަން އޭނާއަށް ލުޔެއް ދިނުމުގެ ވިސްނުން ހުރި ވެރިންތަކެއް އޮފީސްތަކުގައި ތިބުމަކީ ވެސް ވަރަށް މުޙިންމު ކަމެއް ކަމަށް ފެނެއެވެ. މުވައްޒަފުންނަކީ އޮފީސްތަކާއި ފިޔަފާރި ތަކުގެ އެންމެ މުހިންމު އެސެޓް ކަމަށް ބައެއް ވެރިން ވަރަށް ފަޚުރުވެރިކަމާއެކު ބުނާތީ އަހަމެވެ. އެކަމަކު އެކަން ޢަމަލުން ދައްކައި، އެ މުވައްޒަފުންނަކީ ވެސް އަޅުންތަކެއް ނޫންކަމާއި، އެއީ ވެސް އަމިއްލަ ޒާތީ ދިރިއުޅުމެއް އޮންނާނެ ބައެއް ކަމަށް ޤަބޫލުކޮށް އެމީހުންނާ މެދު ވެސް އިޙްތިރާމާއި ލޯތްބާއި އަޅާލުމުގެ ނަޒަރަކުން ބަލަން ވެސް ޖެހެއެވެ. އޭރުން އިސާހިތަކު، ނަހަމަގޮތުގައި އެމްސީ ބޭނުންކުރުމުގެ ވާހަކައިގެ އަޑު ކެނޑިދާނެ އެވެ.\nމަޖިލީހުން ފާސް ކުރި ބިލުން މުވައްޒަފުން ވަކި ކުރުން ކުރިއަށް ވުރެ ދަތި ވާނެ: ސަލީމް\nޖޫން 9, 2020 16:14\nވަރަށް ފުރިހަމަ ލިޔުމެއް! ❤\nޖޫން 9, 2020 16:36\nބަރާބަރަށް މަސައްކަތްތައް ނިންމާ މުވައްޒަފަކަށް އޭނާގެ އަމިއްލަ ދިރިއުޅުމުގެ ކަންކަމަށް ވަގުތުކޮޅެއް ދޭން ފުރުޞަތެއް ދިނުމަކީ ނަހަމަ ގޮތުގައި އެމްސީ ބޭނުންކުރުމުގެ މައްސަލައަށް ޙައްލެއް ލިބޭނޭ ކަމަށް ބެލެވެއެވެ.\nޖޫން 9, 2020 19:46\nޢެކި އޮފިސްތަކުން މުއައްޒަފުން ބޭރަށް ދާން ސިވިލްސަރވިސް ގަވައިދުގައި އޮންނަ 30 މިނިޓްގެ ބްރޭކް ގަޑި ވެސް ވަރަށް ތަފާތު ހަރުކަށި އުސޫލު ގެންގުޅޭ .އެންމެ 30މިނިޓަކުން ގެއަށް ގޮސް ރަގަޅަށް ސައި ނުބޮވެނިސް 30 މިނިޓް ހަމަވޭ. ޢެކަމަކު5މިނިޓްވަރު ލަސްވިޔަސް އެކަމުގެ މައްސަލަ ބޮޑުކޮށް ހަރުކަށި ފިޔަވަޅު އެބަައަޅާ.ބައެއް އޮފިސްތަކުން އެއްވެސް ގޮތަކަށް މިކަންތައް ނުބަލާ މިހިރި ހައްތާވެސް ވަޒީފާގެ ގޮތުން ބައެއް މުއައްޒަފުން ނާއި މެދު މުއައްސަސާ ތަކުން ވެވޭ އިހުމާލު މިހިރަ ކަންތައް ތަކަކީ މުއައްޒަފުންނަށް ކޮންމެވެސް ވަރެއްގެ ލުޔެއް ދޭންޖެހޭ ކަންތައްތައް.ކޮންމެ މުއައްޒަފެއްގެ ނުހުންނާނެ މޭޒުމައްޗަށް ގަޑިންގަޑިއަށް ކާން ހަދާނެ މީހަކު. ނުވަތަ ކައްކާ މީހަކު ލިބޭ ކުޑަ މުސާރަ ކޮޅުން މިހުރިހާ ކަމެއް ވެވޭކަސްވެސް ނެތް .މީހަ މުއައްސަސާ ތަކުން ވިސްނާލަންޖެހޭ ކަންތައް?\nޖޫން 9, 2020 16:39\nމަ ބުނީ ދިރާގު ކުދިންތަ އެންމެ ގިނައިން ނަހަމަ ގޮތުގައި މސ ބޭނުން ކުރަނީ؟\nޖޫން 9, 2020 19:48\nއޮފީސް ތަކުގައި ތިބޭ ބައެއްވެ ރިންގެ ވާހަކަ ނުވާނެ ދައްކަންވެސް މުވައްޒަފުންނަކީ އެމީހުންގެ އަޅުން ކަހަލަ ހިތްޕުޅާހަމަ ނުރައްވައިފިއްޔާ އެދުވަޖަކު އެމުވައްޒަފަކަށް އެއްކަމެއްވެސް ރަނގަޅަކަށް ނުކުރެވޭނެ. އެމުވައްޒަފަކާ ބެހޭގޮތުން ދައްކާފަ ނުދައްކާނެ ވާހައެއްވެސް ނޯންނާނެ ފު ރައްސާ ރަ ކު ރުމާއި ޖެއްސުން ކުރުމާއި މަލާމާތް ކު ރުމަކީ އޮފީހުގެ ޑީ.ޖީގެ އާދައެއް. ޢަދި ހިތްޕުޅާ ހަމަނުކު ރައްވާ މުވައްޒަފަކު ކު ރާކަމެއްވެސް ނޯންނާނެ ކިތަންމެ ބު ރަކޮށް މަސައްކަތް ކު ރިޔަސް ކުރާކަމެއް ނޯންނާނެ. ޚިތަންމެ ކުޑަމަސައްކަތެއް ކު ރިޔަސް އެކަމެއްގައި ހުންނަ ދަތިތަކާއި ހޭދަކުރަންޖެހޭވަގުތާއި މިކަން ކަމަކީ ފިނި ކޮޓަ ރީގައި ގަޔާވާ އަންހެން ކުދިންނާ ފޮނި އަނގަ ތަޅަން އިންނަވާ ޑީ.ޖީއަށް އިޙުސާސް ކު ރެވޭ ކަމެއް ނޫން. މުވައްޒަފުން ކުރާކަމެއްނެތް އެކަމަކު އަހަ ރީ ރިޕޯޓު ލިޔާއި ރު އަހަ ރު ތެ ރޭގައި ކު ރެވިފައި ހު ރި ކަންތައްތަކާއި ޙާޞިލުވެފައިވާ ލަނޑު ދަޑިތަކުގެ ވާހަކަ ލިޔެ ހުސްނުވޭ. ށުވާލަކީ އެހުރިހާކަމެއް ކު ރަނީ ތަނުގައި ތިބޭ ސިޔާސީ ވެ ރިންނާއި ޑީ.ޖީތޯ؟\nޖޫން 9, 2020 20:34\nޥަރަށް ރަގަޅު ލިޔުމެއް\nޖޫން 10, 2020 04:09\nމުއައްޒަފުންގެ ބޭނުންނަހަމަގޮތުގަ ހިފާނަމަ މުއައްޒަފުންވެސް އެބީދައިންކަންކު ރާނެ. ގާނޫންތަކާ ގަވާއިދްތައް ހަދާ އެމުގު ރާލަނީވެސް ހަމައެއްބައެއް. އޮފީހައްބަ ރާބަ ރާއް ހާޒިވެ ބަ ރާބަ ރައް މަސައްކަތްތައް ކު ރާމުއައްޒަފާ މެދު އޮންނައިތުބާ ރާއި ޔަގީންކަމެއްގެސަބަބުން އާންމުކޮށް ގިނަތަންތަނުގަ އެފަދަމުއައްޒަފުންނައް އަހަ ރީ ޗުއްޓީވެސްނުލިބޭ. އެއާޚިލާފައް ފަ ރުވާކުޑަ މުއައްޒަފައް ފައްސޭހަކަމާއެކު ކޮންމެޗުއްޓީއެއްވެސްލިބޭ. ޙަގީގަތަކީ ފަ ރުވާތެ ރި ކަމާއެކު މަސައްކަތް ކު ރާމުއައްޒަފައް ޗުއްޓދީފިނަމަ ކަންކަން ބޮއްސުންލާވެ ރިންނައްތިބޭ މީހުން ޒިންމާއިން ރެކެން ބޭނުންކު ރާހަތަިޔާރަކީ އެފަދަމުއައްޒަފުންނައްވާތީ އިންސާފެއް ހަމައެއް ނެތި ގު ރުބާންކޮށްލަނީ ރަންގަޅުމުއައްޒަފު.\nޖޫން 10, 2020 13:59\nއަޅުގަނޑުމެންގެ އޮފީހުގައި ސަލާމް ބުނެވޭނީ ބަލިވެގެން އެފް އާރް އެލް ނެގޭނެ ގޭ މުހިއްމު ކޮންމެ ކަމެއްގައިވެސް ވާގޮތަކީ ބައެއް އޮފީސް ތަކުގެ ވެރިން ކަންތައް ބޮޑު ކޮށްލަނީ މި ގޮތް ކަޑުވަން އެބަޖެހޭ ސިވިލް އަށް ގުޅީމަ ވިދާޅުވާނެ ތީ އެ އޮފީހަކުން ނިންމަންޖެހޭ ކަމެކޭ ޤަވައިދުގައި އޮތީ މިހެންނޭ އެހެންނޭ. ދެން ނޭން އެއްތަނެއްގައި އެއް ގޮތަކަށް ކަންތައް ނުކުރެވޭ ދެން މިގައި ގިނަފަހަރު ވާގޮތަކީ މުވައްޒަފުވެސް ބައެއްފަހަރު ނަޖާއިޒު ފައިދާ ނަގާތީ ހަދާ ގޮތް ހެން ހީވަނީ އެ އޮފިހެއްގެ ގަވައިދު ހަރުކަށި ކުރުން\nޖޫން 10, 2020 18:43\nއޮފީސްތަކަށާއި ކުންފުނިތަކަށް ވަޒީފާ އުފައްދަނީ އެތަންތަނުން އާންމު ރައްޔިތުންނަށްދޭންޖެހޭ ޚިދުމަތް ޚިދުމަތް ދިނުމަށެވެ. އެންމެ ދުވަހަކު ޚިދުމަތް މެދުކެނޑި ނުވަތަ ލަސްވާކަށް ޚިދުމަތް ލިބިގަންނަމީހުން މީހުން ބޭނުމެއް ނުވާނެއެވެ. ވެރިންގެ ގޮތުގައި ބަޔަކު ލާފައިތިބެނީ ދޭންޖެހޭ ޚިދުމަތްދެވޭތޯ ޔަގީންކޮށް އަދި ދިމާވާ މައްސަލަތައް ޙައްލު ކުރުމަށެވެ. ނޫސް ލިއުމުގެ މަސައްކަތްކުރާ މުވައްޒަފު ނާންނަ ކަމުގައިވާނަމަ ނޫސް ހިންގާވެރިޔާ ކަންބޮޑުވާނެއެވެ. ސަބަބަކީ އޭނާ ކާންބޯން ކުރާ މަސައްކަތަކީ ނޫސް ނެރުން ކަމަށްވާތީއެވެ. ނޫސް ވިއްކައިގެން އޭނާއަށް އެއްޗެއް ލިބޭނީ ލިޔާމީހާ ގަވާއިދުން ލިޔަމުންދާ ނަމައެވެ. ކޮންމެ މީހަކީވެސް ބަލިވާނޭ މީހެކެވެ. އެކަމަކު ހަފްތާ ފެށޭ ދެދުވަހު ސަލާމް ބުނެފައި ނިމޭ ދެދުވަހު ސަލާމްބުނާނަމަ ވެރިމީހާއަށް އެ ސަލާމް ބުނުމަކީ ރަނގަޅު ސަލާމް ބުނުމެއް ކަމަށް ބެލެވިދާނެތޯ ތިމާ އަމިއްލަ ނަފުސާ ސުއާލު ކޮށްލެވުން ރަނގަޅުވާނެއެވެ.\nޖޫން 10, 2020 19:02\nމި ލިއުމުގައި މުވައްޒަފުންނަށް ކުރިމަތިވާ ހަގީގީ މައްސަލައަށް ބަލާލާފައެއް ނުވޭ. މިސާލަކަށް ތިމާ ބަލަންޖެހޭ މީހަކު ބޮޑު ބައްޔެއްވެގެން އޭނާ ކައިރީގައި އެހީތެރިއަކަށް ހުންނަންޖެހޭ މުވައްޒަފުގެ ޙާލަތެވެ. ނުވަތަ ބަލިވި މުވައްޒަފުގެ ޙާލަތެވެ. މިހާރު އޮންނަގޮތުން އޭނާއަށް މުސާރައާއެކު ސަލާމުގައި ހުރެވޭނީ ވަކިމުއްދަތަކަށެވެ. އިތުރުވާނަމަ ދެންޖެހޭނީ ނޯޕޭ ލީވް ނަގާށެވެ. މިހިސާބުން މުވައްޒަފުގެ ކަރުގައި ވާގަނޑެއް ބެދުނީއެވެ. އާމްދަނީ ލިބޭނޭ މަގުބަންދުވެ ދަރަނިވެރިވާ ހިސާބަށް މުވައްޒަފުގެ ޙާލު ގޯސްވެއެވެ. މިމައްސަލައަށް ހައްލު ހޯދުމުގެ ބަދަލުގައި ކުޑަ މައްސަލައެއްގައި ފައިވިއްދުން ބުއްދިވެރިތޯ އަމިއްލަ ނަފުސާ ސުއާލުކޮށްލައްވާށެވެ.\nޖޫން 10, 2020 21:28\nއަޅުގަނޑު ވަރަށް ގިނައިން ދައްކާ ވާހަަކައެއް މި ލިޔުމުގައި މިވަނީ. ޒަރޫރީ މުހިއްމު ކަންކަމުގައި އެމްސީއާ ނުލާ ސަލާމް ފަދަ ކޮންމެވެސް ލީވެއް ވަގުތުން ބުނެވެން ވާނެއޭ. އެކަމާ ފިޔަވަޅު އަޅާއިގެން ނުވާނެޔޭ. މުވައްޒަފެއްގެ ޕާފޯމަންސް ބަލަނީކީ މިގޮތަށް ސަލާމް ބުނޭލާ އެންމެ ދުވަހަކުން ނޫނޭ. ކަންކަން ހައްލުކުރާ ޙިކުމަތްތެރި ގޮތަކީވެސް މިއެއް ނޫނޭ. ހަފްތާ ދެކޮޅު ސަލާމް ބުނުން ހުއްޓޭނެ މެޑިކަލް އަ ނުލާ ބުނާ ސަލާމްތައް ފިޔަވައި އެނޫން ހުރިހާ ލީވެއްގައިވެސް ލިބޭގޮތަށް (ނިކުންނަ ކޮންމެ ދުވަހަކަށް އެލަވަންސް އެއް ދިނީމަ). އޭރުން ކަމަކާ ނުލާ 200 ރ ގެއްލުވާލާކަން އެކަކުވެސް ބޭނުމެއް ނުވާނެ. މުސާރަ ބޮޑު ކުރުމުގެ ބަދަލަުގައި ފަދަ އެލަވަންސެއް ދޭން ނިންމިދާނެ. 80% މައްސަލަ ހައްލު އަންނާނެ. އެންމެ ބަރާބަރު ސޮލިއުޝަނެއް އެކަކަށްވެސް ނުދެވޭނެ، ނިސްބަތުން ހައްލު އަންނަ ގޮތެއް ހޯދޭނީ.\nޖޫން 10, 2020 23:54\nއަހަރީ ޗުއްޓީގެ 30 ދުވަސްލިބޭނެ އަމިއްލަކަންކަމަށް\nޖޫން 12, 2020 19:55\nފުރިހަމ ލިޔުމެއް މިލިޔުމުގައި މިވަނީ\nހަމަ ހަޤީޤީ ދިމާވާ މައްސަލަ ♥\nޖޫން 13, 2020 08:46\nމިލިޔުމުގަ ހުރި ވާހަކަތަކަށް އެއްބަސް. އެކަމަކު ވާހަކައެއް ބަޔާންކުރާއިރު ހަމައެކަނި ތިމާ ދެކޭގޮތް ބަޔާންކޮށް ނިންމާލުމުގެ ބަދަލުގައި ކަމުގެ ދެކޮޅުވެސް ފުރިހަމަޔަށް ބަޔާން ކޮށްލިނަމަ ރަނގަޅުވީސް. ސަލާމުގެ ޗުއްޓީ ނަހަމަ ގޮތުގައި ބޭނުންކުރާ މީހުންނަކީ މަދުބައެއްނޫން. ހަމައެކަނި އާއިލީ ގެޓްޓުގެދަރއެއްގަ ބައިވެރިވާން ވެސް ސަލާމުގެ ޗުއްޓީ ނަގާފަ އެބަހުރި. މިހެންގޮސް ވަޒީފާގެ އަޚްލާގުގެ ބޭރުން އެތައް ކަމެއްގަ އެމްސީ ނަހަމަގޮތުގަ ބޭނުންކުރަމުންދޭ. މިފަދަ މައްސަލަތަކަށް މިލިޔުމުގަ ފޯކަސް ކޮށްފަ ނެތީ ކީއްވެބާ؟\nޖޫން 14, 2020 00:57\nކިތައްމެ މަތީމަޤާމެއްގައި ހުއްޓަސްވެސް ތިމާއަށްވެސް ލިބިގެންވާ މިނިވަންކަމާއި ޙައްޤުތައް ލިބެންޖެހޭނެކަމަށް ޤަބޫލުނުކުރާ އަދި އިންސާނިއްޔަތުވަންތަކަމުގެ ކަންފުޅެއްހާވަރުވެސް ނެތް ފަރާތްތަކުން ކޮއްމެ ފަދަ ބިލެއް މަޖިލީހަށް ފޮނުވިނަމަވެސް ހަމަޔަޤީނުންވެސް އެބިލެއް ޤާނޫނަކަށްމިވނީ އަހަރަމެން ރައްޔިތުންގެ ހައްޤުހޯދާދިނުމަށް އަހަރަމެންގެ ވޯޓުން މަޖިލީހަށް ފޮނުވާފަތިބޭ އަހަރަމެން ރައްޔިތުންގެ މަންދޫބުންގެ ތާއީދާއިއެކު އަޢުލަބިއްޔަތު ލިބިގެން ފާސްކުރާ ބިލްތައް ޤާނޫނަކަށް ވެގެންނެވެ. އެހެންކަމުން އެމެމްބަރުންނަށްވެސް ދައުރެއްނިމޭއިރު2ޖަލްސާއަށް ވަޑައިނުގެންނެވޭފަދަ ޢުޒުރުތައްދިމާވާއިރު އަދި ތިޔަވިދާޅުވިފަދަ ޢުޒުރުތައްވެސް ޚުދު އެ މެމްބަރުންގެ އަނބިން ފިރިންނަށްވެސް ދިމާވެ އެކަން ތަޖްރިބާކުރެވިފައިވާއިރު އާދައިގެ މުޥައްޒަފުންނާއިމެދު ތިހާ ހަރުކަށި ޤާނޫނެއް ފާސްކުރުމުގެ ވިސްނުން ގެންގުޅުއްވާކަމީ މިލިއަނުން ސުވާލު އުފެދޭކަމެކެވެ. މައްސަލައަކީ ބިލް މަޖިލީހަށް ފޮނުވާ ފަރާތެއްނޫނެވެ. މައްސަލައަކީ ރައްޔޮތުންގެ މަންދޫބުންގެ ގޮތުގައި ތިބެ އެބިލް ޤާނޫނަކަށް ހަދައި ރައްޔިތުންނަށް ތިވިދާޅުވާފަދަ ނިކަމެތިކަމާއި ޙާލުގައި ޖައްސާ ފަރާތެވެ.


ރައީސް ޔާމީން "ދިވެހި ޒުވާނުންގެ ޕާޓީގެ" ކުލަ ފޭރި ގަނެފި | Jazeera\tރައީސް ޔާމީން "ދިވެހި ޒުވާނުންގެ ޕާޓީގެ" ކުލަ ފޭރި ގަނެފި - Jazeera\nރައީސް ޔާމީން "ދިވެހި ޒުވާނުންގެ ޕާޓީގެ" ކުލަ ފޭރި ގަނެފި\nމޫސާ ހުސެއިން December 27, 2018 54 views0\nސިޔާސީ ޕާޓީއެއް އުފެއްދެވުމުގެ މަގުސަދުގައި، ޒުވާނުންތަކެއް އުފެއްދެވި ފޭސްބުކް ޕޭޖު "ދިވެހި ޒުވާނުންގެ ޕާޓީ" ގެ ކުލަ ރައީސް ޔާމީން ފޭރި ގަންނަން މަސައްކަތް ކުރާކަމަށް އެ ޕޭޖު ހިންގާ ފަރާތްތަކުން ބުނެފިއެވެ.\nރިޔާސީ އިންތިހާބު ނިމި އޭގެ ދުވަސް ކޮޅެއް ފަހުން ޒުވާނުންތަކެއް އިސް ނަގައިގެން އުފެއްދެވުމަށް މަސައްކަތް ކުރަމުން އަންނަ 'ދިވެހި ޒުވާނުންގެ ޕާޓީ'ގެ ކުލަ ހިޔާރުކުރީ ފޭސްބުކް ޕޭޖެއް މެދުވެރިކޮށް އެތައް ބައެއްގެ މެދުގައި ނެގުނު ވޯޓަކުން ކަމުގައިވެސް އެކަމުގައި ހަރަކާތްތެރި ވަމުން އަންނަ ޒުވާނުން މައުލޫމާތު ދީފައި ވެއެވެ. ނަމަވެސް މި ޕާޓީ އަކީ އަދި މިހާތަނަށް އިލެކްޝަން ކޮމިޝަނަށް ރަޖިސްޓްރީ ކުރުމަށްޓަކައި ހުށަހެޅިފައިވާ ޕާޓީއެއް ނޫނެވެ.\nޒުވާނުންތަކެއް އިސް ނަގައިގެން އުފެއްދި މި ޕޭޖަށް ވަނީ އެތައް ބައެއްގެ ހިޔާލާއި، ތަރުހީބު ލިބިގެން ގޮސްފައެވެ. ދިވެހި ޒުވާނުން ޕާޓީގެ ޕޭޖުން ވަނީ މިކަމާއި ދެކޮޅަށް ބަސްބުނެ، ފޭސްބުކް ގައި ބަޔާނެއް އާންމުކޮށްފައެވެ. "އަޅުގަނޑުމެންގެ ކުލައަކީ މިގައުމުގެ ކަނޑުތަކުގައި ވާ ވިލު (ޓާކޮއިސް) ކުލަ ކަމަށް ކަނޑައެޅުމަށް ޕޯލްތައް ނަގާ އެކަން ކުރުމަށް ނިންމާ އެކަމުގެ މަސައްކަތް ކުރަމުންދަނިކޮށް ރައީސް ޔާމީން އަލަށް އުފައްދަން މަސައްކަތް ކުރައްވާ 'ޕީޕަލްސް ނޭޝަނަލް ކޮންގްރެސް (ޕީއެންސީ)ގެ ކުލަޔަށް މިކުލަ ކަނޑައެޅުމަކީ ފޭރުން ނޫން އިތުރު ކޮންކަމެއް ތޯ؟" ޒުވާނުންގެ ޕާޓީގެ ފޭސްބުކް ޕޭޖުގައި ލިޔެފައިވެއެވެ. އަދި މިއީ އެޕޭޖުގެ ކުލަ ކަމަށާއި ކުލަ ފޮށީގައި ކުލަ މަދީތޯ ސުވާލު ކޮށްފައިވެއެވެ. ދިވެހި ޒުވާނުންގެ ޕާޓީގެ ފޭސްބުކް ޕޭޖަށްވަނީ 529 ލައިކު ލިބިފައެވެ.\nމީސް މީޑިއާގައި ވައިރަލް ވެފައިވާ ޓްވިޓަރ ޕޯސްޓެއްގައިވެސް ވަނީ މިކަމާ ދެކޮޅަށް އަޑު އުފުލާފައެވެ.\nދިވެހި ޒުވާނުންގެ ޕާޓީ އުފެއްދުމުގައި އެންމެ އިސްކޮށް އުޅުއްވާ މުރުޝިދު ވެސް ވަނީ މިކަމާއި ދެކޮޅަށް އަޑުއުފުލާފައެވެ. ރައީސް ޔާމީންގެ އާ ސިޔާސީ ޕާޓީ ވުޖޫދަށް އަންނައިރު އެމަނިކުފާނަށް މިއޮތީ އަނެއްކާވެސް ކުލައެއް ފޭރި ގަންނަން އުޅޭ ކަމުގެ ތުހުމަތު ދިވެހި ޒުވާނުންތަކެއް ކޮށްފައެވެ. މުރުޝިދު ޖަޒީރާއަށް މައުލޫމާތު ދެމުން ވިދާޅުވީ މިއީ ވަރަށް އުއްމީދާއި އެކު ކުރަަމުން އައި މަސައްކަތެއް ކަމަށާއި ކުރި ހުރިހާ މަސައްކަތެއް ފެނަށް ވެއްޖެކަމަށެވެ. "ދިވެހި ޒުވާނުންގެ ޕާޓީގެ ކުލަ އަށް ކަޅު އަދި ވިލު ކުލަ ހަމަ ޖެއްސުމަށް އަޅުގަނޑު 'އިންޑިޕެންޑެންޓް ޔޫތް މޯލްޑިވްސް' ގައިވެސް އަދި އަމިއްލަ ޕްރޮފައިލްގައިވެސް ޕޯލް ނަގައި، ލޯގޯވެސް ހަދައިގެން މިއުޅެނީ. އެފެންނަނީ ނޫންތޯ ޕާޓީ ޕޭޖުވެސް؟" ޖަޒީރާ އަށް މައުލޫމާތު ދެމުން މުރުޝިދު ވިދާޅުވިއެވެ.\n"އަޅުގަނޑު ކިހިނެއްތޯ ހަދާނީ؟ އަޅުގަނޑަކީ ނިކަމެތި ނޯޕާޓީ މީހާ. އަޅުގަނޑަކީ އާރެއް ބާރެއް ނެތް ނިކަމެއްޗެއް. އަޅުގަނޑަށް ވީ ވަރަކުން މިކަމާއި ދެކޮޅަށް އަޑުއުފުލަމުން މިދަނީ" މުރުޝިދު ވަރަށް އަސަރާއިއެކު ޖަޒީރާއަށް މައުލޫމާތު ދިނެވެ.\nދިވެހި ޒުވާނުންގެ ޕާޓީ އާއި ޕީޕަލްސް ނޭޝަނަލް ކޮންގްރެސް އާއި އެއްވެސް ގުޅުމެއް އޮތްތޯ ކުރި ސުވާލަށް ޖަވާބު ދެއްވަމުން މުރުޝިދު ވިދާޅުވީ، އެއްވެސް ކަހަލަ ގުޅުމެއް ނެތްކަމަށާއި ދިވެހި ޒުވާނުންގެ ޕާޓީ އަކީ އަދުގެ އެއްވެސް ސިޔާސީ ލީޑަރަކާއި ގުޅުމެއްނެތި ޒުވާނުންގެ އިސް ނެގުމުގެ މަތިން މިގައުމުގެ ސިޔާސީ މޫނުމަތި ބަދަލުކޮށްލުމުގެ ނިޔަތުގައި ކުރެވޭ ގައުމީ މަސައްކަތެއް ކަމުގައެވެ.\n"މިއީ އެކަކު ވަށާ އެންމެން އެނބުރޭ ސަގާފަތާ ސިޔާސަތު މުގުރާލާ ވަކި މީހަކަށް ނިސްބަތްނުވެ ޒުވާނުންގެ އަޑާއި އިހްސާސްތަކުގެ މައްޗަށް ބިނާވެފައިވާ ޒުވާނުންގެ ވިންދާ ލެޔާ ގުޅިފައިވާ ކަމެއް" މުރުޝިދު ވިދާޅުވިއެވެ.\nއިލެކްޝަންސް ކޮމިޝަންސް އިން ވަނީ ރައީސް ޔާމީން ގެ އާ ޕާޓީ އުފައްދަވަން މިއަދު ހުއްދަ ދެއްވާފައެވެ. ރައީސް ޔާމީންގެ އާ ޕާޓީ ރަޖިސްޓްރީ ކުރައްވަން ފޯމު ހުށަހެޅީ ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ އެވެ. މިކަމާއި ގުޅިގެން އަދި ޕީއެންސީ އަކުން ވަކި އެއްޗެއް ނުބުނެއެވެ. މީސް މީޑިއާގައި ރައީސް ޔާމީނަށް ތާއިދު ކުރައްވާ ފަރާތްތަކުން ދަނީ މިކުލަ ޕްރޮމޯޓު ކުރުމުގެ މަސައްކަތް ކުރަމުންނެވެ.\nދިވެހި ޒުވާނުންގެ ޕާޓީ\nޕީޕަލްސް ނޭޝަނަލް ކޮންގްރަސް


Inthikhaabaai Dhimaa Koh Mashroo'u Thah Speed Gai Fehsigen Dhiyumakee Ladhuvethi Kameh : Zaid އިންތިޚާބާއި ދިމާކޮށް މަޝްރޫޢުތައް ސްޕީޑުގައި ފެށިގެން ދިއުމަކީ ލަދުވެތިކަމެއް: ޒައިދު – Huvadhoo News Inthikhaabaai Dhimaa Koh Mashroo'u Thah Speed Gai Fehsigen Dhiyumakee Ladhuvethi Kameh : Zaid Huvadhoo News\nއިންތިޚާބާއި ދިމާކޮށް މަޝްރޫޢުތައް ސްޕީޑުގައި ފެށިގެން ދިއުމަކީ ލަދުވެތިކަމެއް: ޒައިދު\nއިންތިޚާބާއި ދިމާކޮށް، ރައްޔިތުންނަށް ބޭނުންވާ ކަންކަން ކުއްލިއަކަށް ފެނި، މަޝްރޫޢުތައް ސްޕީޑުގައި ފެށިގެން ދިއުމަކީ ލަދުވެތިވާންޖެހޭ ކަމެއްކަމަށް ދީނީ އިލްމުވެރިޔާ ޝައިޚު އަލީ ޒައިދު ވިދާޅުވެއްޖެއެވެ.\nޝައިޚު ޒައިދު މިފަދައިން ވިދާޅުވީ އަންނަ މަހުގެ5ވަނަ ދުވަހު ބާއްވާ ކޮމަންޑޫ ދާއިރާގެ އިންތިޚާބާއި ދިމާކޮށް ސަރުކާރުން ކުއްލިއަކަށް ފަށަން ނިންމާފައިވާ މަޝްރޫއުތަކަށް އިޝާރާތް ކުރައްވައެވެ. ޝައިޚު ޒައިދު ވިދާޅުވީ ރައްޔިތުން ބޭނުންވާ ކަންކަން ސީދާ އިންތިޚާބާއި ދިމާކޮށް ސްޕީޑުގައި ފެށިގެންދަކަމީ ލަދުވެތި ކަމެއްކަމަށެވެ.\nރައްޔިތުންގެ ބޭނުންތައް ފުއްދަން ޖެހޭނީ ކޮންމެ ފަހަރަކު އިންތިޚާބެއް ބޯމަތިވެގެން ނޫންކަމަށާއި، މިގޮތަށް ވަކި އިންތިޚާބަކާއި ދިމާކޮށް ފަށާ ކަންކަމަކީ އިންތިޚާބަށް ނުފޫޒު ފޯރުވުންކަމަށް ޒައިދު ވިދާޅުވިއެވެ.\nއިންތިޚާބާއި ދިމާކޮށް، ރައްޔިތުންނަށް ބޭނުންވާ ކަންކަން ކުއްލިއަކަށް ފެނި، މަޝްރޫޢުތައް ސްޕީޑުގައި ފެށިގެން ދިއުމަކީ ލަދުވެތިކަމެއް. ކަމެއް ކޮށްދޭން ޖެހޭނީ އިންތިޚާބަކާއި ވިއްދައިގެން ނޫން! މިގޮތަށް ފެށޭ މަޝްރޫޢު ތަކަކީ ނުފޫޒު ފޯރުވުމުގެ އަމަލެއްކަމަށް ބުނުމުގެ ޖާގަ އެބައޮތް. – އަލީ ޒައިދު\nސަރުކާރުން ކުއްލި ގޮތަކަށް ކޮމަންޑޫ ދާއިރާގެ ކަންކަން ކުރަން ރާވާފައިވާއިރު، މިކަމުގެ ކަންބޮޑުވުން އިލެކްޝަން ކޮމިޝަނުންވެސް ވަނީ ފާޅުކޮށްފައެވެ. ޚާއްސަކޮށް، ބަޖެޓުގައި ނެތް ކަންކަންވެސް ކުއްލިއަކަށް ބަޖެޓް ހަމަޖެހި ކުރުމަށް ނިންމުމާއި ގުޅިގެން ގިނަ ތުހުމަތުތަކެއް ދަނީ ކުރެވެމުންނެވެ. އިންތިޚާބު ބޯމަތިވެފައިވާ މިދަނޑިވަޅާއި ދިމާކޮށް ސަރުކާރުން ކުރަމުންދާ ކަންތައްތަކަކީ އިންތިޚާބަށް ނުފޫޒު ފޯރުވުމަށް ހިންގަމުންދާ އަމަލުތަކެއްގެ ގޮތުގައި އިދިކޮޅު ފަރާތްތަކުން ދަނީ ބުނަމުންނެވެ.\nއިލެކްޝަންސް ކޮމިޝަނުން އިއްޔެ ސިޔާސީ ޕާޓީތަކާއިއެކު ބޭއްވި ބައްދަލުވުމުގައި އެކޮމިޝަންގެ ނައިބް ރައީސް އިސްމާއިލް ހަބީބު ވިދާޅުވީ އިންތިޚާބާއި ދިމާކޮށް ކުއްލިއަކަށް ސަރުކާރުގެ މެނިސްޓޯގައާއި، އަދި ބަޖެޓުގައި ނެތްކަންކަން ކުރުމަކީ އިންތިޚާބަށް ނުފޫޒު ފޯރުވުންކަމަށް ބެލެވޭނެ ޖާގަ އޮންނާނެކަމަށެވެ. އެހެންކަމުން އެއްވެސް ފަރާތްތަކުން އެފަދަ އަމަލުތައް ނުކުރުމަށް ހަބީބް ވަނީ އިލްތިމާސް ކުރައްވާފައެވެ.


މޯދީ މަޖިލީހުގައި ތަގްރީރު ކުރައްވާ ވަގުތާއި މެދު އިދުކޮޅު މެމްބަރުން ނުރުހުން ފާޅުކޮށްފި | Jazeera\tމޯދީ މަޖިލީހުގައި ތަގްރީރު ކުރައްވާ ވަގުތާއި މެދު އިދުކޮޅު މެމްބަރުން ނުރުހުން ފާޅުކޮށްފި - Jazeera\nމޯދީ މަޖިލީހުގައި ތަގްރީރު ކުރައްވާ ވަގުތާއި މެދު އިދުކޮޅު މެމްބަރުން ނުރުހުން ފާޅުކޮށްފި\nއީމާ މުހައްމަދު ވަހީދު June 6, 2019 153 views0\nއިންޑިއާގެ ބޮޑުވަޒީރު ނަރެންދުރަ މޯދީ ރާއްޖެއަށް ކުރައްވާ ފުރަމާނަ ދަތުރުފުޅުގައި، މަޖިލީހުގައި ތަގްރީރު ކުރެއްވުމަށް ހަމަޖެހިފައިވާ ގަޑިއާއި މެދު، މަޖިލީހުގައި ތިއްބަވާ ބައެއް އިދިކޮޅު މެމްބަރުން ނުރުހުން ފާޅުކޮށްފިއެވެ.\nއިންޑިއާގެ ބޮޑު ވަޒީރު ރާއްޖޭގެ މަޖިލިސް ކުރާ ގޭގައި ތަގްރީރު ކުރައްވާ ހާއްސަ ޖަލްސާ ބޭއްވުމަށް އެޖެންޑާ ކޮށްފައިވަނީ، ހޮނިހިރު ދުވަހުގެ ރޭ 18:45ގައެވެ. އިދިކޮޅު ޕީޕީއެމް އަދި ޕީއެންސީގެ ކޯލިޝަނުގައި ހިމެނޭ މަޖިލިސް މެމްބަރުން ގަޑިއާއި ދޭތެރޭ ނުރުހުން ފާޅުކޮށްފައިވަނީ، އެ ގަޑީގައި މަޖިލީހުގެ ޖަލްސާއެއް ބޭއްވުމުން ނަމާދު ވަގުތަށް ބުރޫއަރާ ކަމަށް ބުނެއެވެ.\nއެކަމާ ގުޅިގެން އިދިކޮޅު ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް ކުރެއްވި ޓްވީޓެއްގައި ވަނީ މަޖީހުގައި އިންޑިއާގެ ބޮޑުވަޒީރު ތަގުރީރު ކުރައްވާ ޖަލްސާ މަޣުރިބު ނަމާދާއި އިޝާ ނަމާދުގެ ދޭތެރެއަށްވާ ގޮތަށް އެޖެންޑާ ކުރަން ޖެހުނު ސަބަބާ މެދު ސުވާލު އުފައްދަވާފައެވެ. އެއީ ދިނާއި ސިޔާސަތު ވަކިކުރުމުގެ ވިސްނުމެއްގައި ކުރި ކަމެއްތޯ ވެސް އޭނާ ސުވާލު ކުރެއްވިއެވެ.\nޕީއެންސީ ތަމްސީލު ކުރައްވާ މަޑުއްވަރީ ދާއިރާގެ މެންބަރު އަދި ކުރީގެ ޑިފެންސް މިނިސްޓަރު އާދަމް ޝަރީފް އުމަރު ވިދާޅުވީ މޯދީ ރާއްޖެ ވަޑައިގަތުމަކީ މުހިއްމު ކަމެއް ކަމަށާއި، އެއީ ދެގައުމުގެ ގުޅުން ބަދަހިވާނެ ކަމެއް ކަމަށެވެ. ނަމަވެސް މޯދީ މަޖިލީހުގައި ތަގުރީރު ކުރެއްވުމަށް ދެ ނަމާދު ދޭތެރޭގައި މަޖިލީހުގެ ޖަލްސާއެއް ބޭއްވުމަކީ ރާއްޖޭގެ އާދަކާދަ އާއި ސަގާފަތާ ބީރައްޓެހި ކަމެއް ކަމަށް އާދަމް ޝަރީފް ވިދާޅުވިއެވެ.\nއެކަމާއި ގުޅޭގޮތުން ވާހަކަ ދައްކަވަމުން، މަހިބަދޫ ދާއިރާގެ މެންބަރު އަހުމަދު ތޯރިގު (ޓޮމް) ވިދާޅުވީ، ބޮޑުވަޒީރު މޯދީއަށް ތަގުރީރު ކުރެއްވުމުގެ ފުރުސަތު ދިނުމަށް މަޖިލީހުގައި ނެގި ވޯޓުގައި ވެސް ބައިވެރިވެވަޑައިނުގަންނަވާ ކަމަށާއި މޯދީ ތަގުރީރު ކުރެއްވުމުގެ ކުރިން އިންޑިއާގައި މުސްލިމުންނާ ދޭތެރޭ ހިނގާ ލާއިންސާނީ އަމަލުތަކާއި ދުއްތުރާތަކަށް އިހުތިޖާޖު ކުރެއްވުމުގެ ގޮތުން، މޯދީގެ ވާހަކަފުޅު ފެށުމުގެ ކުރިން ޖަލްސާ ދޫކޮށް ނިކުންނަވާނެ ކަމަށެވެ.\n19 ވަނަ ރައްޔިތުންގެ މަޖިލީހުގައި އިންޑިއާގެ ބޮޑު ވަޒީރު ނަރެންދުރަ މޯދީއަށް ތަގްރީރު ކުރެއްވުމަށް ދައުވަތު ދިނުމަށް މަޖިލީހުން ފާސްކުރީ މެމްބަރުންގެ މެދުގައި ބޭއްވުނު ފެންނަ ނުފެންނަ ވޯޓަކުންނެވެ.


ހިތަދޫ ސްކޫލް/ ސ.ހިތަދޫ\nމަޤާމުގެ ނަންބަރ :\nމަޤާމުގެ ކްލެސިފިކޭޝަން :\nހިތަދޫ ސްކޫލް ، އައްޑޫސިޓީ ، ހިތަދޫ\n4465.00ރުފިޔާ ( މަހަކު )\n1500.00ރުފިޔާ ( މަހަކު )\nއިތުރު ޢިނާޔަތްތައް :\n1. މުވައްޒަފުންގެ ޙާޟިރީ ސިސްޓަމުންނާއި ފޮތުން ދުވަހުން ދުވަހަށް ބެލެހެއްޓުމާއި މަހުންމަހަށް ޙާޟިރީ ރިޕޯރޓް ތައްޔާރު ކުރުމާއި އަދި ކޮންމެ މީލާދީ މަހެއްގެ 16 ގަ ގަޑީލާރި ރިޕޯރޓް ތައްޔާރު ކުރުމަށްފަހު ބަޖެޓްސެކްޝަނާއި ޙަވާލުކުރުމާއި މުވައްޒަފުންގެ ސަލާމާއި ޗުއްޓީގެ ކަންތައްތައް ބަލަހައްޓައި ޗުއްޓީ ހުއްދަ ތައްޔާރު ކުރުން.\n2. މުވައްޒަފުންގެ ވަޒީފާއާއި ގުޅިގެން ލިޔަންޖެހޭ ސިޓީ ، މެސެޖް ފަދަ ތަކެތި ލިޔެ ތައްޔާރުކޮށް ފޮނުވުން.އަދި ސްކޫލަށް ބޭނުންވާ މަޤާމްތައް އުފެއްދުމަށާ އިޢުލާން ކުރުމުގެ ހުއްދައަށް އެދެން ބޭނުންވާ މަޢުލޫމާތުތައް ފުރިހަމަކޮށް ފޮނުވުމަށާއި މަޤާމްތަކަށް އިޢުލާންކޮށް މުއްދަތު ހަމަވުމުން އިންޓަރވިއު ފޯމްތައް ތައްޔާރުކޮށް ، އިންޓަރވިއު ނިމުމުން ވަޒީފާ ހަމަޖެއްސުމަށް ބޭނުންވާ ހުރިހާ ލިޔެކިޔުންތަކާއެކު، ވިއުގާގެ ތެރެއިން ވަޒީފާ ހަމަޖެއްސުމުގެ މަސައްކަތް ކުރުން، ލިޔުންތައް ފައިލުކުރުން.\n3. ސިވިލްސަރވިސް މުވައްޒަފުންގެ މަސައްކަތު ފެންވަރު ބަލާ ފޯމުތައް އަހަރު ފެށޭއިރު ސުޕަރވައިޒަރުންނާއި ޙަވާލުކުރުމާއިއެކު ޓާރގެޓް ކަނޑައެޅުނު މިންވަރުގެ ރިޕޯރޓް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.އަދި އަހަރު ނިމުމުން ފުރިހަމަ ކުރެވިފައިވާ ފޯމްތައް ޕާރސަނަލް ފައިލުގައި ފައިލުކުރުމަށްފަހު ފޯމް ފުރިހަމަކުރި ގޮތުގެ ރިޕޯރޓް ފޮނުވަންޖެހޭ ފަރާތްތަކަށް ފޮނުވުން.އަދި ފޯމުތައް ވިއުގާގެ ތެރެއަށް އަޅަން ޖެހޭ މުއްދަތުގެ ތެރޭގައި އެޅުމުގެ މަސައްކަތް ކުރުން.\n4. މުވައްޒަފުންގެ ރަޖިސްޓްރީ ބެލެހެއްޓުން. މިގޮތުގެ މަތިން ވަޒީފާއަށް އަލަށް ވަންނަ މުވައްޒަފުންނާއި ވަޒީފާއިން ވަކިވާ ނުވަތަ ބަދަލުވާ މުވައްޒަފުންގެ މަޢުލޫމާތުތައް، ޗިޓުގައިވާ ގޮތަށް ރަޖިސްޓްރީގައި ލިޔެ ފުރިހަމަކުރުން.\n5.ސްކޫލަށް ލިބޭ ސިޓީފަދަ ލިޔެކިޔުންތައް ބަލައިގަތުމާއި، އެންޓްރީ ކުރުމާއި، ލިޔުންތައް ފައިލްކޮށް ބެލެހެއްޓުން. އަދި ދުވަހުން ދުވަހަށް ސްކޫލްގެ މެއިލްތައް ޗެކްކުރުމާއިއެކު މެއިލްގެ ޒަރީޢާއިން ސްކޫލަށް ލިބޭ ލިޔެކިޔުންތައް އެންޓްރީކޮށް އަވަސްތަކެތި ވަގުތުން ވަގުތަށް ހުށަހަޅަންޖެހޭ ފަރާތްތަކަށް ހުށަހަޅާ، ޖަވާބުދޭންޖެހޭ ލިޔުންތަކަށް އިސްވެރިޔާގެ ލަފާގެމަތިން، މުއްދަތު ހަމަވުމުގެ ކުރިން ޖަވާބު ދިނުން.\n6. ސްކޫލުން ކުރިޔަށް ގެންދާ ޚާއްޞަ މަސައްކަތްތަކުގައި، ކޯކަރިކިއުލަރ އެކްޓިވިޓީސްތަކުގައި ބައިވެރިވުމާއި، މަސައްކަތުގެ ދާއިރާގެ ތެރެއިން ޙަވާލުކުރެވޭ އެހެނިހެން މަސައްކަތްތައް ކުރުމާއި އެކު ރަސްމީގަޑި ފިޔަވައި، އޮފީސް ހުޅުވުމަށް ޙަވާލު ކުރެވޭ އެހެނިހެން ގަޑިތަކުގައި އޮފީސް ހުޅުވައި ލެއްޕުން.\n7. އިދާރީ އަދި އެކެޑެމިކް މަސައްކަތްކުރާ މުވައްޒަފުން ޗުއްޓީގައި ތިބޭ ދުވަސްވަރު، އިދާރީގޮތުން ބެލެހެއްޓުމަށް ޙަވާލުކުރެވޭ އެންމެހައި މަސައްކަތް ކުރުން.\n8. ޙަވާލުކުރެވިފައިވާ މަސައްކަތުގެ އިތުރުން، ސްކޫލްގެ ރަސްމީ މަސައްކަތާ ގުޅޭގޮތުން ޙަވާލުކުރެވޭ އެންމެހައި ކަންތައްތައް ކުރުމާއި އެކު އޮފީހުގައި ހުންނަ ލިޔެކިޔުމާއި އެހެނިހެން ތަކެއްޗަށް އަމާނާތްތެރިވުން.\n9. ސްކޫލްގެ ޕީ.އޭބީ އެކްސް އަށް އަންނަ ފޯނުތަކަށް ޖަވާބުދީ، ފޯނުކުރި ފަރާތްތަކުން ކުރާ ސުވާލުތަކަށް ވީވަރަކުން އެހީތެރިކަން ފޯރުކޮށްދިނުން.\nމެއިން ރަޖިސްޓްރީ އާއި ކްލާސްލިސްޓް ބެލެހެއްޓުން.މިގޮތުގެ މަތިން ސްކޫލަށް ވަންނަ ކުދިންނާއި ވަކިވާ ކުދިންގެ މަޢުލޫމާތު ދުވަހުން ދުވަހަށް ފޮތުގައި ލިޔެ ކޮމްޕިއުޓަރގައި ހުންނަ ލިސްޓް އަޕްޑޭޓްކޮށް ބެލެހެއްޓުމާއެކު ސްކޫލަށް ވަންނަ /ވަކިވާ ކުދިންގެ މަޢުލޫމާތު ސުޕަރވައިޒަރުންނަށް ދިނުމަށް ފަހު ދަރިވަރުންގެ މަޢުލޫމާތު ފައިލުތައް ބެލެހެއްޓުން.\nސްކޫލުން ވަކިވާން އެދޭ ކުދިންގެ ލީވިންސެޓްފިކެޓް ، ބެލެނިވެރިޔާ އެކަމަށް އެދި ސިޓީ ހުށަހަޅާތާ3ދުވަހުގެތެރޭގައި ނިންމާފަ ބެލެނިވެރިޔާއާއި ޙަވާލުކުރުމަށްފަހު ކޮޕީ ފައިލު ކުރުން.އަދި ގްރޭޑް 10 ނިންމާ ކުދިންގެ ލީވިންސެޓްފިކެޓް އެއަހަރެއްގެ ޑިސެމްބަރ މަސް ނިމުމުގެކުރިން ނިންމާފައި ބެލެނިވެރިންނަށް ދޫކުރުމުގެ ކަންތައް ހަމަޖެއްސުމަށްފަހު ކޮޕީތައް ފައިލުކުރުން.\nސްކޫލްގެ އިންވެންޓްރީ ދުވަހުން ދުވަހަށް ބެލެހެއްޓުން.އެގޮތުގެ މަތިން ސްކޫލަށް ލިބޭ ހަރުމުދާތައް ބަލައިގަނެ ނަންބަރުޖަހާ އިންވެންޓްރީއަށް ނެގުމަށް ފަހު އިންވެންޓްރީގައި ހިމެނޭ ތަކެތީގެ ތެރެއިން ބޭނުން ނުކުރެވޭ ތަކެތި އެޑިޔުކޭޝަންގެ ހުއްދަ އާއިއެކު ނައްތާލުން، އަދި ނީލަންކިޔަން ޖެހޭ ތަކެތީގެ ލިސްޓް އެޑިޔުކޭޝަނަށް ފޮނުވައިގެން ހުއްދަ ހޯދުމަށް ފަހު އިސްވެރިޔާގެ ލަފާގެ މަތިން ނީލަންކިޔުމުގެ ކަންތައްތައް ކުރިޔަށް ގެންދިއުން.\nގްރޭޑް 10،9،8،7 ގެ ސުޕަރވައިޒަރުން ޙަވާލު ކުރާ ލިޔެކިޔުންތައް ނިންމަންޖެހޭ ގަޑިއަށް ތައްޔާރުކޮށް ޙަވާލުކުރަންޖެހޭ ފަރާތްތަކާ ޙަވާލު ކުރުން.މިގޮތުގެމަތިން ޓީޗަރުންގެ ނޯޓިސްތައް ތައްޔާރުކޮށް ސޮއި ކުރުވުމަށްފަހު ފައިލު ކުރުމާއި ، އިތުރު ޙަރަކާތްތަކާއި ގުޅިގެން ކުދިންނަށް ދޭންޖެހޭ ސްލިޕްތައް ގަޑިއަށް ނިންމުމަށްފަހު ކުދީންނާ ޙަވާލުކުރުމަށް ކްލާސްޓީޗަރާއި ޙަވާލުކުރުން އަދި އިތުރު ޙަރަކާތްތަކާއި ގުޅިގެން ލިޔަންޖެހޭ ލިޔުންތައް ލިޔެ ފޮނުވަންޖެހޭ ފަރާތްތަކަށް ފޮނުވާ ކޮޕީތައް ފައިލުކުރުން. މީގެ އިތުރުން ގްރޭޑް 10ގެ ކުދިންގެ އޯލެވެލް އެޕްލިކޭޝަން ފޯމްްގެ ކަންތައްތައް ސުޕަވައިޒަރުގެ ލަފާގެ މަތިން ނިންމުމާއިއެކު އޯލެވެލް ނިންމާ ކުދިންގެ އޯލެވެލް،އެސް.އެސް.ސީ ސެޓްފިކެޓްތައް ރައްކާތެރިކަމާއެކު ބަލަހައްޓާ، ސެޓްފިކެޓްތައް ދޫކުރުން.\n5.ސްކޫލްގެ ދަރިވަރުންނަށް ދެވޭ ޓެކްސްޓް ފޮތާއި ފޮތްލިސްޓް ވައުޗަރގެ ކަންތައްތައް ބެލެހެއްޓުން.މިގޮތުން އަހަރުފެށޭއިރު ކުދިން ތިބޭނެކަމަށް ލަފާކުރާ ޢަދަދު މިނިސްޓްރީގެ ކަމާބެހޭ ސެކްޝަނަށް ފޮނުވައިގެން ޓެކްސް ފޮތްތަކާއި ފޮތްލިސްޓް ވައުޗަރ ހޯދުމާއި ، ފޮތާއި ވައުޗަރުތައް ސްކޫލަށް ލިބޭތާ7ދުވަހުގެ ތެރޭގައި ވައުޗަރުތަކުގެ ފުރިހަމަކުރަންޖެހޭ ބައިތައް ފުރިހަމަކޮށް، ބެލެނިވެރިންނަށް ފޮތާއި ވައުޗަރ ލިބޭނެ އިންތިޒާމް ހަމަޖެއްސުން.އަަދި ދޫކުރެވޭ ފޮތާއި ވައުޗަރު ތަކުގެ ރެކޯޑުތައް ފައިލުކޮށް ބެލެހެއްޓުން.\n6.ސްކޫލްގެ ދަރިވަރުންގެ މަޢުލޫމާތު ފުރިހަމަކުރުމަށްޓަކައި މިނިސްޓްރީ އޮފް އެޑިޔުކޭޝަނުން ހައްދަވާފައިވާ ސޮފްޓްވެއަރ ތަކުގައިވާ ސްކޫލްގެ ދަރިވަރުންނާއި ގުޅޭ މަޢުލޫމާތުތައް އެޑިޔުކޭޝަނުން ދެއްވާފައިވާ އިރުޝާދާއި އެއްގޮތަށް ދުވަހުން ދުވަހަށް ފުރިހަމަކުރުން.މިގޮތުން ކޮންމެ ދިރާސީ އަހަރެއް ނިމުމުން އެއް ގްރޭޑުން އަނެއް ގްރޭޑަށް ބަދަލުވާ ކުދިން ބަދަލު ކުރުމާއި ރިޕީޓް ކުރަން ޖެހިއްޖެ ޙާލަތެއްގައި ކުދިން ރިޕީޓް ކުރުމާއި ސްކޫލްގައި ކިޔަވާ ދަރިވަރުންގެ ތެރެއިން އެހެން ސްކޫލްތަކަށް ބަދަލުވާ ކުދިން ބަދަލު ކުރުމުގެ މަސައްކަތް ކުރުން.އަދި އޭގައިވާ ކްލާސް ތަކުގެ މަޢުލޫމާތާއި މާއްދާ ތަކާއި ކްލާސްތަކަށް ކިޔަވައި ދެއްވުމަށް ވަޑައިގަންނަވާ މުދައްރިސުންގެ މަޢުލޫމާތުތައްވެސް ފުރިހަމަކުރުން.\n7.ސްކޫލުން ކުރިޔަށް ގެންދާ ޚާއްޞަ މަސައްކަތްތަކުގައި، ކޯކަރިކިއުލަރ އެކްޓިވިޓީސްތަކުގައި ބައިވެރިވުމާއި، މަސައްކަތުގެ ދާއިރާގެ ތެރެއިން ޙަވާލުކުރެވޭ އެހެނިހެން މަސައްކަތްތައް ކުރުމާއި އެކު ރަސްމީގަޑީގައާއި އެހެނިހެން ގަޑިތަކުގައިވެސް އޮފީސް ހުޅުވުމަށް ޙަވާލުކުރެވިއްޖެނަމަ އެގަޑިތަކުގައި އޮފީސް ހުޅުވައި ލެއްޕުން. އިދާރީ އަދި އެކެޑެމިކް މަސައްކަތްކުރާ މުވައްޒަފުން ޗުއްޓީގައި ތިބޭ ދުވަސްވަރު، އިދާރީގޮތުން ބެލެހެއްޓުމަށް ޙަވާލުކުރެވޭ އެންމެހައި މަސައްކަތް ކުރުން.\n8.ޙަވާލުކުރެވިފައިވާ މަސައްކަތުގެ އިތުރުން، ސްކޫލްގެ ރަސްމީ މަސައްކަތާ ގުޅޭގޮތުން ޙަވާލުކުރެވޭ އެންމެހައި ކަންތައްތައް ކުރުމާއި އެކު އޮފީހުގައި ހުންނަ ލިޔެކިޔުމާއި އެހެނިހެން ތަކެއްޗަށް އަމާނާތްތެރިވުން. ސްކޫލްގެ ޕީ.އޭބީ އެކްސް އަށް އަންނަ ފޯނުތަކަށް ޖަވާބުދީ، ފޯނުކުރި ފަރާތްތަކުން ކުރާ ސުވާލުތަކަށް ވީވަރަކުން އެހީތެރިކަން ފޯރުކޮށްދިނުން.\nމަޤާމުގެ ޝަރުޠުތައް :\nސާނަވީ ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން ' ސެކެންޑަރީ ސްކޫލް ' ނުވަތަ ' ހަޔަރ ސެކެންޑަރީ ސްކޫލް ' ސެޓްފިކެޓް އިމްތިޙާނުގައި ' ދިވެހި ' މި މާއްދާއިން ދަށްވެގެން ' ސީ ' ގްރޭޑް ލިބިފައިވުން.\nފުރިހަމަ ކޮށްފައިވާ ސިވިލްސަރވިސްގެ ވަޒީފާއަށް އެދޭ ފޯމު ( މި ފޯމް ސިވިލް ސަރވިސްގެ ކޮމިޝަނުގެ ވެބްސައިޓުން އަދި ހިތަދޫ ސްކޫލް އޮފީހުގެ ކައުންޓަރުން ލިބެންހުންނާނެއެވެ.)\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓްތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\n8- މަސައްކަތުގެ ތަޖުރިބާގެ ލިޔުންތަކުގެ ކޮޕީ :\nތަ ތަޢުލީމަށް ލިބިފައިވާ މިންވަރު\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 ސެޕްޓެމްބަރ 2019 ވާ އަންގާރަ ދުވަހުގެ 14:00ގެ ކުރިން، ހިތަދޫ ސްކޫލްގެ އޮފީހަށެވެ.ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރި ކޮށްވެސް ބަލައި ގަނެވޭނެއެވެ.އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nއިންޓަރވިއު ( އިމްތިޙާނާއި ޕްރެޒެންޓޭޝަން އޮންނަ ނަމަ އެބައިވެސް ހިމެނުން ) އޮންނާނެ ތަނާއި، މުއްދަތު :\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 15 ސެޕްޓެމްބަރ 2019 އާއި 19 ސެޕްޓެމްބަރ 2019 އާއި ދެމެދު، ހިތަދޫ ސްކޫލް ގައެވެ.\nޝޯޓްލިސްޓް ކުރުން :\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެއެވެ.ވަޒީފާއަށް ކުރިމަތިލާ ފަރާތްތަކުގެ ޢަދަދު 10 އަށް ވުރެ ގިނަނަމަ 10 ފަރާތް ޝޯޓްލިސްޓް ކުރެވޭނެއެވެ.\nއިތުރު މަޢުލޫމާތު ހޯދުން :\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6886908 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\n3 މުހައްރަމް 1441


Netflix ah George Clooney film eh direct kuranee | Mihaaru\nނެޓްފްލިކްސް އަށް ޖޯޖް ކްލޫނީ ފިލްމެއް ޑައިރެކްޓްކޮށް، ކުޅެނީ\n27 ޖޫން 2019 - 07:47\nވެރައިޓީން ބުނި ގޮތުގައި މި ފިލްމަކީ ލިޔުންތެރިޔާ ލިލީ ބްރުކްސް-ޑާލްޓަން ހަމަ އެ ނަމުގައި 2016 ގައި ނެރުނު ސައިންސް ފިކްޝަން ވާހަކަ އަށް ބިނާކޮށް ހަދާ ފިލްމެކެވެ. "ގުޑް މޯނިން، މިޑްނައިޓް" ގެ ސްކްރީންޕްލޭއާ ހަވާލުވެފައި ވަނީ މާކް އެލް ސުމިތެވެ.\nމި ފިލްމު ޑައިރެކްޓްކޮށް، ބަތަލުގެ ރޯލް ކުޅުމުގެ އިތުރަށް ކްލޫނީގެ ފިލްމުގެ ޕްރޮޑިއުސަރެއްގެ ގޮތުގައި ވެސް ހިއްސާވާނެ އެވެ. އެކަމަކު ފިލްމުގެ އިތުރު ކާސްޓުންނާއި ޝޫޓިން ފަށާނެ އިރެއް އަދި އިއުލާނެއް ނުކުރެ އެވެ.\nނެޓްފްލިކްސްއާ ގުޅިގެން ފިލްމެއް ހެދުމާ ބެހޭ ގޮތުން ކްލޫނީ ބުނީ މިއީ ވަރަށް އުފާވެރި ކަމެއް ކަމަށެވެ. އަދި ވަރަށް ވެސް ޝައުގުވެރި ފިލްމެއް ބެލުންތެރިންނަށް ގެނެސް ދޭނެ ކަމުގެ ޔަގީންކަން ދޭ ކަމަށް ބުންޏެވެ.\nGeorge Clooney to direct, star in 'Good Morning, Midnight' adaptation for Netflix https://t.co/PuVowRpHlE\n— Variety (@Variety) June 24, 2019\nސްޓްރީމިން ކުންފުނި ނެޓްފްލިކްސް އަށް ފިލްމެއް ހަދައި ދޭން ނިންމި އިރު، ކްލޫނީ ވަނީ ހުލޫ އަށް "ކެޗް-22" ކިޔާ ހަ އެޕިސޯޑް މިނީ ވެބް ސީރީޒެއް ވެސް ހަދައި ދީފަ އެވެ. އެއީ ވެސް އޭނާ ޑައިރެކްޓްކޮށް، މުހިއްމު ރޯލެއް ކުޅެފައިވާ އެއްޗެކެވެ. "ކެޗް-22" ސްޓްރީމްކޮށްފައި ވަނީ މިދިޔަ މަހު އެވެ.\nކާމިޔާބު އެތައް ފިލްމެއް ކުޅެފައިވާ ކްލޫނީ، 58، އެންމެ ފަހުން ޑައިރެކްޓް ކުރި ފީޗާ ފިލްމަކީ 2017 ގެ "ސަބާބިކޮން" އެވެ.\nމަޝްހޫރު ގާނޫނީ ވަކީލާ އަމާލް ކުލޫނީގެ ފިރިމީހާ މިހާތަނަށް ހަ ފީޗާ ފިލްމު ޑައިރެކްޓްކޮށްފައިވެ އެވެ.\nއިތުރު ލިޔުންތައް ހޮލީވުޑް ޖޯޖް ކްލޫނީ އަމާލް ކްލޫނީ


Ameen Dhookohlumakee Nasheed Ah Dhin Hamalaa Ge Massala Ah Asaru Foarafaane Kammeh - MDP - Vaguthu\nނިރުބަވެރިކަމުގެ ބޮޑެތި މައްސަލަތަކުގައި ހައްޔަރުކުރާ މީހުން ފަސޭހަކަމާއެކު ދޫވެގެންދިއުމަކީ ކުރީގެ ރައީސް މުހައްމަދު ނަޝީދު އަވަހާރަކޮށްލުމަށް ދިން ހަމަލާގެ މައްސަލައަށް ވެސް އެ ނަތީޖާގެ އަސަރު ފޯރަފާނެ ކަމެއް ކަމަށް އެމްޑީޕީން ބުނެފިއެވެ.\nއެމްޑީޕީން މިގޮތަށް ބުނެފައި ވަނީ، އައިއެސް ޖަމާއަތުން ރާއްޖޭގެ އަމީރުކަމުގެ މަގާމަށް އައްޔަންކޮށްފައިވާ ކަމަށް ބުނާ މުހައްމަދު އަމީންގެ މައްޗަށް އުފުލާފައިވާ ދައުވާތައް ބާތިލްކޮށް، އޭނާ މިނިވަން ކުރުމަށް ހައިކޯޓުން ކުރި ހުކުމާއި ގުޅިގެންނެވެ.\nއެމްޑީޕީން ބުނީ، އެފަދަ ބޮޑެތި މައްސަލަތަކާއި ޑްރަގް ޓްރެފިކިންގ ގެ އެންމެ ބޮޑެތި މައްސަލަތައް ފަދަ މައްސަލަތަކުގައި ހައްޔަރުކޮޮށް ދައުވާ އުފުލޭ ގިނަ ފަރާތްތައް އާންމުގޮތެއްގައި ފަސޭހަކަމާއެކު ދޫވެދާ ވާހަކައަކީ މުޖުތަމަޢުގައި ގިނަ ބަޔަކު އަބަދުވެސް ކަންބޮޑުވުމާއެކު ދައްކަމުންދާ ވާހަކައެއް ކަމަށެވެ. އަދި އިޖުރާޢީ ނުކުތާއެއްގެ ޙުއްޖަތު ދެއްކުމަށްފަހު އެފަދަ ސީރިއެސް ތުޙުމަތުތަކުގައިވާ ފަރާތްތައް ދޫވެގެންދަނީ އަލުން ދައުވާ ނުވެސް އުފުލޭނޭ ގޮތަށްކަން ފާހަގަކުރެވޭ ކަމަށް އެ ބަޔާނުގައި ވެއެވެ.\nއެމްޑިޕީން ބުނީ، އަމީންވެސް ދޫކޮށްލާފައިވަނީ، ތުޙުމަތުކުރެވޭ ކުށުގެ ސީރިއެސް ކަމާއި ހެއްކާއި ގަރީނާގެ މައްޗަށް ބެލުމުގެ ތެރެއިން ނޫން ކަމަށެވެ.\n"އެއާ ހިލާފަށް އޭނާ ދޫކޮށްލުމަށް ނިންމާފައިވަނީ އިޖުރާއީ ހުއްޖަތެއް ކަމަށްވާ، ހައްޔަރުކުރުމާ ގުޅޭ ދެ ގާނޫނެއްގެ ދެމެދުގައި އުފެއްދި ސުވާލަކާ ގުޅުވައިގެން"، އެމްޑީޕީގެ ބަޔާނުގައި ވެއެވެ.\nމިފަދަ ސީރިއެސް އަދި ބޮޑު ނިރުބަވެރިކަމުގެ މައްސަލައެއްގައި ހައްޔަރުކޮށްފައިވާ މީހަކު މި ބާވަތުގެ ގާނޫނީ ހުއްޖަތެއްގައި ދޫވެދިއުމަކީ، ތަހްގީގްކުރާ އިދާރާ ނުވަތަ ޕްރޮސިކިޔުޓަރ ޖެނެރަލް ނުވަތަ ކޯޓުން ކުރެ ކޮންމެ ވެސް ފަރާތަކުން އެފަދަ މައްސަލަތަކުގައި ސަމާލުވެ، ފަރުވާތެރިވެ، ނުވަތަ ސީރިއެސް ވާންޖެހޭ މިންވަރަށް ޢަމަލުނުކުރުމުގެ ސަބަބުންކަމަށް ދެކޭ ކަމަށް އެ ބަޔާނުގައި ވެއެވެ.\n"އަދި އެކަމުގެ ނަތީޖާއެއްގެ ގޮތުން ރައީސް ނަޝީދު އަވަހާރަކޮށްލުމަށް ނިރުބަވެރިކަމުގެ ޙަމަލާދިން ފަރާތްތަކުގެ މައްޗަށް މިހާރު އުފުލާފައިވާ ދަޢުވާތަކާއި އެމީހުންގެ ބަންދާމެދު ކަންވެގެންދާނޭ ގޮތާމެދު މި ޕާރޓީން އިންތިހާއަށް ކަންބޮޑުވަން". އެމްޑީޕީގެ ބަޔާނުގައި ވެއެވެ.\nސެޕްޓެމްބަރު 18, 2021 18:54\nއަދީބު ޖަލަށްނުލާހުރުމަކީވެސް ހިޔާނާތުގެ ލިސްޓަށް އަސަރުކުރާނެކަމެއް ހަމައެކަނި ނަޝީދަށް އަސަރުކޮށްގެން ކަންބޮޑުވުމަކީ ރަށްޔަތުންނަށް ވެވޭ ބޭ އިންސާފެއް އެހެންމީހުންވެސް މިދުނިޔޭގައި އުޅޭކަންދަންނަންވާނެ.\nސެޕްޓެމްބަރު 18, 2021 22:36\nކުށެއްގެ ތުހުމަތު ކިރެވިދާނެ ސަބަބަކާހުރެ ނަމަވެސް ކުރެވޭ ތުހުމަތުގައި މީހަކު ހައްޔަރުކޮށްގެން ތަހްގީގް ކުރުމަކީ އަނިޔާވެރިކަން ކަމުގައި ގަބޫލު ނުކުރާ ސަލާމަތް ބުއްދިއެއް ނުހުންނާނެ...ހައްޔަރު ނުކޮށް ތަހުގީގު ކުރެވޭނެ ހާލަތެއް ނެތުމަކީ އާންމު މީހާގެ ހައްގަކަށް އަރައިގަނެ އަނިޔާވެރި ވެވިދާނެ ސަބަބެއް ނޫން ކަން ކުޑަ ކުދިންނަށް ވެސް ގަބޫލު ކުރެވޭނެ...އެފަދަ ހާލަތެއް ނެތުމަކީ ތަހުގީގު ކުރާ ވުޒާރާގެ ނާގާބިލުކަމާއި ވެރިންގެ ދޯހަޅިކަމާއި އަމިއްލައެދުން އިސްކުރުމުގެ ހެއްކެއް...އޭގެ އަދަބު ރައްޔިތުންނަށް ދިނުން އެއީ ތަހުޒީބުވެފައިވާ ބަޔަކު ގަބޫލު ކުރާނެ ކަމެއް ނޫން..އަމީނަކަށްވެސް ސާބިތުވީމަ އަދަބު ދޭންވީ...މިސާލަކަށް އޭނަ ތިމަންނަޔާ ޒާތީ ވީމަ ތިމަންނައަށް ގެއްލުމެއް ދީފާނެކަމަށް ފެންނާތީއޭ ބުނެ ހައްޔަރު ކުރުމަކީ ބާރުގެ ބޭނުން ނާޖާއިޒް ގޮތުގައި ބޭނުން ކުރުން...ތިބުނާ ހަރުކަށި މީހުން ގެ ފަރާތުން ދިވެހި އާންމު ރައްޔިތުންނަށް ލިބިފައިވާ އެއްވެސް ގެއްލުމެއް ނެތްއިރު، އެމީހުންގެ އަގީދާކަމަށް ބެލެވޭ ބުނުމަކަށް ރިޔާއަތްކޮށް ތުހުމަތުވެސް ކުރަން މަ ލަދުގަނޭ...އެމް.ޑީ.ޕީ ގެ ނުފޫޒް މިހާވަރަށް އޮތް ޝަރުއީ ނިޒާމެއްގެ ތެރެއިން އަމީން ދޫވެގެން ދިއުމުގައި އެމް.ޑީ.ޕީ ގެ އަތެއް ނޯވެނުދާނެކަން ސިޔާސީ ކަންކަން ކިރިޔާ އަޑު އިވިލާ މީހަކަށްވެސް ޔަގީންވާނެ\nސެޕްޓެމްބަރު 18, 2021 23:20\nއެމްޑީޕީގަ ތިބެނީ ހަރުކަށި ފިކުރުގެ މީހުން ރައްޖެ ފުނޑާލާފަ އިގިރޭސްވިލާތުގަ ދިރިއުޅުން ބިނާކުރަން ޑޮލަރު ހޯދަން އުޅޭމީހުން.\nސެޕްޓެމްބަރު 18, 2021 23:56\nތިޔަގޮތަްް ބުނަންޏާ ލުތުފީވެސްދޯ\nސެޕްޓެމްބަރު 19, 2021 06:24\nއަމީނުއެއް ނޫންދޯ އެކަންކުރީ ދެންކީއްވެ އަސަބު ފޯރަންވީ


SunOnline: Furusathuge beynun hifaa Inter evvana ah\nފުރުސަތުގެ ބޭނުން ހިފައި އިންޓަ އެއްވަނައަށް\nޢަބްދުﷲ އައިމަން 15 Feb 2021, 11:44\nއިންޓައާއި ލާޒިއޯ ކުޅުނު މެޗުގައި ލުކާކޫ ޖެހި ގޯލަށްފަހު އުފާފާޅު ކުރަނީ --- ފޮޓޯ//އޭޕީ\nއިޓާލިއަން ލީގުގައި ގިނަ ދުވަސްތަކެއް ވަންދެން އެއްވަނައިގައި އޮތް އޭސީ މިލާން އެންމެ ފަހުން ސްޕެޒިއާ އަތުން ބަލިވުމުގެ ފައިދާ ނަގައި އިންޓަ މިލާނުން ރޭ ލާޒިއޯ ބަލިކޮށް އެއްވަނައަށް ޖެހިލައިފި އެވެ.\nއިންޓަ މިލާނުގެ ހޯމް ސްޓޭޑިއަމުގައި ރޭ ކުޅުނު މެޗުން ލާޒިއޯގެ މައްޗަށް އެ ޓީމު ކުރި ހޯދީ 1-3 ގެ ނަތީޖާއަކުންނެވެ. މި މޮޅާ އެކު އެ ޓީމުން ތާވަލުގެ އެއްވަނައަށް އެރީ 22 މެޗުން 50 ޕޮއިންޓް ހޯދައިގެންނެވެ. އެ ޓީމުގެ ފަހަތުގައި އޭސީ މިލާން 49 ޕޮއިންޓާ އެކު އޮތް އިރު ތިންވަނައިގައި 43 ޕޮއިންޓާ އެކު އޮތީ ރޯމާ އެވެ. އެންމެ ފަހުގެ ޗެމްޕިއަން ޔުވެންޓަސް ހަތަރުވަނައިގައި 42 ޕޮއިންޓާ އެކު އޮތް އިރު ރޭ މެޗުން ބަލިވި ލާޒިއޯ 40 ޕޮއިންޓާ އެކު އޮތީ ހަތްވަނައިގަ އެވެ.\nލީގުގައި މިދިޔަ ހޮނިހިރު ދުވަހުގެރޭ އޭސީ މިލާނުން ޕޮއިންޓް ގެއްލުވާލުމާ ގުޅިގެން އިންޓައިން ރޭގެ މެޗަށް ނުކުތީ އެއްވަނައަށް އެރުމުގެ އަޒުމުގަ އެވެ. އަދި ރޭގެ މެޗު ފަށައިގެން ގިނަ ހަމަލާތައް އުފައްދައި މޮޅަށް ކުޅުނު އިންޓައިން ފުރަތަމަ ހާފުގެ ތެރޭގައި ވަނީ ދެ ގޯލު ޖަހައިފަ އެވެ.\nއެ ދެ ގޯލަކީ ވެސް އެ ޓީމުގެ ބެލްޖިއަމް ސްޓަރައިކަރު ރޮމެލޫ ލުކާކޫ ކާމިޔާބު ކުރި ދެ ގޯލެވެ. ރޭގެ ގޯލުތަކާ އެކު ލުކާކޫ ވަނީ ގޯލް ލިސްޓުގައި ރަނގަޅު ހިސާބަކަށް ދަތުރު ކޮށްފަ އެވެ. ރޭ އޭނަ ޖެހި ގޯލުތަކާ އެކު ފުޓުބޯޅަ ކެރިއަރުގައި 300 ގޯލު އޭނަ ވަނީ ހަމަކޮށްފަ އެވެ. ކުރިން ޗެލްސީއާއި އެވަޓަން އަދި މެންޗެސްޓާ ޔުނައިޓެޑަށް ވެސް ކުޅެފައިވާ ލުކާކޫ މީގެ ދެ ސީޒަން ކުރިން އިންޓައަށް ބަދަލުވުމަށްފަހު އަންނަނީ ތަފާތު މޮޅު ކުޅުމެއް ދައްކަމުންނެވެ.\nރޭގެ މެޗުގެ ދެވަނަ ހާފު ފަށައިގެން ލާޒިއޯއިން ވަނީ ލަނޑެއް ޖަހައި ފަރަގު ކުޑަކޮށްފަ އެވެ. ސާގެޖް މިލިންކޮވިޗް ޖަހައިދިން އެ ގޯލާ އެކު ލާޒިއޯއިން މެޗުގެ ތެރެއަށް ވަން ނަމަވެސް އޭގެ އިރަކޮޅެއް ފަހުން ލުކާކޫ ދިން ބޯޅައަކުން ލައުޓަރޯ މާޓީނެޒް ވަނީ އިންޓަގެ ލީޑު ފުޅާކޮށްދީފަ އެވެ.